
Despre autor 


Arhimandritul Lazăr Abaşidze, georgian de neam, vieţuieşte după rânduiala asce- 
tică a părinților într-un loc retras din munţii Gruziei, unde nu există nici internet, 
nici legătură telefonică, şi de unde le trimite oamenilor cuvântul său ziditor fără a 
da slavei deşarte prilej de apropiere. 


Cărțile arhimandritului Lazăr sunt scrise pentru cititorii contemporani. Autorul 
cunoaşte bine şi problemele lor duhovniceşti şi păcatele lor şi căderile, dar şi marea 
putere a pocăinţei. El previne cu privire la capcanele duhovniceşti care se întâlnesc 
mai des în calea omului modern. 


Scrierile lui reprezintă discuţii de la suflet la suflet cu un duhovnic iubitor, care şi-a 
întemeiat cuvântul pe învăţătura Sfinţilor părinţi şi pe experienţa Bisericii Orto- 
doxe. 


Prefaţă 


Fiecare pas pe calea vieţii duhovniceşti a creştinului nu reprezintă altceva decât 
mişcarea de pocăință a inimii, care îşi vede păcatele sale. Odată cu pocăinţa se 
deschide, pentru cel care a început să creadă, uşa în lumea bisericească şi numai 
prin pocăință i se vor deschide lui uşile Raiului. Mai pe scurt vorbind, începutul 
pocăinţei reprezintă începutul mântuirii. 


În zilele noastre foarte mulţi oameni, care au cunoscut adâncurile întunecoase ale 
necredinţei, ale ateismului, care au gustat roadele păguboase ale păcatelor, dar din 
mila lui Dumnezeu au fost scoşi din acest iad, chemaţi la lumină, la deşteptare, la 
viaţă, prin căinţă, prin Taina Sfântului Botez, prin mărturisirea păcatelor lor, prin 
primirea iertării în Taina Pocăinţei, prin primirea puterilor harice în Taina Sfintei 
Euharistii, se nasc la o nouă viaţă, cu totul diferită de aceea pe care au trăit-o până 
acum. Dar această viaţă nouă cere renunţarea la multe idei anterioare, la multe 
valori, la anumite deprinderi, cunoştinţe, gusturi - adeseori, aproape apusul acestui 
haos al păcatului, care a rămas acolo, în urmă, tăiat de începutul pocăinței 
mântuitoare. Acest proces al refuzului celor vechi, al renaşterii, al reînvierii 
sufletului este destul de dificil, nu este la fel pentru toţi şi este tainic. Pe fiecare 
om, Dumnezeu, pe căile numai de EI ştiute, îl scoate din această sodomă păcătoasă, 
din robia egipteană, şi îl duce prin pustiul curăţirii în pământul făgăduinţei. 
(Profund şi temeinic priveşte acest moment al începutului vieţii duhovniceşti 
Sfântul Teofan Zăvorâtul în cartea sa Calea către mântuire.) 


Despre felul cum trebuie să ne căim de păcatele făcute, care sunt aceste păcate, cât 
de grele sunt ele, cum să le abandonăm şi să nu le repetăm - despre toate acestea 
există destul de multe îndrumări scrise, despre ele vorbesc des preoţii în biserici, 
despre ele ştiu şi singuri mulți dintre cei care au venit la credinţă, deoarece nu este 
greu să observi păcatele exterioare făcute cu fapta şi cu cuvântul, să-ți vezi 
înclinațiile şi patimile proprii. Desigur, şi pe aceste prime trepte către evlavie 
fiecare nou convertit întâmpină nu puţine obstacole, hotare, dificultăți, necazuri; 
dar tuturor le este clar că răul dă ştire despre sine - sunt necesare doar bărbăţia şi 
hotărârea, hotărârea fermă de a începe o nouă viaţă şi de a renunţa definitiv la cea 
veche. 


Și, iată, de la primele mici biruinţe asupra sinelui, omul convertit simte o mare 
uşurare lăuntrică, o eliberare, o împăcare cu Dumnezeu, cu conştiinţa, cu oamenii, 
aruncă parcă de pe umerii săi o mare greutate care l-a împovărat toată viaţa, simte 
bucuria şi fluxul noilor pnteri şi cu mare entuziasm intră în lumea tainică 
bisericească, într-o nouă familie, începe o nouă viaţă. Și, dacă creştinul nou lumi- 
nat a reuşit cu ajutorul lui Dumnezeu să-şi lepede păcatele anterioare şi să-şi 
îndrepte toate puterile sale reînviate pe o nouă cale, atunci începe pentru el ce este 
mai important şi mai greu. 


Faptul că omul îşi vede multe din păcatele sale îl smereşte foarte tare, îi dă o 
reprezentare corectă despre sine, îi insuflă frică, cutremur în faţa judecății lui 
Dumnezeu; el întrezăreşte atunci şi acea direcţie pe care pentru început trebuie 
s-o urmeze.Dar când credinciosul îşi va tăia, prin mila lui Dumnezeu, căderile 
sale, atunci chipul pocăinţei se complică, se rafinează şi apare pericolul de a 
pierde această singură cale dreaptă spre mântuire, iar el poate coti pe drumul 
larg al autosuficienţei şi al mândriei. 


Căindu-ne de vechile păcate, lăsând viaţa întinată de mai înainte, primind iertare de 
la Dumnezeu, noi rămânem totuşi purtători de multe boli duhovniceşti, de patimi, 
de deprinderi păcătoase - constatăm că suntem bolnavi cu inima, cu mintea, cu 
voinţa, cu toate sentimentele noastre. Păcatele sunt iertate, dar patimile sunt încă 
vii: faptele păcătoase nu le facem, dar înclinația spre ele, setea de ele este vie şi 
toate acestea cer încă multe eforturi de pocăință, multe lupte, multe strigăte de 
durere şi rugăciuni către Milostivul Doctor - Domnul nostru iubitor de oameni. Dar 
până când va fi aşa? Cât timp trăim în trup. 


Iată, aici apare poticnirea: această cale devine foarte neatractivă pentru mulţi - 
pocăinţa continuă, continua nemulțumire de sine, neîncrederea în sine, 
suspiciunea faţă de toate sentimentele proprii, faţă de toate mişcările sufletului, 


0 oarecare tensiune lăuntrică permanentă, durere, amar. Şi aşa, dintr-odată, 
omul vrea să primească liniştea deplină, confortul interior, sentimentul 
mulțumirii duhovniceşti de sine însuşi, sentimentul importanţei alegerii sale. 


Este bine ca cel care a păşit de curând pe acest drum al creştinismului să 
întâlnească un îndrumător hun, care îi va arăta de la început calea cea dreaptă, îl va 
învăţa să nu se îndepărteze de întristarea mântuitoare şi de zdrobire, să nu respingă 
această vedere neplăcută, dar folositoare a urâţeniei sufletului propriu, să nu o 
acopere cu părerea falsă despre sine şi cu îndreptăţirea, ci să poarte această durere 
ca pe o cruce, ca pe o mărturie dreaptă a căii alese corect (deoarece aceste necazuri 
care provin de la firea noastră cea căzută au fost profeţite de Mântuitorul 
următorilor Săi: în lume necazuri veţi avea! Cine nu-şi va uri sufletul său, viaţa sa, 
nu poate fi ucenic al lui Hristos!). 


Ca garanţie pentru bucuria viitoare să păstreze această judecare de sine ca pe sarea 
evanghelică, fără de care orice lucrare a sufletului pe loc mucegăieşte şi începe să 
răspândească miros urât. 


Dar cât de des se întâmplă invers! Aceasta a devenit o boală răspândită în timpul 
nostru: oamenii cu iubirea de plăceri înrădăcinată înăuntrul lor, au înclinația Să 
caute întotdeauna şi în toate confort şi plăcere, iar viaţa duhovnicească o înţeleg 
ca pe un mijloc de primire grabnică a „fericirii” lăuntrice, a liniştii plăcute, a 
euforiei. 


Și, iată, se observă următorul tablou: şi-a mărturisit cel nou-convertit păcatele 
anterioare, a mers la biserică, de câteva ori, şi-a mai amintit la mărturisire ceva 
din trecut, a învăţat puţin să se roage, a început o viaţă lăuntrică ordonată, dar 
mai departe nu vede: „Trăim normal, nu prea păcătuim. Ei bine, mai vin diferite 
gânduri păcătoase. învie unele patimi în inimă, dar asta se întâmplă tuturor. În 
schimb, câte fapte bune facem acum..." etc. 

Se poate întâmpla chiar de la bun început ca omul să nu simtă bolile proprii. Şi 
dacă nu îşi obişnuieşte privirea să fie atentă la neputinţa sufletului, atunci pocăinţa 
lăuntrică nu se va lipi de el. Fără aceasta viaţa duhovnicească nu va avea un reper, 
şi el se va abate pe un drum greşit. Atunci omul nu doar că nu îşi mai vede patimile 
ascunse, ci chiar începe să-şi închipuie că are oarecare daruri înalte - 
„duhovniceşti", „harice", „sfinte". Toate aceste manifestări ale activităţii sufleteşti 
care par luminoase, binecuvântate, plăcute lui Dumnezeu creează impresia unei 
deosebite alegeri, par începutul unei înalte vieţi duhovniceşti. 


Într-adevăr, omului care are o părere bună despre sine, imaginându-şi că se află pe 
o treaptă duhovnicească înaltă, îi apar o însufleţire ciudată, inexplicabilă, o 
deşteptare a unor puteri lăuntrice, o neobişnuită înfierbântare, pe care o consideră 
râvnă sfântă, elanuri de activitate furibundă. Să recunoşti în aceste mişcări sămânţa 
amăgirii de sine nu este uşor: este necesară multă experienţă duhovnicească pentru 
a putea deosebi o astfel de înfierbântare bolnăvicioasă de râvna adevărată. 


Cel ce s-a abătut de la calea dreaptă nu încetează să se numească păcătos, ba chiar 
se şi consideră aşa. Realitatea e că patimile încep să acţioneze foarte rafinat şi 
tainic, astfel că recunoaşterea păcătoşeniei există, dar este superficială, mai mult în 
cuvinte, nu şi în sentimente. Recunoaşterea propriei dreptăţi stă înfiptă adânc în 
suflet, deşi în cuvinte ea poate să nu se exprime clar. 


Este important ca de la bun început să dai o direcție corectă cursului vieții 
duhovniceşti a credinciosului, să-l fereşti de o asemenea amăgire de sine, să nu 
admiţi ca el să primească oaza din pustie drept pământul făgăduinţei, adică să nu-i 
permiţi să se considere mântuit, izbăvit de pericole, când el abia a ieşit pe calea 
luptei. lar pentru aceasta este necesar ca, imediat după ce noul convertit se va căi 
de păcatele făcute mai înainte, să-i vorbim despre viclenia patimilor lăuntrice, să-i 
deschidem ochii asupra acelei lumi lăuntrice întunecate, cu care el urmează să 
lupte, asupra acelei lumi viclene care deseori stă sub masca virtuţii şi a dreptăţii. 
De aceea este important de la început să-i descoperi starea sufletească reală, 
neplăcută. 


Scopul acestei cărţi este, sprijinindu-se pe îndrumările Sfinţilor Părinţi din 
vechime şi ale părinţilor timpurilor din urmă, să-i protejeze, să-i pună în gardă, 
Să-i sperie, să-i deştepte pe creştinii începători, arătându-le unele curse tainice 
ale bolilor ascunse ale sufletului, profunzimea căderii noastre şi viclenia 
duhurilor rele, ca astfel şi singuri să cerceteze şi să observe unele virtuţi 
exterioare sub care pot fi ascunse mişcări tainice ale sufletului bolnav. 


Autorul 


Ce este deosebit de important la începutul vieţii duhovniceşti 


Orice grijă de cer, dacă nu este 
însufleţită de pocăință, 

este moartă, neadevărată. 
(Sfântul Ignatie Briancianinov) 


Greşelile cine le va pricepe? 
De cele ascunse ale mele 
curăţeşte-mă. 

(Psalmul 18) 


Cine a citit cu atenţie îndrumările Sfinţilor Părinţi ai Bisericii, acela, fără doar şi 
poate, a observat că în aceste învățături se vorbeşte mai mult despre pocăință, 
despre smerenie, despre plânsul în faţa lui Dumnezeu pentru păcatele proprii. 
Despre aceasta s-a scris atât de mult, că aproape în fiecare carte patristică poţi găsi 
o astfel de îndrumare. Dar, oricât de straniu ar părea, în timpul nostru este omisă 
mai mult decât orice, denaturată şi încălcată de creştini tocmai această învăţătură, 
această lege dintre cele mai importante ale vieţii duhovniceşti. 


Și nu întâmplător! Pe măsură ce acest veac se îndreaptă spre cumplitul său sfârşit 
se apropie timpurile apostaziei generale, a înşelării lumii de către diavol şi a 
împătimirii generale, oamenii se afundă tot mai adânc în patimi, în păcate şi 
rătăciri. 


Prima dintre bolile acestui veac - mândria - îşi ridică cel mai sus capul. Apostolul 
Pavel a spus că în vremurile din urmă oamenii vor fi iubitori de sine, iubitori de 
argint, mândri, lăudăroşi, trufaşi, hulitori, neascultători de părinţi, nemulțţumitori, 
fără cucernicie, neînduplecaţi, clevetitori, neînfrânaţi, cruzi, obraznici, îngâmfaţi, 
iubitori mai mult de plăceri decât iubitori de Dumnezeu, având înfăţişarea 
credinţei, dar tăgăduind puterea ei etc. 


AStăzi fiecare duhovnic care se străduie să le ajute credincioşilor ce vin la 
dânsul, să le tămăduiască bolile sufleteşti, ştie cât de complexă este lucrarea 
aceasta, cum s-au cuibărit aceste boli în sufletul oamenilor, cum toți de la mic la 
mare sunt profund afectaţi de mândria nebună, de slava deşartă, de iubirea de 
sine, cât sunt de aroganțţi, de supărăcioşi, cât sunt de încăpăţânaţi, de nesupuşi, 
de neascultători, de neîncrezători. 


În viaţa duhovnicească acest lucru este foarte grav. Astăzi foarte rar se încre- 
dinţează cineva îndrumătorului său; fiecare urmează raţiunii sale, iar duhovnicului 
i se adresează doar de formă, pentru că aşa se cuvine, însă în realitate îşi pune 
încrederea doar în sine. 


În genere, tabloul vieţii duhovniceşti este astăzi foarte sărac; dacă vreunul dintre 
părinţii din vechime s-ar uita asupra lui cu privirea sa curată, cu siguranţă n-ar 
suporta această vedere şi ar plânge amar pentru sufletele noastre. (Sfântul Pahomie 
cel Mare, care a trăit în secolul al IV-lea, a avut o vedenie de la Dumnezeu despre 
felul cum vor trăi ultimii dintre monahi, iar după aceasta el a plâns mult timp, s-a 
întristat, refuzând chiar să mănânce.) Dar noi parcă ne-am obişnuit cu această 
situație, parcă nici nu vedem acest dezastru. Multe patimi se întâlnesc în mediul 
creştin, iar oamenii le percep ca fiind inofensive şi chiar amuzante, nimeni nu se 
sperie de ele, nu le combate, deşi multe din aceste „năzbâtii" ucid sufletul şi 
seamănă moarte duhovnicească. În jurul celor care sunt stăpâniţi de ele, iar pe 
deasupra îi infectează şi pe alţii cu acestea. 


Din cauza unei astfel de situaţii dezastruoase - din cauza lepădării învăţăturii 
drepte a Părinților Bisericii, din cauza lipsei unor învăţători drepţi ai pocăinţei, din 
cauza lipsei unei priviri pastorale atente şi experimentate asupra credincioşilor - are 
loc abaterea păgubitoare de la calea mântuirii. Aceasta, întrucât creştinii pierd (sau 
nu găsesc) duhul drept al pocăinţei, privirea corectă asupra propriei păcătoşenii, 
asupra căderii proprii. Este mai simplu să ne prefacem că nu vedem bine cine 
Suntem noi, în ce relaţie suntem cu Dumnezeu, cum Suntem în faţa Lui, Să 
vedem măreţia Lui şi să cunoaştem urâţenia noastră. 


Ortodoxia ne oferă o viziune a acestui fapt. Însuşi acest nume sfânt vorbeşte despre 
multe: a slăvi drept pe Dumnezeu, adică corect, a conştientiza corect măreţia, slava 
lui Dumnezeu, a da slavă cu vrednicie acestei măreţii, a-L slăvi pe Atotţiitorul, pe 
Creatorul cerului şi al pământului, al celor văzute şi nevăzute; dar această 
cunoaştere o putem avea doar dacă vom conştientiza căderea noastră proprie, 
nimicnicia, nevrednicia şi cu frică vom rosti numele lui Dumnezeu. ,Să-L prea 
mărim neîncetat pe Dumnezeu şi să ne smerim neîncetat pe noi înşine - iată ce 
este Ortodoxia! 


Dacă nu ne vom înăbuşi mândria din suflet şi dacă nu o vom călca, aşa cum în 
icoană Arhanghelul Mihail zdrobeşte şarpele - pe satana (expresia Sfântului Teofan 
Zăvorâtul), ea va încerca să ne deformeze vederea corectă asupra sinelui ne va 
prezenta căderea ca pe ceva mai puţin grav, iar calitățile noastre mai frumoase 


decât sunt în realitate. De aici şi deformarea vederii duhovniceşti: ochiul nostru 
devine întunecat, iar sufletul este cuprins de întuneric. 


Câte necazuri încep de la aceasta! Dacă am privi atent la învăţătura fiecărui eretic 
sau schismatic, atunci am putea vedea că este plină de greşeli în ceea ce priveşte 
pocăinţa, modul în care Dumnezeu priveşte asupra inimilor noastre şi cât de 
exigent este față de noi. 


Catolicii gândesc că se pot mântui doar prin fapte exterioare, crezând că îşi pot 
primi mântuirea fără curățirea adâncului inimilor; protestanții, dimpotrivă, 
consideră că este suficientă credinţa, iar faptele de pocăință nu sunt necesare, că 
păcatele noastre sunt răscumpărate de lisus Hristos pe cruce şi trebuie doar să crezi 
şi să îți mărturiseşti credinţa prin cuvânt. 


In acest fel se tot înmulţesc [abaterile de la înţelegerea adevărată a ceea ce suntem 
noi, a cum trebuie să trăim ca să primim mila lui Dumnezeu, a ceea ce este necesar 
pentru mântuire. 


Calea vieţii duhovniceşti este neobişnuit de grea. Se ştie, nu este simplu să înveţi 
pictura sau muzica, pentru aceasta fiind necesare multe eforturi, multe cunoştinţe, 
mult exerciţiu; în plus, în artă multe deprinderi se dezvoltă oarecum intuitiv fiind 
chiar imposibil să le exprimi clar sau să le pătrunzi cu raţiunea. În plus, multe 
depind şi de dascăli, de şcoală. Dar viaţa duhovnicească nu este oare mai 
complexă, nu este oare mai tainică? Aici totul este o mare taină, aici aproape 
totul este invizibil. Doar ea este ştiinţa ştiinţelor, arta artelor! Cum poţi să te 
arunci în viaţa duhovnicească cu fierbinţeală, încrezut în sine, după o chemare 
tulbure a sufletului, să te încredinţezi unor sentimente necunoscute, să judeci 
despre mişcările lăuntrice şi dispoziţiile tale lăuntrice numai după gustul pe care 
ele îl produc în interior? 


În viaţa duhovnicească pericolele sunt mai mari, aici poţi pierde nu numele şi 
poziţia, ca în exersarea artelor, ci însăşi veşnicia, viaţa. Aici intervin cu putere 
duhurile rele - şi în interiorul nostru şi în afară: aici pe cel care merge îl întâmpină 
pe cale viclenia vrăjmaşilor, viclenie după viclenie, cursă după cursă. 


Și iată un tablou trist: marea mulțime a creştinilor înşelaţi unii dintre ei îşi ies din 
minţi săvârşesc fapte îngrozitoare, învaţă, propovăduiesc absurditatea. Din moment 
ce învăţătura adevărată, patristică ortodoxă, smerită a început să fie denaturată şi 
chiar uitată, înşelarea ia acum forma unei situații normale, a admiraţiei, a 


înfierbântării, a fanatismului, întemeiate pe amăgire de sine receptată ca acţiune a 


harului, considerată „renăscătoare a credinţei", începutul „noii ere”. 


Unde şi cum învăţăm pocăinţa 


Poţi să înveţi dreapta dispoziţie de pocăință a sufletului găsind un îndrumător 
smerit, care să aibă în sine acel duh de zdrobire şi de pocăință, şi de la el să 
primeşti această suspinare mântuitoare, învietoare pentru sufletul sărac, căzut şi în 
acelaşi timp şi nădejdea bucuroasă în milostivirea negrăită a lui Dumnezeu. 


Însă dacă nu vei întâlni un astfel de învăţător, atunci se poate, deşi este mai dificil, 
să înveţi acest duh citind atent pe Sfinţii Părinţi ai Bisericii, străduindu-te îndeosebi 
să preiei de la ei această ştiinţă a privirii smerite la sine, a neîncrederii de sine în 
toate, a atitudinii atente faţă de toate mişcările sufletului, faţă de toate sentimentele, 
a căinării permanente de sine, a plânsului lăuntric, a sentimentului propriei 
nevrednicii a peregrinării prin lumea aceasta, a conştiinţei îndepărtării de 
Dumnezeu. 


Pentru aceasta trebuiesc citiți Părinţii din vechime. Foarte bune povăţuitoare sunt 
exemplele din vieţile călugărilor din pustie - ei au reuşit să dobândească lacrimile 
de pocăință pentru sine, cugetarea smerită. 


În îndrumările Cuviosului loan Scărarul,egumenul din Sinai, se vorbeşte mult 
despre faptul cum, sub chipul virtuţilor, deseori se află patimi ascunse. 


O îndrumare corectă spre pocăință o oferă şi învăţăturile Avei Dorotei, ale Sfinților 
Varsanufie cel Mare şi loan. O mulţime de sfaturi importante se găsesc şi la 
Părinţii timpurilor mai târzii, mai ales în Războiul nevăzut al Sfântului Nicodim 
Aghioritul; foarte accesibile sunt frumoasele scrisori ale Sfântului Teofan 
Zăvorâtul: prin duh de pocăință se deosebesc învăţăturile, scrisorile, modul de viaţă 
ale unor Părinţi monahi care au trăit la sfârşitul secolului trecut şi în prima 
jumătate a secolului nostru, care au suportat necazuri şi persecuții nemaivăzute. 
Dar îndeosebi corespunde nevoilor vieţii duhovniceşti a timpului nostrum, dificil 
după duh, după accesibilitatea înţelegerii, după frumuseţea şi puterea cuvântului, 
învăţătura amănunţită, temeinică, despre viclenia duhurilor rele, despre înşelare şi 
viclenia patimilor din cărțile Sfântului Episcop Ignatie Briancianinov. Aceasta este 
o învăţătură concentrată a tuturor Părinților Bisericii, explicată şi uşor aplicabilă la 
problemele timpului din urmă. 

Redăm aici unele fragmente din cărţile acestui părinte, care privesc tema noastră, 
anume cum să găsim calea mântuitoare, cum să deosebim starea adevărată a 
simţirii lui Dumnezeu de una falsă, de încântare, cum să ne păzim pe noi înşine de 
linguşirea ispititoare a vrăjmaşului. 


La aceste întrebări găsim un răspuns clar şi determinat la Sfântul Ignatie: 
»[u.Ascultă, iubite frate, ascultă cu ce se deosebeşte acţiunea înşelării de 
lucrarea dumnezeiască! Înşelarea, când vine la om, cu gândul sau cu fantezia, 
sau cu părerea fină, sau cu o apariţie, văzută ochilor sensibili, sau cu glasul de 
sub cer, auzit de urechile sensibile, începe întotdeauna nu ca o stăpânitoare, ci 
ca o ademinitoare ce caută în om acordul, de la acordul lui luând putere asupra 
lui. Întotdeauna acţiunea ei, că este în interiorul sau în afara omului, este o 
acţiune din afară; omul o poate respinge. Întotdeauna  înşelarea apare iniţial 
printr-o îndoială a inimii: nu se îndoiesc de ea cei pe care dânsa i-a stăpânit 
hotărât. Înşelăciunea îl linguşeşte fin pe omul sfâşiat de păcat, nu-l smereşte în 
ochii lui, ci, dimpotrivă, excită în el fantezia, aduce în mişcare sângele, îi insuflă 
părerea de sine, îl fixează în suflet pe idolul «eu». 


Acţiunea dumnezeiască nu este materială: nu se vede, nu se aude, nu se 
aşteaptă, nu este închipuită, nu poate fi explicată printr-o comparaţie, 
împrumutată din acest veac; vine, acţionează tainic. La început îi arată omului 
păcatul lui îl creşte pe om în ochii lui, îi ţine păcatul înfricoşător înaintea ochilor 
lui, aduce sufletul la judecata de sine, îi arată căderea, această prăpastie 
îngrozitoare, întunecată, profundă a pierzării, în care a ajuns neamul nostru 
prin păcatul Strămoşului Adam: apoi puţin câte puţin ne dăruieşte o mai mare 
atenţie şi zdrobirea inimii în timpul rugăciunii”. (Sfântul Ignatie Briancianinov, 
Experienţe asceticev, vol. 2,,,Strannik"'p. 318-319) 


“Adevărul Sfânt se vesteşte inimii prin tăcere, linişte, claritate, pace, prin 
pocăință, prin adâncirea în sine, prin neîncrederea în sine, prin nădejdea 
mângâietoare în Dumnezeu. Minciuna, chiar dacă a împrumutat înfăţişarea 
binelui, se cunoaşte prin ruşinea pe care o produce, prin lipsa de determinare, 
prin nestatornicia ei, prin distracţie, fantezie; dar ea doar înşală inima - îi aduce 
satisfacţie în chip linguşitor, mulțumire de sine. Această plăcere a inimii înşelate 
se aseamănă cu o linişte prefăcută, ce acoperă suprafaţa unui lac adânc, 
întunecat - sălaşul monştrilor. Mintea omenească nu este în stare să deosebească 
binele de rău; răul mascat uşor aproape întotdeauna îl înşală. Şi este foarte 
firesc: mintea omenească este neexperimentată, iar cei care o luptă cu gândurile 
rele au o experienţă mai mare de şapte mii de ani în luptă, în viclenie, în 


dobândi deprinderea de a deosebi binele de rău, este foarte folositor sfatul 
experimentat al aproapelui - fiul Bisericii Răsăritene, singura sfântă, singura 


adevărată - care caută şi a găsit în supunerea faţă de ea fericita libertate... în 
afara ascultării neabătute a Bisericii nu există smerenie adevărată, nici rațiune 
duhovnicească adevărată; acolo este un domeniu vast, o împărăție întunecată a 
minciunii şi a amăgirii, de sine produsă de ea...” (Propovăduire ascetică şi 
scrisori către mireni, vol. 4, Scrisoarea a 11-a, p. 445-446.) 


»[...]Scafandrul se scufundă în marea adâncă să scoată de acolo o perlă 
prețioasă; şi Sfinţii Părinţi S-au retras în pustiuri, unde pătrundeau adânc în 
sine, găseau diferite perle duhovniceşti, nepreţuite: smerenia după chipul lui 
Hristos, simplitatea pruncilor şi nerăutatea, nepătimirea asemănătoare cu cea a 
îngerilor, cugetarea şi înţelepciunea duhovnicească - într-un cuvânt, găseau 
Evanghelia... 


Un călugăr oarecare i-a spus lui Sisoie cel Mare: «Eu mă aflu în 
pomenirea_neîncetată a lui Dumnezeu.» Cuviosul Sisoie i-a răspuns: «Acest 
lucru nu este mare; va fi mare atunci când te vei considera mai rău decât orice 
făptură.» 


O, înaltă îndeletnicire - pomenirea neîncetată a lui Dumnezeu! Dar această 
înălțime este foarte periculoasă, când scara spre ea nu este întemeiată pe piatra 
sigură a smereniei. 


Afirmațiile Părinților sunt în concordanţă cu Sfânta Scriptură: Arderile de tot 
nu le vei binevoi. Jertfa lui Dumnezeu, duhul umilit, inima înfrântă şi smerită 
Dumnezeu nu o va urgisi . Jertfele şi arderile de tot ale oamenilor trebuie să fie 
întemeiate pe sentimentul sărăciei duhovniceşti, pe sentimentul pocăinţei. Fără 
acesta, ele sunt respinse de Dumnezeu. 


„Nimeni, se pare, n-a pătruns într-atât în Evanghelie cât au pătruns în ea sfinţii 
vieţuitori în pustie; ei se străduiau să înfăptuiască Evanghelia prin însăşi viaţa 
lor, cu înseşi cugetările şi percepțiile lor. Toţi se distingeau prin smerenia 
profundă: căderea omului a fost obiectul cugetării lor, iar plânsul pentru 
păcatele lor a fost îndeletnicirea lor permanentă. 


O direcţie diferită pentru nevoinţă au primit asceţii Bisericii Apusene şi Scriitorii 
ei din momentul despărțirii acestei Biserici de cea Răsăriteană şi al căderii sale 
în întunericul păgubitor al ereziei... Asceţii din Apus Sunt atraşi şi îi atrag pe 
cititorii lor la înălțimi inaccesibile pentru un începător. Fantezia înfierbântată, 
deseori frenetică, înlocuieşte tot ce este duhovnicesc. Această fantezie este 
considerată de ei drept har... 


Sfinţii Părinţi ai Bisericii Răsăritene nu îi aduc pe cititorii lor în braţele 
dragostei, nici la înălțimea vedeniilor, ci la cercetarea păcatului lor, a căderii 
lor, la mărturisirea în faţa Mântuitorului, la plâns pentru Sine în faţa 
Milostivului Creator. La început, ei ne învaţă să înfrânăm aspiraţiile necurate 
ale trupului, să-l facem uşor, capabil de activitate duhovnicească; apoi se 
adresează minţii, îi îndreaptă gândurile, înlocuindu-le pe cele de după cădere cu 
gândurile firii omeneşti înno- ite, viu reprezentate în Evanghelie. Odată cu 
îndreptarea minţii, Sfinţii Părinţi se îngrijesc de îndreptarea inimii, de 
modificarea deprinderilor şi a senzaţiilor ei. Să cureţi inima este mai greu decât 
Să cureţi mintea: mintea, convingându-se de justeţea noului gând, îl alungă uşor 
pe cel vechi; dar să schimbe deprinderea cu o altă deprindere, simţirea cu o altă 
Simţire, opusă, aceasta este dificil, este o muncă permanentă, asiduă, o luptă 
incredibilă. Părinţii exprimă ferocitatea acestei lupte astfel: „Dă sânge şi ia 
duh!” Trebuie să omorâm toate dorinţele păcătoase ale cărnii si ale sângelui, 
toate mişcările minţii şi ale inimii care depind de carne şi sânge. Trebuie să 
îndreptăm şi trupul, şi mintea şi inima în direcţia duhului. 


Sângele şi nervii sunt aduşi în mişcare de multe patimi: şi de mânie şi de iubirea 
de arginţi şi de lăcomie şi de slava deşartă. Mai ales ultimele două înfierbântă 
sângele în nevoitorii ce se nevoiesc fără să urmeze legea duhovnicească, fac din 
ei nişte fanatici. Slava deşartă tinde mai înainte de vreme la stări duhovniceşti de 
care omul încă nu este capabil - din cauza necurăţiei sale, din cauza neprimirii 
adevărului - şi îşi creează iluzii. lar lăcomia pântecelui, împreună cu iubirea de 
slavă, produce în inimă mângâieri înşelătoare, mincinoase, plăceri şi îmbătare. 
O astfel de stare este starea de amăgire de sine. Toţi cei care se nevoiesc fără de 
lege se află în această stare... 


Sfinţii Părinţi ai Bisericii Răsăritene nu cunosc înfierbântarea sângelui, şi nu 
cad în entuziasmul celor din Apus. În scrierile lor respiră adevărata respingere 
de sine, respiră mireasma Duhului Sfânt, care omoară patimile. (Sfântul Ignatie 
Briancianinov vol. 4, Scrisoarea a 44-a, p. 497-500) 


Sfântul Ignatie mărturiseşte că din înşelare şi din părerea de sine au apărut ereziile 
păguboase, schismele, necredinţa în Dumnezeu, hula de Dumnezeu. Unor astfel de 
oameni înşelaţi li se întâmplă necazuri de-a dreptul tragice. 


„Astfel, pe insula Valaam, povesteşte sfântul, într-o chilie dintr-o pustie 
îndepărtată, trăia un schimonah, Porfirie. EI se ocupa cu lucrarea rugăciunii. 
Ce fel de nevoinţă era aceasta, nu ştiu. Ne putem da seama de incorectitudinea 
ei după lectura preferată a schimonahului: el preţuia cartea lui Toma de Kempis 


Urmarea lui Hristos şi se folosea de ea. Cartea aceasta a fost scrisă după 
«părere». Într-o seară de toamnă, Porfirie i-a vizitat pe bătrânii din schitul de 
care nu se afla prea departe. Când el îşi luă la revedere de la bătrâni, ei îl 
Sfătuiră: «Să nu-ţi treacă prin minte să mergi pe gheaţă; gheaţa numai ce s-a 
prins şi este foarte subţire!» Pustia lui Porfirie era despărțită de schit printr-un 
golf al lacului Ladoga, care trebuia ocolit. Schimonahul le răspunse cu glas 
liniştit, fără smerenie: «Eu am devenit uşor.» Apoi a plecat. Peste un timp 
oarecare s-a auzit un strigăt disperat. Bătrânii din schit s-au alarmat şi au fugit 
spre locul de unde se auzea strigătul. Era întuneric; nu au găsit uşor locul în 
care se produsese necazul, nici mijlocul ca să-l scoată pe cel ce se îneca - într-un 
final i-au scos din apă trupul, părăsit însă de suflet.” (Experienţe ascetice, vol. 1, 
„Despre înşelare”, p.253-254) 


»[...]Fericit este sufletul care a văzut păcatul ce se cuibăreşte în sine! Fericit este 
sufletul care a văzut în sine căderea strămoşilor. Învechirea vechiului Adam! O 
astfel de vedere a păcatului este vederea duhovnicească, vederea minţii prin 
harul dumnezeiesc. Cu postul şi cu plecarea genunchilor ne învaţă Sfânta 
Biserică Răsăriteană să cerem de la Dumnezeu vederea păcatului propriu. 
„Fericit este sufletul care s-a văzut pe sine nevrednic de Dumnezeu, care s-a 
judecat ca pe unul blestemat şi păcătos! El se află pe calea mântuirii şi în sine 
nu este înşelare de sine. Dimpotrivă, cel care se consideră gata de primirea 
harului, care se consideră pe sine vrednic de Dumnezeu, care aşteaptă şi cere 
venirea Lui tainică şi spune că este gata să-L primească, să-L audă şi să-L vadă 
pe Dumnezeu, acela se înşală, se amăgeşte: acela a atins piscul înalt al mândriei, 
de unde are loc căderea în prăpastia întunecoasă a pagubei.” 

Sirul - Cuvinte despre nevoinţă, Cuvântul 55) 


Plânsul şi pocăinţa sunt necesare sufletului care a venit la Domnul cu intenţia de a 
primi de la EI iertarea păcatelor proprii. Aceasta este partea bună! Dacă tu ai ales- 
0, atunci să nu se ia de la tine! Nu schimba această comoară pe simţiri false, 
forţate, aparent binecuvântate, nu te pierde cu înşelarea de sine! 

„Dacă unii dintre Părinţi, spune Isaac Sirul, ar fi scris despre ceea ce este 
curăţia sufletului adică sănătatea lui, despre ceea ce este nepătimirea, ce este 
vederea, ar fi scris cu scopul ca noi să le găsim mai devreme şi cu aşteptare.[...] 
Cei care viețuiesc aşteptând harisme au dobândit mândria şi căderea.[...] 
Căutarea cu scopul primirii darurilor înalte ale lui Dumnezeu este respinsă de 
Biserică. Aceasta nu este semnul dragostei de Dumnezeu, ci este o boală a 
sufletului” 


„Toţi Sfinţii se recunoşteau nevrednici de Dumnezeu, şi cu aceasta şi-au 
manifestat nevrednicia lor, starea în smerenie." (Sfântul Isaac Sirul - Cuvinte 
despre nevoinţă, Cuvântul 56) 


Toţi cei înşelaţi se considerau vrednici de Dumnezeu: cu aceasta ei au manifestat 
mândria şi înşelarea demonică de care erau cuprinşi. Unii dintre ei au primit 
diavoli, care li s-au arătat sub chip de îngeri, şi le-au urmat lor; altora li s-au arătat 
diavolii sub chipul lor şi se arătau biruiți de rugăciunea lor, prin care fapt îi duceau 
la părerea înaltă despre sine: alții îşi excitau închipuirea, îşi înfierbântau sângele, 
produceau în sine mişcări nervoase, primeau aceasta ca pe o plăcere harică şi 
cădeau în înşelarea de sine, în întunecarea minţii; aceştia s-au numărat după duhul 
lor cu duhurile căzute. 


Dacă simţi nevoia să discuţi cu tine însuţi, nu-ţi aduce linguşire, ci mustrare de 
sine. Leacurile amare ne sunt folositoare în starea noastră de cădere. Cei care se 
linguşesc pe sine au primit aici, pe pământ, răsplata lor - înşelarea de sine, lauda şi 
dragostea lumii ostile lui Dumnezeu; ei nu au ce aştepta în veşnicie, în afară de 
judecată. 


»[esaSfinţii Părinţi ai Bisericii Răsăritene, îndeosebi vieţuitorii în pustie, când 
atingeau înălțimea exerciţiilor duhovniceşti, atunci toate aceste exerciţii se 
uneau în pocăință. Pocăinţa cuprindea toată viaţa lor, toată activitatea lor: ea 
era (consecinţa vederii) păcatelor lor. 


Un mare părinte a fost întrebat în ce ar trebui să conste lucrarea călugărului 
însingurat. El a răspuns: «Sufletul tău omorât Stă în faţa vederii tale şi tu 
întrebi: oare ce lucrare trebuie să fac?»Plânsul este lucrarea de căpătâi a 
adevăratului nevoitor al lui Hristos; plânsul este lucrarea intrării lui în nevoinţă, 
până la săvârşirea nevoinţei. Vederea păcatului propriu şi pocăinţa născută de el 
sunt fondul unei lucrări care nu are sfârşit pe pământ: cu vederea păcatului se 
deşteaptă pocăinţa, cu pocăinţa se aduce curățirea; treptat curăţit ochiul minţii 
începe să vadă unele neajunsuri în sine, pe care mai înainte, în timpul 
întunecării sale, nu le observa deloc." (Sfântul Ignatie Briancianinov vol. 2 
“Vederea păcatului propriu” p. 122-127) 


»1...]Cu cât priveşte mai mult omul la păcatul său cu atât mai mult se 
încredinţează plânsului pentru sine; cu atât mai plăcut este pentru Duhul Sfânt, 
care ca un doctor, purcede doar spre cei care îşi conştientizează boala şi 
dimpotrivă se întoarce de la cei care se îmbogăţesc cu părerea zadarnică de sine. 
Priveşte la păcatul tău!" 


Nu-ţi distrage privirea de la el! Leapădă-te de tine, nu pune preț pe sufletul tău 
(Fapte 20, 24). Vezi numai păcatul tău şi varsă lacrimi pentru el! Atunci, la 
timpul potrivit, vei vedea refacerea ta în mod neînțeles, printr-o acţiune 
inexplicabilă a Duhului Sfânt. EI va veni la tine când te vei recunoaşte pe deplin 
nevrednic de EL! 


Dar, dacă în tine se ascunde aşteptarea harului, păzeşte-te: eşti într-o situaţie 
periculoasă! O astfel de aşteptare mărturiseşte despre părerea de sine ascunsă, 
care are la bază mândria. După mândrie se va lipi uşor înşelarea. Înşelarea este 
abaterea de la Adevăr şi de la Cel care mijloceşte Adevărul, Sfântul Duh, 
abaterea spre minciună şi spre duhurile căzute care mijlocesc minciuna. 
Înşelarea există în părerea de sine, în atribuirea de sine, în însăşi aşteptarea 
harului... (bidem, vol. 2 „Strannik"'p 321.) 


„În rugăciunile tale cufundă-te în întregime în pocăință. Există o stare înnoită, 
Ştii aceasta, dar tu te găseşti în starea cea veche. De aceea persistă în plâns 
neîncetat, în întristarea mântuitoare. Leapădă-te de sine! Să nu pui preț pe 
sufletul tău (Fapte 20, 24), după exemplul Sfântului Apostol. Preţuieşte-te doar 
prin judecata de sine. Fii lipsit de viclenie în faţa lui Dumnezeu. Nicicum nu-ti 
permite aşteptarea harului: aceasta este starea şi învăţătura celor care se află în 
înşelarea de sine, care au căzut de la Adevăr. Tinde să vezi păcatul tău şi să 
plângi pentru el: aceasta este lucrarea ta. lar Dumnezeu îşi va face lucrul Său, 
pentru că EI este credincios, a dat o făgăduinţă şi o va îndeplini. Harul este al 
Lui! Să-l dea, este lucrarea Lui. Nu socoti hainele tale curate, vrednice de 
cămara de nuntă duhovnicească, oricât le-ai spăla: judecătorul tău este 
Dumnezeu." (Idem, Scrisori către diferite persoane, Scrisoarea 87, p. 116) 


PS A | Închinaţi-vă Adevărului, Care vindecă nestatornicia omenească prin 
porunca pocăinţei permanente. Culcându-vă în pat, căiţi-vă, şi sculându-vă, 
ridicaţi-vă: precum o verigă se ţine de altă verisă, aşa şi în viaţa noastră 
suspinarea să urmeze după altă suspinare. Astfel petreceri zilele, lunile şi anii. 
Obiectul cercetării voastre să fie neputinţele voastre. În inima voastră fiţi 
asemenea celei care a fost aruncată până la sfârşitul vieţii în închisoare, 
asemenea leprosului alungat în afara cetăţii. Atunci se încheie suferinţele, când 
se va sfârşi viaţa: ultimul Suspin va ieşi odată cu ultima Suflare!...]” 
(Ibidem, Scrisoarea 12, p.20.) 


La aceste citate din cărţile Sfântului Ignatie Briancianinov este cazul să adăugăm 
câteva cuvinte extrase din lucrările contemporanului lui, Sfântul Teofan Zăvorâtul 
anume despre faptul că nu ne vedem păcatele proprii. Ce ne orbeşte aşa de tare? 


Reprezentând păcatele noastre lăuntrice sub chipul unui arbore al păcatului, care 
are la bază trei braţe, iar mai departe se ramifică într-o mulţime de crengi şi de 
crenguţe, care cuprind toată activitatea noastră. 


Sfântul Teofan spune că păcătosul însuşi deseori, nu se observă pe sine, 
spunând: ce am făcut eu sau: cu ce sunt eu rău? Tot sfântul răspunde: „Cauza 
acestui fapt este foarte firească şi ea este urmare a păcatului ce locuieşte în noi. 
Nu o observăm pentru că nu putem: nu ne-o permite păcatul: el este foarte 
viclean şi precaut. Arborele răului, reprezentat de noi, o respinge de la început 
de la sine; de aceea el se grăbeşte s-o îmbrace cu linguşire, să-i acopere 
urâţenia, şi o acoperă în aşa fel că sufletul nu-i poate deosebi nu doar rădăcina 
şi braţele, ci nici măcar crengile. Aceste acoperăminte sunt împrăstierea si grija 
de multe. Cel împrăştiat nu poate să trăiască în sine, iar cel cu griji multe nu are 
nici un minut liber. Unul nu poate, iar celălalt nu are timp să observe ce se 
petrece în sine. Odată cu prima deşteptare din somn, sufletul celui dintâi merge 
în lumea visurilor, iar al celui din urmă se afundă într-o mare a lucrurilor 
considerate necesare. Prezentul pentru ei nu există. Unul trăieşte de bunăvoie în 
lumea creată de el şi atinge realitatea doar în parte, neintenţionat, superficial; 
altul o ia înainte şi cu gândul, şi cu mintea, se grăbeşte să sfârşească fiecare 
faptă cât se poate de repede, ca să treacă la alta, începe alta şi se grăbeşte la a 
treia; cu prezentul lui îi sunt ocupate doar mâinile, picioarele, limba şi altele, iar 
sufletul îi este aţintit în viitor. Cum dar, într-un astfel de curs al mişcărilor 
lăuntrice să le arătăm ce se ascunde în inima lor? 


Dar păcatul nu se mulţumeşte doar cu acoperământul din frunze: prin el poți să 
pătrunzi, poţi feri frunzele cu vântul necazurilor şi al cutremurelor lăuntrice ale 
conştiinţei, poţi să descoperi urâţenia păcatului ce se ascunde sub ele; păcatul 
creează în sine un acoperământ de nepătruns, asemenea apei tulburi Stătute, 
unde îşi afundă arborele său cu frunziş cu tot. Acest acoperământ se formează 
din nesimţire şi din nepăsare. Nu cunoaştem pericolul, de aceea nici nu-l 
simţim: nu Simţim, de aceea ne predăm nepăsării. Şi orice s-ar întreprinde 
pentru înţelepțirea unui astfel de păcătos, totul este zadarnic. El este ascuns 
adânc în păcat, ca într-o mare. Cel care este în apă nu aude nici cele mai 
puternice sunete. Uimiţi-l cu orice doriţi pe păcătosul nepăsător, el nu se va 
tulbura deloc. Arătaţi-i propria lui stare, iar el va spune: Acesta nu sunt eu! 
Prezentaţi-i un pericol extrem, care nu este departe, iar el vă va ignora; 
deşteptaţi-] din Somn, şi nu se va ruşina Să declare: Eu acţionez! Atât de 
puternic este acoperământul cu care se acoperă în cele din urmă păcatul pe sine 
de ochiul pe care îl stăpâneşte!” “Sfântul Teofan - Predica în sâmbata întâia a 
Postului Mare) 


În scrisorile Sfântului Teofan găsim astfel de gânduri: „/.../ Trebuie să stăm la 
paza inimii şi să ne deprindem să observăm gândurile şi simţurile care ies din ea. 
Atunci veţi vedea ce urât mirositoare este inima noastră care ne pare bună. Şi 
vor veni atunci pocăinţa şi mărturisirea lui Dumnezeu, Cel ce este pretutindeni, 
Atot văzătorul, 


.—.———_...—————___—._..———_..—.—.——.—————..————..—.——.———..————— 


însuşim chiar o mică parte de dreptate, este un lucru rău. Mai degrabă ar fi bine 
să "ne ocărâm pe noi înşine. ” (Scrisori despre viaţa creştină - Scrisoarea 14) 


»[...] Că nu vedeţi reuşitele, aceasta nu este rău, ci bine. Necazul va fi când le 
veţi vedea. Numai nevăzând reuşitele adăugaţi râvna şi rugăciunea pentru 
reuşită şi nu vă încredinţaţi nepăsării.” (Ibidem, Scrisoarea 34) 


»[...] Este rău când în inimă omul este sătul şi mulțumit, când este sătul şi sărac 
este cu mult mai bine. Săracul şi în frigul rece merge de la fereastră la fereastră 
şi cere... Tot aşa se întâmplă şi cu inima! Când se vor atinge de ea necazul, 
sărăcia şi foamea, nu vor da linişte nici trupului, nici sufletului!... Iar foamea şi 
necazul Domnul le trimite celui care se roagă şi cere (adică vai celui care are 
sentimentul sărăciei sale) Acesta este semnul sănătăţii. Bolnavul nu are poftă de 
mâncare; el stă flămând... Trebuie să aprinzi necazul în jur.[...] 


[...] Dumneavoastră întrebaţi ce înseamnă să aprinzi necazul în jur. Înseamnă Să 
qi sentimentul că eşti mereu în pericol, într-unul extrem, din care nu există o 
altă salvare decât în Domnul lisus Hristos. Acest sentiment vă va îndrepta către 
Domnul şi vă va obliga neîncetat să strigaţi: Ajută-mă, apără-mă! El a fost 
prezent lângă toţi sfinţii şi niciodată nu i-a părăsit. Opus lui este sentimentul 
mulțumirii de sine, care îl linişteşte pe om şi stinge în el grija pentru mântuire. 
Sunt sătul şi ce mai trebuie? Nu numai pomenirea păcatelor am avut-o în 
vedere, ci şi sentimentul că nu avem unde să ne ascundem de Domnul.” (Sfântul 
Teofan, op. cit. - Scrisorile 3 şi 4). 


»[...]Suspinul celor nepocăiţi ÎI pogoară la judecată pe Domnul, precum în 
Sodoma, iar suspinul păcătoşilor care se căiesc la milă, ca în Ninive. Dar de ce 
ne considerăm noi drepți? Vai nouă când ne tot îndreptăţim! Ce gând rău este 


acesta! Cum ucide el sufletul! O rouă dăunătoare peste o floare gingaşă sau un 
ger cumplit de rece, care îngheaţă totul. Altceva este lucrarea păcătosului care se 
căieşte. Braţele Tatălui sunt deschise către el. A căzut pe grumazul lui şi l-a 
sărutat. Inima înfrântă şi Smerită Dumnezeu nu o va urgisi. Haideţi să facem 
aşa! Când vom gusta dulceaţa pocăinţei, o alta nu vom mai dori." (Ibidem - 
Scrisoarea 25) 


Vom relata aici câteva învățături din Războiul nevăzut al UI 
NI, care defineşte clar lucrarea lăuntrică dreaptă, de suflet mântuitoare, şi 
scopul virtuţilor şi al nevoin-ţelor exterioare. 


Acest părinte îşi începe cartea sa cu lămuriri: în ce constă desăvârşirea creştină, 
„fiindcă neştiind aceasta, spune el, te poţi abate de pe calea cea dreaptă şi 
gândind că te mişti spre desăvârşire, te poţi îndrepta într-o cu totul altă direcţie”. 
„Lucrarea desăvârşită pe care trebuie să o dorească şi să o atingă omul constă în 
apropierea de Dumnezeu şi în persistarea în unirea cu EL.” 


Mai departe stareţul spune că nu toţi înţeleg corect aceasta, dar mulţi gândesc că în 
îndeplinirea virtuţilor înseşi sau a unor nevoinţe deosebite, cum ar fi postul, 
privegherea, plecarea genunchilor, diferite restricții trupeşti, starea la slujbele 
bisericeşti, rugăciunea minţii, însingurarea sau tăcerea etc. se cuprinde desăvârşirea 
vieţii creştine. Totuşi aceste virtuţi singure nu alcătuiesc desăvârşirea creştină 
dorită, fund numai mijloace de atingere a ei. Este corect, mântuitor de suflet să 
dorim aceste virtuţi cu scopul de a primi forță şi putere împotriva propriei 
păcătoşenii şi slăbiciuni, de a sorbi din ea bărbăţia, de a ne opune ispitelor şi 
amăgirilor celor trei vrăjmaşi principali ai noştri: trupul, lumea şi diavolul. Fiecare 
virtute este necesară pentru robul lui Dumnezeu în lupta lui duhovnicească cu 
păcatul. 


„Dar, pe de altă parte, continuă Cuviosul Nicodim, celor care îşi pun în ele toată 
temelia vieţuirii lor şi toată încrederea, aceste virtuţi le pot produce o pagubă 
mai mare decât scăderile lor vădite nu în sine fiindcă ele sunt sfinte, ci din vina 
celor care se folosesc de ele astfel decât se cade. Aceştia, luând aminte numai la 
săvârşirea lor exterioară, urmează propriilor voi şi voii diavolului care, văzându- 
i că S-au abătut de la calea dreaptă, nu-i împiedică a săvârşi aceste nevoinţe 
trupeşti, ci chiar îi ajută să le sporească după socotința lor cea deşartă. 
Încercând în acest timp unele mişcări şi mângâieri duhovniceşti, lucrătorii 
aceştia încep să gândească despre sine că s-au înălțat până la Starea cetelor 
îngereşti şi Simt în sine prezenţa lui Dumnezeu însuşi; altădată însă, adâncindu- 


se în contemplarea unor lucruri abstracte, nepământeşti, visează despre sine că 
parcă au ieşit cu totul din lumea aceasta şi sunt răpiți până la al treilea cer. 


[...] Ei îşi doresc să fie preferaţi altora în orice situaţie; iubesc să trăiască după 
voia proprie şi întotdeauna sunt insistenţi în hotărârile lor; nu se văd pe sine şi 
păcatele lor, dar văd bine şi judecă faptele şi cuvintele altora; dacă cineva se 
bucură de cinste din partea altora, care cinste, după cum gândesc ei, li se cuvine 
doar lor, aceştia nu pot răbda şi devin necruţători cu el; dacă cineva îi va 
impiedica în lucrările evlavioase şi în nevoinţă, îndeosebi în prezenţa altora, 
Doamne păzeşte! ei atunci se revoltă, fierb de mânie şi devin cu totul alții, de 
nerecunoscut... Orice necaz s-ar întâmpla cu ei, nu doresc să-şi supună voia lor 
voii lui Dumnezeu... Având mintea întunecată, privesc asupra tuturor cu ochi 
rău. Cugetând la faptele lor de evlavie exterioare, crezându-le bune, ei gândesc 
că au atins deja desăvârşirea şi mândrindu-se, încep să-i judece pe alții. Din acel 
moment nu mai există posibilitatea ca cineva să-i întoarcă pe calea cea dreaptă 
pe unii ca aceştia, în afară de acţiunea deosebită a lui Dumnezeu. Mai uşor se va 
îndrepta păcătosul vădit decât cel tăinuit, care se ascunde sub acoperământul 
virtuţilor exterioare. 


[Dacă însufleţindu-te cu râvna vei învinge şi vei omori propriile patimi urâte, 
propriile pofte, atunci vei bineplăcea lui Dumnezeu şi vei sluji Lui mai bine 
decât dacă te-ai biciui până la sânge şi te-ai istovi pe tine însuţi cu post mai mult 
decât vechii vieţuitori în pustie. Chiar dacă tu, răscumpărând sute de robi 
creştini din robia celor necinstiţi, le vei da libertate, nici aceste fapte nu te vor 
salva dacă te afli în robia patimilor şi orice lucru ai întreprinde, fie el şi cel mai 
nobil, cu oricâtă greutate şi jertfe l-ai săvârşi, nu te va duce până la scopul pe 
care ai vrut să-l atingi, dacă în acelaşi timp nu eşti atent la patimile tale, dându- 
le libertate de a trăi şi de a acţiona în tine.” (Sfântul Nicodim Aghioritul, 
Războiul nevăzut, cap. 1, p. 10-15). 


„Din timpul fărădelegii Strămoşului nostru, necăutând la slăbirea puterilor 
noastre duhovniceşti morale, gândim despre noi foarte înalt. Deşi experienţa de 
fiecare zi ne convinge limpede de falsitatea unei asemenea păreri, noi aflându- 
ne într-o stare neînţeleasă de înşelare de sine, nu încetăm să credem că suntem 
cineva şi nu de mică importanţă. Această neputinţă duhovnicească, extrem de 
greu de văzut şi de conştientizat este potrivnică lui Dumnezeu, fiind prima 
odraslă a iubirii de sine şi izvorul, rădăcina şi cauza tuturor patimilor şi 
căderilor noastre. 


Ea ne închide acea uşă în minte şi în inimă sau în duh, prin care intră în noi 
harul lui Dumnezeu nelăsându-l să intre şi să sălaşluiască în om. Harul se 
retrage de la el, căci cum poate harul, pentru luminare şi ajutor să intre în acel 
om care gândeşte despre sine că este cineva, că singur ştie toate şi nu are nevoie 
de nici un ajutor din afară? Domnul să ne izbăvească de o astfel de boală şi 
patimă luciferică. [...] 


Ascultă ce spun Părinţii întelepți: Petru Damaschin ne convinge că «nu există 
nimic mai bun decât să cunoşti neputinţa ta şi să nu vezi păcatele altora şi nimic 
nu este mairău decât faptul de a nu conştientiza aceasta». 


Sfântul Maxim Mărturisitorul învaţă că «la baza oricărei virtuţi stă cunoaşterea 


faptului că orice virtute omenească este neputincioasă»... 


Sfântul loan Gură de Aur afirmă că «acela se cunoaşte pe sine în cel mai bun 


chip, care gândeşte despre sine că este nimic». 


[...JAtât de profund a pătruns în noi şi atât de puternic ne-a înlănţuit această 
prețuire de sine, părerea că Suntem ceva, şi nu ceva mic, încât permanent 
trăieşte ascunsă în inima noastră, ca o mişcare fină şi neohsprvată, chiar şi 
atunci când considerăm că nu avem încredere în sine ci, dimpotrivă, avem 
încredere deplină doar în Unul Dumnezeu. Ca să eviţi pe cât poţi o astfel de 
părere de sine şi să acţionezi fără nădejde în sine, ci cu singură nădejdea la 
Dumnezeu, de fiecare dată să ai o asemenea dispoziţie sufletească, încât 
conştiinţa si Simţirea propriei neputinţe Să preceadă în tine contemplarea 
atotputerniciei lui Dumnezeu, şi amândouă să preceadă orice faptă a ta.” 
(Ibidem, cap.2 şi 3, p.15-20) 


Aşadar, aceste puţine fragmente din învăţăturile Sfinţilor Părinţi care ne transmit 
într-un limbaj accesibil învăţătura vechilor Părinţi ai Bisericii, arată clar 


principalele trăsături ale vieţii creştine lăuntrice, anume că „în pocăință este toată 
taina mântuirii” . 


Cel care doreşte să cunoacă mai profund această învăţătură o poate găsi în aproape 
toate scrierile Sfinţilor Părinţi. Acest duh al vederii de sine pocăite şi plânsul umilit 
al rugăciunii în faţa lui Dumnezeu sunt exprimate în textele liturgice ale Bisericii, 
îndeosebi în cântările Triodului din Postul Mare. 


Toate cărțile noastre de rugăciuni sunt îmbibate cu acest duh de pocăință şi de 
aceea ne sunt recomandate, ca să ne înveţe cum să stăm în fata lui Dumnezeu în 
duh ortodox, strigând către EI din adâncul smereniei. Toate aceste rugăciuni sunt 
alcătuite de sfinți nu pentru ei înşişi, fiind scrise din trăirea lor duhovnicească 
lăuntrică, căci ei se socoteau pe sine păcătoşi şi blestemaţi. Biserica a păstrat aceste 
rugăciuni ca pe nişte modele pentru noi, ca să învăţăm vederea de sine smerită şi 
pocăită. Se înşală profund cel care gândeşte că Părinţii doar reprezentau chipul 
plânsului de pocăință pentru sine, dar în sinea lor nu se recunoşteau atât de 
păcătoşi. Nu! În ei nu exista prefăcătorie. Tocmai în aceasta constă ortodoxia, 
ca întotdeauna, în prezenţa luminii Adevărului dumnezeiesc, să te vezi necurat şi 
nevrednic de Dumnezeu, oricât te-ai strădui să te cureţi de păcate. 


De cât timp este nevoie pentru vindecarea sufletului 


Aşadar, este evident că toată lucrarea de mântuire vine prin conştientizarea pro- 
priei căderi, prin smerenie şi recunoaşterea nevredniciei primirii unor daruri 
duhovniceşti înalte, prin purtarea cu răbdare a propriei cruci şi prin răbdare în 
aşteptarea semnelor de vindecare. 


Ultima precizare este foarte importantă - lipsa grabei! Aici mulți se împiedică: toți 
ne grăbim, dorim să vedem roadele eforturilor proprii foarte curând. Pentru mica 
pocăință aşteptăm imediat o mare milă şi plângând pentru sine, ne considerăm deja 
curăţaţi şi înălbiți, aşteptăm apariția îngerilor şi a semnelor bunăvoinţei 
dumnezeieşti deosebite față de noi, de parcă am fi vrednici de multe daruri ale 
Duhului. De aici provin desele înşelări. 


Cu totul altceva ne învaţă experienţa nevoitorilor ortodocşi. Se vede bine din 
paterice cât de grea, de neîntreruptă, cât de dificilă este această cale de curăţire a 
sufletului lepros, chiar şi în cele mai potrivite condiţii pentru vindecare din 
mănăstiri şi pustiuri. 


Oare munţii sălbatici, văgăunile nelocuite de oameni, pădurile dese în care s-au 
nevoit mulți Părinţi, lipsa oricărei comunicări cu lumea, postul strict, rugăciunea 
neîncetată pe fondul credinţei profunde şi al neclintitei nădejdi în Dumnezeu, 
plânsul permanent pentru sine şi alte nevoinţe înalte ale nevoitorilor, oare acestea 
nu sunt cele mai puternice mijloace împotriva rădăcinilor adânci ale păcatului? Ar 
trebui ca omul care a îmbrăţişat un astfel de mod de viaţă să se curăţească în scurt 
timp complet de toate patimile sale, chiar să uite de existenţa păcatului. Dar nu este 
aşa. Ani în şir au fost petrecuţi de sfinţi într-o luptă încordată cu şerpii patimilor 
care se cuibăreau în inimile lor, înainte ca ei să atingă eliberarea de aceste patimi; 
le omorau şi dobândeau pacea sufletului. 


Până la sfârşitul omului, patimile păstrează capacitatea de a se redeştepta în el, 
şi acestuia nu-i este cunoscut când şi ce patimă se va deştepta: din această cauză 
el, atât timp cât respiră, nu trebuie să lase cercetarea de veghe a inimii sale; 
trebuie neîncetat să plângă către Dumnezeu, implorându-l ajutorul şi miluirea”, 
spunea 


Cuvioasa Maria Egipteanca, care a plecat în pustia Iordanului pentru pocăință, 47 
de ani a trăit în acea pustie neîntâlnind vreun om, neavând mâncare şi 
îmbrăcăminte, hrănindu-se doar cu rădăcini. Dintre ei, 17 ani s-a luptat cu 
gândurile sale ca şi cu nişte fiare nemiloase. Când gusta mâncare sărăcăcioasă, îşi 


amintea de carne şi de peşte, i se făcea sete de vin, apoi o stăpânea dorinţa de a 
cânta cântece desfrânate ce îi ruşinau inima şi auzul. Ea plângea şi cu durere striga 
către cer, chemând ajutorul lui Dumnezeu. Focul pătimaş se aprindea înăuntru şi o 
ardea toată, aprinzând pofta arzătoare. Ea se arunca la pământ şi aşa stătea o zi şi o 
noapte, până când pocăinţa se săvârşea şi mila lui Dumnezeu alunga ruşinea cea 
rea. Întuneric după întuneric, necaz după necaz au venit asupra ei timp de 17 ani. 
ŞI doar după acest timp i s-a arătat Preasfânta Născătoare de Dumnezeu ca 
Ajutoare şi a început să o conducă, alungând orice ruşinare păcătoasă de la sufletul 
Mariei (a se vedea viaţa ei, la data de 1 aprilie). 


Cuviosul Iona mult pătimitorul s-a nevoit în Lavra Peşterilor din Kiev şi a pătimit 
mult de pe urma poftei desfrânării; nimic nu-l putea izbăvi - nici setea, nici 
foamea, nici lanţurile grele. Atunci s-a zăvorât în peşteră, unde a început să ducă o 
luptă cumplită cu patima. Ajungea uneori să se îngroape până la umeri în pământ, 
dar focul poftei tot nu-l lăsa. Periodic diavolul în chipul unui şarpe mare, se 
năpustea asupra nevoitorului, chinuindu-L cumplit. În sfârşit, Domnul l-a izbăvit 
pe robul Său după 30 de ani de zăvorâre, după atât de multe necazuri. Şi doar 
atunci patima s-a retras de la loan şi lumina dumnezeiască l-a luminat pe nevoitor 
(a se vedea viaţa lui, la data de 18 iulie). 


Avva Ammona a spus: „Eu am petrecut 14 ani în schit, rugându-L. pe Dumnezeu zi 
şi noapte ca El să-mi dăruiască să înving mânia." (Apud Sfântul Ienatie 
Briancianinov, Patericul, articolul 6, pag.63) 


- Un frate care vieţuia în pustie, ruşinat de dorinţa de desfrânare, a mers după 
îndrumare şi ajutor în rugăciune la bătrâni. Şi, iată, găsind acolo pe Ava Pamvo, 
printre cei mai mari şi iscusiţi după cugetare, i-a povestit lupta sa. Acela I-a liniştit 
şi l-a îndrumat. De asemenea a spus despre sine: „Tu mă vezi cât sunt de bătrân. 
De 70 de ani trăiesc în chilia aceasta în grijă pentru mântuirea mea. Şi în prezent 
rabd ispite şi năpaste. Crede-mă, fiule, că timp de 12 ani nu m-a lăsat diavolul 
desfrânării nici ziua, nici noaptea, neîncetat năpădind cu gânduri si fantezii 
întinate!" Şi povestea bătrânul cât de dureroasă şi de grea era lupta lui cu diavolul 
desfrânării, cum de multe ori ajungea până la durere şi deznădejde, cum peste mult 
timp Domnul l-a eliberat, învăţându-l să-şi cunoască neputinţa şi să aibă nădejde în 
ajutorul lui Dumnezeu, iar nu în forțele proprii. (Apud Sfântul Ignatie 
Briancianinov, Patericul, articolul 33, pag.452) 


„Nu este nimic mai rău decât deprinderea păcătoasă. Cel infectat de obiceiul 
păcătos are nevoie de mult timp şi de efort ca să se elibereze de el", a spus un 
stareț egiptean. (dem, ibidem, articolul 20, pag. 375.) 


Aşadar, vedem că patimile nu se dezrădăcinează grabnic. Dar este important să 
remarcăm şi faptul că nu ne este de folos să primim grabnică izbăvire de ele. 
Desigur, Domnul poate într-o clipă să ne curețe de toate neputinţele noastre, dar îi 
este mai plăcută smerenia noastră, starea noastră de pocăință în rugăciune, iar 
grabnica eliberare de boli ar trezi în noi dispozi-ţia sufletească mândră, mulţumită 
de sine, liniştitoare, lipsită de acțiune. Sfinţii Părinţi au văzut clar aceasta. 


Astfel, Ama Sarra s-a luptat cu diavolul desfrânării timp de 30 de ani şi niciodată 
nu s-a rugat ca lupta să se îndepărteze de la ea, dar îl ruga pe Dumnezeu să-i 
dăruiască vitejie şi curaj în luptă. (Ibidem, articolul 11, pag 375.) 


Ioan Colov s-a rugat la Dumnezeu şi au fost luate de la el dorinţele pătimaşe. EI a 
simtit o linişte extraordinară. Atunci s-a dus la un părinte oarecare şi 1-a spus: „Mă 
văd liniştit, neavând nici o luptă." Bătrânul 1-a răspuns: „Mergi şi roagă-L. pe 
Dumnezeu să-ţi întoarcă luptele şi acea zdrobire a inimii şi smerenia pe care le 
aveai mai înainte: datorită luptei, sufletul vine la bunăstare." loan a cerut de la 
Dumnezeu întoarcerea necazului, iar atunci când a venit, nu se mai ruga pentru 
eliberarea de necaz, ci spunea: „Doamne, dăruieşte-mi răbdare în necaz!" 


lată învăţătura ortodoxă! Nu să căutăm linişte, nici eliberare grabnică de tot ce este 
dureros şi împovărător, să nu dorim curățirea grabnică de toate patimile, ci doar 
acea inimă zdrobită şi smerită, pe care Dumnezeu „nu o va urgisi" şi care Îi este 
plăcută Dumnezeului nostru, în faţa sfinţeniei Căruia toată „curăţia" noastră este 
NIMIC. 


În contradicţie cu acest duh stau multe învățături religioase moderne, cum ar fi 
căutarea mângâierilor duhovniceşti, o stare dulceagă, fără de griji, fără întristare, 
un fel de fericire a „Raiului”, numai aici, pe pământ, netrecând pe calea curăţirii, a 
spălării de propriile răni cauzate de păcate. Astfel de învățături religioase se 
străduiesc să închidă ochii omului asupra bolilor lui, să-i creeze iluzia sănătăţii, îl 
învită să se bucure şi să se delecteze cu sănătatea falsă şi cu gândirea proprie, să 
persiste într-o linişte amăgitoare pentru destinul său viitor, să se îmbete de iluzia 
fericirii şi a armoniei, dar de fapt să poarte în sine seminţele unui mare necaz, 
germenele chinului groaznic ce i se va arăta atunci când odată cu viaţa aceasta va fi 
luată de la el şi acea cortină a minciunii cu care era acoperită adevărata stare a 
lucrurilor. 


Cât de trează, cât de mângâietoare este credinţa noastră ortodoxă! Să te tot 
necăjeşti aici, pe pământ, din partea diavolilor, din partea oamenilor, de la 
neputinţele proprii trupeşti şi sufleteşti, să plângi, să boceşti până la sfârşitul 
acestei vieţi pământeşti necăjite, iar tot ce este dulce, mângâietor, lasă să fie 
acolo, în veşnicie! Deoarece în viaţa temporară, schimbătoare, nu este sigur să 
qi ceva preţios. 


Dar cum privesc la bolile duhovniceşti oamenii amăgiţi, cei care n-au primit chipul 
pocăinţei de la Biserica noastră, de la Sfinţii Părinţi, care nu au încredere în 
învăţătura ortodoxă? Ei îşi rezolvă cu curaj greutăţile, la ei totul este simplu. 


S-a întâmplat să aud o discuţie a unui penticostal cu creştinii ortodocşi. EI îi mustra 
pe ortodocşi de răceală şi de lipsă de iubire faţă de Dumnezeu, de fariseism. EI 
explica recunoaşterea lor ca fiind neputincioşi duhovniceşte şi plini de patimi prin 
nepăsare, prin nedorinţa lor de a se încredința în întregime acţiunii „harului”. 
Considera că cauza este în ei înşişi, iar dacă ar dori, într-o clipă ar putea să se 
elibereze de patimile lor. Pentru aceasta se cer doar hotărâre şi pocăință a sufletului 
şi toată păcătoşenia va dispărea brusc. „Harul" îl va elibera pe loc pe cel care s-a 
pocăit. O astfel de pocăință pe loc ar arde orice păcat din suflet, după care ar urma 
vederea înainte şi iluminarea. Astfel că toată problemă constă în alegere, în 
hotărâre etc. EI însuşi, la primul act fierbinte de „pocăinţă”, a simțit această 
eliberare şi a primit „harul Duhului". Din acel moment şi-a schimbat complet viaţa, 
simte permanent în sine o dragoste neobişnuită pentru toţi, hotărârea de a se jertfi 
pe sine de dragul lui Dumnezeu, este orbit de „lumină" şi neobişnuit de fericit. ŞI, 
într-adevăr, el iradia tot, era înflăcărat de o însufleţire lăuntrică. Ne povestea 
despre minuni uimitoare, care se întâmplă permanent cu el din acel moment şi cu 
membrii familiei lui (care, de asemenea, toţi, s-au transfigurat în mod minunat 
după „botezul" la penticostali). 


Toate ohiecţiile ortodocşilor, circumspecţiile lor împotriva unor astfel de minuni, 
câteva tentative de a i oferi învăţătura despre neîncrederea în sine şi despre 
profunda rănire a sufletului omenesc în faţa amăgirii s-au arătat doar o nouă 
mărturie a justeţii lui şi încă o dată l-au convins că ortodocşii, din cauza nepăsării 
lor, a puţinei credinţe şi a timidităţii lor, a ataşamentului faţă de „canoanele fără de 
viaţă", din cauza fariseismului lor, au pierdut orice comunicare cu Dumnezeu. 


Trebuie să remarcăm că vioiciunea, însuflețirea, fierbinţeala, renunţarea la sine, 
pregătirea de a merge la orice act de eroism şi alte trăsături exterioare ale unor 
asemenea oameni le.creează o impresie care îi robeşte, în comparaţie cu ortodoxul 
smerit, care suspină din greu pentru sine, care nu vede nimic bun în sine. 


Particularităţile vremurilor noastre 


Din ce în ce mai mult lumea înclină spre un creştinism fals şi isteric. Dar noi nu 
trebuie să dăm atenție gusturilor ei - cu cât mai mult vom păzi duhul credinței 
noastre, cu atât mai străini vom fi acestei lumi, cu atât mai mult vom fi urâţi de ca, 
dispreţuiţi şi îi vom părea absurzi, neputincioşi, chiar lipsiţi de har. 


Dacă astăzi lumea este curioasă în legătură cu credinţa ortodocșilor, acesta nu este 
un pretext ca noi, de dragul lumii să arătăm o falsă duhovnicie. Adevărul simplu 
este mai bun decât o minciună împodobită. Noi suntem mai săraci duhovniceşte ca 
niciodată şi mai mult decât creştinilor din vechime ni se potrivesc cuvintele 
psalmistului: Mântuieşte-mă, Doamne, că a lipsit cel cuvios, că s-a împuţinat 
adevărul de la fiii oamenilor (Psalmul 11). Suntem săraci cu duhul şi este uşor să 
vedem aceasta, să conştientizăm acest fapt cu smerenie şi cu pocăință - este, 
practic, singura lucrare accesibilă şi mântuitoare pentru noi în zilele noastre. 


Conştientizarea clară a duhului timpului, a situaţiei noastre duhovniceşti, a măsurii 
posibilităților noastre ne va păzi de căutările greşite, de risipirea zadarnică a 
forțelor noastre, de întreprinderile fanteziste şi de nevoinţele necorespunzătoare 
stării noastre. 


Timpului nostru nu-i sunt proprii bogăţia bucatelor duhovniceşti, nici acea măreție 
şi bună mireasmă de care era plină viaţa creştinilor de odinioară. Nouă ne-au rămas 
neputința şi necazul, de aceea mântuitoare pentru noi sunt rugăciunea smerită şi 
plânsul pentru păcătoşenia noastră, cea mai umilă părere despre toate lucrările şi 
faptele noastre, mila faţă de aproapele, primirea recunoscătoare, fără de cârtire, a 
tot ce se întâmplă cu noi, totala încredere în mila lui Dumnezeu şi nici într-un caz 
nădejdea în faptele noastre bune. 


O imagine a acestui fapt o găsim la Sfântul Ignatie. Bogăția bunurilor duhovniceşti 
în mediul vechilor creştini el o compară cu un ospăț organizat de bogatul Stăpân al 
casei pentru numeroşii Săi prieteni şi cunoscuți. 


„La această masă duhovnicească urma Să fie un număr nesfârşit de bucate, iar 
la sfârşitul mesei oaspeţii să fie generos recompensaţi cu daruri duhovniceşti. 
Când toți au plecat, Stăpânul casei a văzut o mulțime de oameni flămânzi şi a 
poruncit slugilor să nu strângă de pe masă, ci să ofere tot ce a rămas celor 
săraci. Aceştia au intrat cu precauţie şi nedumerire în sala impunătoare şi au 
început Să servească tot ce rămăsese pe masă şi sub masă, firimiturile căzute. 
Nimeni n-a mâncat porţie întreagă, adusă de slugi, nici nu a folosit tacâmurile şi 


vasele preţioase, n-a auzit corul cântăreților, muzica, astfel că nimeni dintre ei 
nu putea să aibă o imagine clară despre masa ce avusese loc. Potolindu-şi 
foamea, puteau doar să ghicească cum arăta masa înainte de sosirea lor. Cu 
toate acestea, ei au căzut în faţa Stăpânului casei, mulțumindu-l pentru 
mâncarea pe care ei n-o mai mâncaseră până atunci, nici n-o mai văzuseră. 


EI le-a spus lor: „Fraţilor, în momentul în care am organizat acest prânz nu v- 
am avut pe voi în vedere, de aceea nu v-am oferit masa aşa cum se cuvine şi nici 
nu vă dau daruri..." 


Săracii au exclamat într-un glas: „Stăpâne, oare ne mai trebuie daruri? Oare ne 
trebuie o masă ne mai văzută? Îţi suntem recunoscători pentru că nu Te-ai 
scârbit de noi, cei sfâşiaţi de tot felul de neajunsuri, ci ne-ai primit în cortul Tău 
şi ne-ai scos din foamea grozavă!” Săracii S-au împrăştiat, neîncetând să-l 
mulțumească milostivului Stăpân. 


Atunci EI le-a spus slugilor: „Acum strângeţi masa şi închideţi cortul: oaspeţi nu 


vor mai fi şi ce s-a servit spre mâncare s-a terminat. Totul s-a încheiat!" 
Prinos monahismului contemporan, vol. 5 


“Incheiere”,) 


Sărac şi mizer, acesta este chipul stării noastre; firimiturile şi farfuriile goale 
reprezintă foametea duhovnicească a timpului nostru, smerita recunoştinţă şi 
recunoaşterea de a fi nevrednic de mâncăruri luxuriante şi de daruri sunt exemplul 
dispoziţiei sufletului necesar nouă. 


Ne este de folos să ascultăm cu atenţie acele profeţii ale Sfinţilor Părinţi, care se 
referă la timpul nostru, la timpul, judecând după toate, cel din urmă. Această 
conştientizare a duhului timpului nostru, pe de o parte, ne va scoate din starea de 
înşelare de sine, ne va deschide viziunea corectă asupra forţelor şi a posibilităților 
noastre, va face mai modeste cerinţele noastre faţă de sine şi faţă de alţii, iar pe de 
altă parte, ne va obliga să ne ridicăm moralul, să fim mai veghetori şi precauţi, să 
nu deznădăjduim, dar nici să nu ne înălțăm iluzoriu, rupându-ne de realitate. 


Să ascultăm cuvintele dureroase, dar folositoare: „Soarele care apune reprezintă 
starea creştinului timpurilor noastre. Luceşte de asemenea Soarele Dreptăţii - 
Hristos: El răspândeşte razele, dar ele nu mai revarsă nici acea lumină, nici acea 
căldură ca în timpurile vechi, deoarece razele Lui nu mai cad direct asupra noastră, 
ci doar tangenţial. Razele Soarelui Dreptăţii, Hristos, sunt harul Duhului Sfânt. 


În prezent, când s-au înmulţit cei bogaţi cu ştiinţa, cu artele, cu tot ce este material, 
a lipsit cel cuvios (Psalmul 11). Sfântul Duh, privind la fiii oamenilor, căutând un 
vrednic vas prin mulțimea celor care se numesc învăţaţi, luminaţi, ortodocşi, 
rosteşte la adresa lor o sentință amară: Nu este cel ce înţelege, nu este cel caută pe 
Dumnezeu. Toţi S-au abătut, împreună netrebnici s-au făcut. Nu este cine să 
facă binele, nici măcar unul nu este. Mormânt deschis este gâtlejul lor; viclenii 
vorbit-au cu limbile lor; venin de viperă este sub buzele lor. Gura lor e plină de 
blestem şi amărăciune. luţi Sunt picioarele lor să verse sânge. Pustiire şi 
nenorocire sunt în drumurile lor. Și calea păcii ei nu au cunoscut-o. Nu este 
frică de Dumnezeu înaintea ochilor lor (Romani 3, 11-15). 


lată cauzele pentru care Duhul lui Dumnezeu Se înstrăinează de noi, în timp ce EI 
este adevărata moştenire a creştinilor adevăraţi, începătorul atotsfânt al neamului 
dobândit de toți noii israeliteni... (Idem, Cugetări la apusul soarelui vol. 1, pp. 
404-405) 


„Sfânta Scriptură mărturiseşte că asemenea iudeilor, creştinii vor începe treptat să 
se îndepărteze de învăţătura revelată de Dumnezeu, să nu mai dea atenţie înnoirii 
firii omeneşti de Dumnezeu-Omul, vor uita de veşnicie, toată atenţia o vor îndrepta 
asupra vieţii lumeşti, se vor ocupa tot mai mult cu situaţia lor pe pământ, de parcă 
ar trăl aici veşnic, cu satisfacerea dorințelor lor pervertite. Se înţelege: o astfel de 
direcţie Îi este străină Mântuitorului, Care l-a răscumpărat pe om pentru fericita 
veşnicie. Unei astfel de direcţii îi este proprie lepădarea de creştinism." 


„În mijlocul Raiului răul s-a arătat ascuns sub înfăţişarea binelui, ca să înşele cu 
mai multă uşurinţă, el se găseşte în sânurile Sfintei Biserici acoperit şi înfrumusețat 
cu tot felul de momeli atrăgătoare, pe care le numeşte petreceri şi distracții 
nevinovate, dând dezvoltarea vieţii trupeşti şi împuţinarea harului drept 
prosperitate şi dezvoltare a omenirii. Oamenii vor fi stricaţi la minte, pentru că se 
vor învoi cu minciuna (Pilde 2, 12), necercaţi în credinţă, având înfăţişarea 
adevăratei credinţe, dar tăgăduind puterea ei (II Timotei 3, 8, 5). Pentru cei care au 
primit această putere şi de bunăvoie au respins-o este anevoioasă reprimirea ei (v. 
Evrei 10, 26). Chipul evlaviei îl pot oarecum plăsmui vicleniile omeneşti dar 
refacerea puterii evlaviei aparţine Celui care îi îmbracă pe oameni cu putere de Sus 
(Luca 24, 49)." ( Idem, Adunări de lucrări, vol. “Despre monahism ” pp. 455-456) 


„În prezent în multe privinţe oamenii au îndrăznit să adauge rânduielilor Sfântului 
Duh rânduielile lor. Din această cauză rânduielile cereşti s-au făcut pământeşti, 
cele duhovniceşti, trupeşti, cele sfinte, păcătoase, cele înțelepte, neînţelepte... 
Există, în particular, creştini, dar s-a pierdut cunoaşterea generală, unitară a 


Adevărului, cu care totul s-ar fi unit într-un singur trup duhovnicesc, cu un singur 
chip al gândurilor, cu un singur duh, sub un singur cap - Hristos. În prezent orice 
om îşi are modul propriu de gândire, religia sa, calea sa, primite de bunăvoie sau 
întâmplător. Fiecare o ia razna în direcția dorită, neştiind unde merge, şi nimeni 
nu-l opreşte; oamenii nu mai aud - atât s-a îngreuiat auzul lor - glasul mântuitor al 
adevăratului Păstor, care răsună din Sfânta Lui Biserică, demascând minciuna, 
vestind şi arătând tuturor calea cea dreaptă. L-a asurzit zgomotul grijilor 
pământeşti, zgomotul veselirii simţurilor, al prosperității pământeşti. Lipit de 
pământ. Sufletul lor, nu este capabil să recepteze impresiile duhovniceşti." (Idem 
"Scrisori ” — Scrisoarea a 58-a, vol.4, p.524) 


“ [...] Capcanele diavolului s-au înmulțit prea tare. S-au înmulţit cărțile care conţin 
învățături mincinoase; s-au înmulțit minţile care inventează şi comunică altora 
învățături mincinoase, s-au împuţinat următorii Adevărului sfânt; a crescut 
respectul pentru virtuțile fireşti, accesibile pentru iudei şi păgâni, a crescut 
respectul pentru virtuțile păgâne, potrivnice firescului însuşi; s-a micşorat 
înţelegerea virtuţilor creştine; s-a dezvoltat viaţa materială, a dispărut viaţa 
duhovnicească, plăcerile şi grijile trupeşti consumă tot timpul, nu mai este timp să 
ne amintim de Dumnezeu. Şi aceasta se transformă în obligaţie, în lege." ( Ibidem, 
vol. 1] — “Capcanele celui stăpânit de lume”) 


„Noi am ajuns în prezent într-o asemenea stare, când ne putem mântui exclusiv 
prin răbdarea fără cârtire a necazurilor, cu credinţa în Dumnezeu şi cu nădejdea în 
milostivirea Lui. Pe alte căi acum nu ştie nimeni să se mântuiască. Rămâne pentru 
timpul nostru doar o singură cale: răbdarea necazurilor...." ( Egumenul Nicon, 
Scrisori către fiii duhovniceşti, p.70) 


„[...] Fără smerenie, omul nu poate să primească oarecare daruri ale lui 
Dumnezeu. lată de ce s-a prezis că în timpurile din urmă în virtutea mândriei, care 
se intensifică, oamenii se vor mântui doar cu răbdarea necazurilor şi a bolilor, iar 
nevoinţele vor fi luate de la ci." (Idem, ibidem, p.116) 


„„[...] Necazurile sunt îndeosebi destinul timpului nostru, căruia nu îi este dată nici 
nevoința muceniciei, nici nevoinţa monahismului. Destinul nostru, al creştinilor 
timpului din urmă, este cel al necazurilor, după cum se pare mărunte, insignifiante. 
Cântarul este la Dumnezeu!" ( Sfântul Ignatie Briancianinov, op.cit.) 


„[...] Trebuie să înţelegem duhul timpului şi să nu ne pierdem vremea cu vechile 
obiceiuri şi impresii, care în timpul prezent sunt imposibil de înfăptuit. [...] 


Trebuie să ne căim, să ne rugăm şi să ne pă zim de înşelăciune, pentru că în timpul 
de față mulţi oameni care doresc să-şi trăiască viaţa cucernic şi care gândesc despre 
sine că trăiesc cucernic sunt ocupați cu partea materială a vieții şi se află într-o mai 
mare sau mai mică înşelare."(Leonid Sokolov, Viziunile moral-ascetice ale Sfântului 
Ignatie, partea a 2-a, Scrisoarea 185) 


Iată opinia unui părinte contemporan cu noi, POI I (+ 1982): 


„întrucât traducerile cărţilor ortodoxe despre viaţa duhovnicească devin tot mai 
accesibile, iar terminologia ortodoxă despre lupta duhovnicească este purtată în 
văzduh, un număr tot mai mare de oameni tâlcuieşte despre isihasm, despre 
Rugăciunea lui lisus, despre viaţa ascetică, despre stări înalte ale rugăciunii şi 
despre cei mai înalți dintre Sfinţii Părinţi, cum ar fi de exemplu: Sfinţii Simeon 
Noul Teolog, Grigorie Palama sau Grigorie Sinaitul. Este foarte bine să 
cunoaştem această parte înaltă a vieţii duhovniceşti ortodoxe şi să-i cinstim pe 
sfinții mari, care de fapt au dus-o, dar dacă noi nu vom avea conştiinţa foarte 
realistă şi foarte smerită a faptului că Suntem departe de viaţa isihaştilor şi că 
prea puţin Suntem pregătiți ca măcar să ne apropiem de ea, interesul nostru faţă 
de ea va fi doar încă una din exprimările lumii noastre egocentrice caustice. [...] 


Trebuie să înţelegem profund în ce timpuri trăim, cât de puţin Simţim de fapt 
ortodoxia noastră, cât de departe suntem nu doar de sfinţii din vechime, ci şi de 
simplii creştini ortodocşi care au trăit cu o sută de ani în urmă Sau chiar cu o 
generaţie în urmă şi cât de puternic trebuie să tindem să rămânem creştini 
ortodocşi...” (Serafim Rose — “ Concepţia ortodoxă despre lume sau calea 
împărătească”, în jurnalui “Ruskii Palomnik”, nr.1, 1990) 

Aşadar, Părinţii timpului din urmă spuneau foarte des că timpul nostru este viclean 
şi dificil pentru mântuire, că foarte tare s-a răspândit fățărnicia, că adevărata, 
evlavie aproape s-a pierdut, că în mare parte, creştinii duc doar la exterior o viaţă 
virtuoasă, însă inimile lor sunt departe de Dumnezeu, sunt robite pământului, lumii 
acesteia stricăcioase, că făţărnicia a ajuns pretutindeni, că nimeni nu caută cele ale 
lui Dumnezeu, ci fiecare caută ce-i convine. 


Acum în faţa fiecărui credincios stă o sarcină dificilă: să caute şi să separe în acest 
haos al faptelor mincinoase şi al faptelor omeneşti, în această amestecare a 
adevărului şi a minciunii, acel Adevăr care singur te poate mântui şi vindeca. 
Adevărul acesta este aproape, el niciodată nu va seca, dar multe păreri mincinoase 
se străduiesc să împiedice vederea lui, să insufle că ele reprezintă acel Adevăr care 
ne este necesar. Şi în afară şi în interiorul nostru se duce o luptă duşmănoasă, 
vrăjmaşul se încăpăţânează să schimbe credinţa ortodoxă, duhul ei cu o copie fină, 


atrăgătoare, să ne determine să facem doar un pas mic de la calea strâmtă, ca el să 
ne ducă apoi cu totul pe calea apostaziei. 


Este deosebit de important să înveţi să înţelegi corect şi să aplici la viaţa ta scrierile 
Sfinților Părinţi, să-ţi însuşeşti duhul lor, pentru că acesta este duhul evanghelic. 
Părinţii îndeplineau cu viaţa lor, cu fapta, cu cuvântul cu simţul învăţătura 
evanghelică, pe care şi-au însuşit-o clar şi au explicat-o lămurit în cărțile lor. Ne 
este imposibil să înţelegem şi cu atât mai mult să îndeplinim poruncile evanghelice 
fără această experiență patristică, căci ne vom rătăci chiar de la început. Însuşi 
cuvântul patristic devine greu de ajuns la noi, căci am încetat să-i mai înţelegem pe 
Sfinţii Părinți. 


Nevoinţele lor sunt în multe privinţe peste puterea noastră de înţelegere: acea 
neclintire a credinţei care le dădea putere să săvârşească minuni, acum nu se mai 
întâlneşte, simplitatea lor, curăţia minţii şi a inimii par inaccesibile; lepădarea lor 
de lume, lipsa lor de griji, neglijarea trupescului şi aspiraţia spre ceresc sunt 
imposibile pentru noi. 


Cu toate acestea, duhul Sfinţilor Părinţi, lucrarea lor lăuntrică, orientarea lor 
principală şi scopul operelor lor rămân necesare. Nu putem înainta tot aşa de dârz 
cum au înaintat ei, nu putem duce aceleaşi greutăţi, nici urca la aceleaşi înălțimi - 
dar putem şi suntem datori să ţinem aceeaşi direcție, să avem aceleaşi scopuri, să 
determinăm valoarea şi utilitatea oricărui lucru cu aceleaşi măsuri patristice, să 
considerăm dăunătoare şi nefolositoare cele de care se fereau şi Părinţi. 


Teama de iad 


Alegând o cale greşită a vieţii lăuntrice, întemeiată nu pe pocăinţa adevărată, ci pe 
o oarecare mândrie tainică şi pe alte patimi, de cele mai multe ori creştinul nu o 
poate schimba singur; această boală poate fi atât de adânc ascunsă, că doar un 
duhovnic experimentat o va putea descoperi. 


Trebuie să remarcăm că, în asemenea cazuri, apropiații observă întotdeauna 
acţiunile omului înşelat mai bine decât el însuşi; astfel că atunci când ei ne 
demască trebuie să cădem pe gânduri, să chibzuim, să măsurăm această înşelare - 
este posibil ca ea să nu fie întâmplătoare. 


Cât de des încearcă, vrăjmaşul să ne înşele în lupta duhovnicească! Sfinţii Părinți 
spun că duhurile rele folosesc următorul procedeu: îşi retrag armele cu care au 
aţâţat patimile noastre şi par să se îndepărteze; toate necazurile se potolesc, iar 
bolile duhovniceşti nu se mai observă deloc; când însă omul (se va relaxa) şi se va 
considera în siguranţă, atunci vrăjmaşul îşi va înfige săgeata otrăvită în cel mai 
vulnerabil loc al sufletului, va aprinde în el cea mai arzătoare patimă ascunsă, care 
şi-a dobândit noi puteri şi care însetează să se sature. Atunci omul nu mai rezista la 
revolta neaşteptată a unei asemenea puteri întunecate şi cade uşor. 


Dar duhurile rele ştiu şi o altă viclenie: la plecarea lor, ele pot lăsa în om cele mai 
mântuitoare şi binecuvântate dispoziţii ale sufletului, chiar râvna pentru faptele 
bune, pentru sfintele nevoinţe, pentru îndeletnicirea cu rugăciunea, pentru post, 
pentru priveghere; apare chiar şi dorinţa nestăvilită de a face fapte de milostenie, 
de a-i iubi pe toți oamenii, de a ajuta săracilor şi de ai salva pe cei nefericiţi, 
puterea de a răbda defăimările şi scuipările, dorinţa de a vorbi despre sine cu 
modestie şi de a săvârşi lucrări de pocăință etc. Demonii nu numai că nu se opun 
acestor fapte, dar chiar aprind şi încurajează astfel de mişcări ale sufletului, căci 
duhurile rele se ating uşor de vanitatea noastră şi în adâncul inimii continuă să 
cădească tămâia lor idolului mândriei noastre! Demonii par că s-au îndepărtat, însă 
ei urmăresc atent să nu se stingă acest foc al mândriei în sufletul nostru. Şi iată: 
omul trăieşte frumos în exterior - este râvnitor, modest, drept, milostiv, 
neagonisitor, se întristează uneori pentru păcatele sale, alteori retrăieşte dureros o 
greşeală mică de-a sa; însetează de curăţie şi de desăvârşire; rabdă ofensele, 
săvârşeşte multe fapte care par bune, dar acea tămâie adusă unui alt dumnezeu - 
idolului „.eu" nu încetează să fumege în adâncul inimii sale. Cu fiecare nevoinţă 
totul se îngustează, cu fiecare faptă „bună" se alimentează mândria. 


Cum Să evităm acest rău? Sub masca a fiecărui început al nostru irațional, deşi 
bun la vedere, demonul mândriei se străduie să-şi pună căţuia sa, creştinul 
neexperimentat nu reuşeşte întotdeauna să sesizeze pe ce se sprijină ei chiar de la 
începutul lucrării sale, din ce izvor îşi trag seva rădăcinile acestui pom al nevoinţei, 
cine de fapt încurajează şi îşi însuşeşte aceste lucrări. 


Ar trebui ca binele adevărat, care trebuie să aibă temei doar pe poruncile 
evanghelice, să fie săvârşit din frică sau din ascultare sau din dragoste pentru 
Dumnezeu şi nicidecum de dragul a altceva, nu de dragul nevoinţei în sine sau 
al „duhovniciei” sau al „moralităţii” sau al „sfinţeniei”, nici măcar pentru 
„desăvârşire” sau pentru alte virtuţi răsunătoare. Trebuie să tindem să săvârşim 
faptele noastre în aşa fel, încât să îndeplinim voia lui Dumnezeu, având un 
singur scop - Să plăcem lui Dumnezeu. Orice lucru bun ar face omul, el trebuie 
întotdeauna să spună: Slugă netrebnică sunt, pentru că n-am făcut decât ceea ce 
eram dator să fac (v. Luca 17, 10). 


Poruncile lui Dumnezeu sunt atât de profunde, că nu le poate nimeni dintre noi 
îndeplini aşa, cum se cuvine. Cu cât mai mult se va strădui cineva să le 
îndeplinească, cu atât mai mult îşi va vedea neputinţa sa, nedesăvârşirea sa, 
vătămarea păcătoasă şi îndepărtarea de Dumnezeu; conştiinţei lui îi va rămâne 
Să se smerească la nesfârşit, să se mustre până când va spune, asemenea 
Apostolului Pavel, că dintre păcătoşi cel dintâi sunt eu (1 Timotei 1,15). Îi va 
rămâne doar să năjduiască în mila lui Dumnezeu, (nepunând pe seama lui) nici 
o vrednicie. 


Nu la fel se întâmplă în cazul când omul nu îşi cunoaşte măsura faptelor sale, 
propriile limite şi atunci el singur le stabileşte preţul, le cântăreşte greutatea şi 
importanţa. Atunci se naşte o râvnă bolnăvicioasă, o durere nemângâiată chiar şi 
pentru micile sale intenţii — din frica de a pierde ceva din bogăţia sa. Omul devine 
în ochii săi bogat, o persoană care strânge cu hărnicie şi care înmulţeşte binele 
orice nevoinţă a sa, chiar cea mai mică faptă bună, o cântăreşte şi o pune în 
depozitul său şi aceasta ţine locul smereniei poruncite nouă (de a ne recunoaşte pe 
noi înşine săraci cu duhul)! 


Astfel de fapte mulţumitoare de sine nu sunt plăcute lui Dumnezeu; ele ca unele 
care sunt sădite la suprafaţă, nu au rădăcini înfipte bine în adâncul credinţe; 
adevărate, ci sorb seva necurată a diferitelor patimi. Aşadar, pentru a înţelege pe ce 
se întemeiază o astfel de nevoinţă, trebuie să priveşti nu la actele de nevoinţă, ci la 
vederea de sine lăuntrică: se consideră oare omul cu adevărat păcătos, neputincios, 
nevrednic - nu doar în cuvinte, nu la suprafaţă, ci în profunzimea inimii, suspină el 


acolo oare pentru sine, se  deplânge pe sine sau în el străluceşte triumful 
biruitorului, recunoaşterea importanţei sale? Se consideră oare pe sine un asemenea 
om ca fiind muritor, vrednic de chinurile iadului, aflat în pericolul de a fi 
condamnat să meargă în iadul veşnic, crede el că doar din mila lui Dumnezeu poate 
fi mântuit, iar nu prin virtuțile sale, că are nevoie de multe rugăciuni pentru sine, 
iar rugăciunile şi faptele lui nu sunt suficiente pentru mântuire? 


Dacă un creştin „râvnitor” se consideră pe sine păcătos, dar este convins că nu 
se poate întâmpla ca tocmai el să nimerească în temniţele iadului, având atâtea 
fapte bune, atunci o astfel de părere despre sine este dezastruoasă! Un exemplu 
cu totul diferit ni-l oferă Sfinții Părinţi, care încă de pe pământ au atins starea 
îngerească, au putut să săvârşească minuni uimitoare, au avut darul vederii înainte, 
au avut vedenii şi descoperiri de la Dumnezeu, iar în apropierea morţii plângeau 
nemângâiaţi pentru sine şi se considerau vrednici de iad. 


„Când a sosit timpul sfârşitului WOR, fratii, observând pe fata 


lui frica, au spus: «Părinte, oare şi tu te temi?» 


EI a răspuns: «Deşi m-am Străduit din toate puterile să îndeplinesc poruncile lui 
Dumnezeu, dar şi eu sunt om, şi nu ştiu de I-au plăcut lui Dumnezeu faptele 
mele.» 


Fraţii au întrebat: «Nu eşti convins că faptele tale sunt bineplăcute lui 
Dumnezeu?» 


Bătrânul a spus: «Este imposibil să mă încredinţez de aceasta înainte de a mă 
prezenta în faţa lui "Dumnezeu: pentru că una este judecata lui Dumnezeu şi 
alta este judecata omenească.» (Sfântul Ignatie Briancianinov, Patericul, 
articolul 26, p. 67) 


Când a sosit pentru Ava Arsenie vremea Sfârşitului, fraţii care au fost lângă el 
l-au văzut că plânge. Ei i-au spus: «Părinte, oare şi tu te înfricoşezi?» 


EI le-a răspuns: «Mă înfricoşez! Frica simțită de mine în ceasul de faţă a fost cu 
mine din momentul în care m-am făcut călugăr.». (Ibidem, articolul 76, p.53) 


„Pimen cel Mare îi spunea unui frate: «Te asigur: unde va fi aruncat satana, 
acolo voi fi aruncat şi eu.» ” (Ibidem, articolul 21, p.329) 


» Mulţi ani stareţul Siluan a purtat nevoinţe înalte, a răbdat multe chinuri de la 
demoni. Odată, noaptea, în timpul rugăciunii stareţului, duhurile rele îl 
încurcau şi nu-l lăsau să se roage curat. Cu durere în inimă a suspinat către 
Dumnezeu cerându-l să-l înveţe cum să se roage şi ce să facă atunci când 
demonii încearcă să-l încurce. 


Şi a auzit în sufletul său răspunsul: «Cei mândri întotdeauna aşa suferă din 
partea demonilor!» 


«Doamne, a continuat starețul, învaţă-mă ce să fac ca să se smerească sufletul 
meu!» 


Și din nou în inimă a venit răspuns de la Dumnezeu: «Ține mintea in iad şi nu 
deznădăjdui!» 


După aceasta stareţul a cunoscut că toată nevoinţa trebuie să fie îndreptată spre 
dobândirea smereniei. 


Din acea zi «cântecul lui prefera», aşa cum se exprima el însuşi, a devenit: 

«Curând voi muri şi sufletul meu blestemat se va cobori în iadul negru şi acolo 

eu singur mă voi chinui în văpaia întunecată şi voi plânge după Domnul: Unde 

eşti Tu, Lumina Sufletului meu? De ce m-ai părăsit? Nu pot trăi fără Tine!»” 
cap. 2, pp. 20-22) 


Sfântul loan Scărarul povesteşte că un monah nevoitor de la cugetarea la 


moarte ajungea deseori la extaz şi era considerat de fraţii care se aflau de faţă 
aproape mort. (Sfântul loan Scărarul - Scara — Cuvântul VI, 17) 


Pentru a ne convinge că întotdeauna trebuie să ne aflăm în pocăință şi în zdrobire a 
inimii, acelaşi părinte relatează o povestire înfricoşătoare: „Trăia în acele locuri 
un oarecare Ștefan, care iubind viaţa pustnicească şi tăcerea, mulți ani a 
petrecut în nevoinţe călugăreşti şi a strălucit cu diferite virtuţi; îndeosebi însă 
avea darul postului şi al lacrimilor. Acest părinte s-a dus în pustiu pentru 
nevoinţa aspră a pocăinţei şi a trăit câţiva ani în acele locuri neumblate. 
Înaintea sfârşitului său s-a întors în chilia sa. Cu o zi înaintea sfârşitului, el a 
căzut în extaz, cu ochii aţintiţi când de-a dreapta, când de-a stânga patului său şi 
parcă istovit. Uneori grăia înaintea celor care stăteau de faţă aşa: «Da, este 
adevărat, dar eu am postit pentru aceasta atâţia ani!'»; iar uneori: «Nu, eu n-am 
făcut aceasta, voi minţiţi!»; apoi spunea din nou: «Aşa, cu adevărat aşa este, dar 
eu am plâns şi am Slujit fraţilor!»; alteori însă obiecta: «Nu, voi mă clevetiţi!» 


La altceva răspundea: «Aşa este, într-adevăr este aşa, şi nu ştiu ce să spun la 
aceasta; dar Dumnezeu are milă!» Cu adevărat îngrozitoare şi înfiorătoare era 
acea sfâşiere nevăzută şi nemilostivă a sufletului, dar şi mai înfricoşător era 
faptul că el era acuzat şi de ceea ce nu făcuse. Zăvorâtul vorbea despre unele 
dintre păcatele sale: «Nu ştiu ce să mai spun şi la aceasta!», deşi petrecuse vreo 
40 de ani în monahism şi avusese darul lacrimilor. Vai mie! Vai mie! Unde era 
atunci cuvântul către lezechiel, ca să le spună sfâşietorilor: în ce te voi găsi, în 
aceea te voi judeca, vorbeşte Dumnezeu (lezechiel 33, 13 şi 16)? Nimic de acest 
fel nu putea să spună. Dar de ce? Slavă Unuia Atotştiutorului! Unii însă 
spuneau că el ajunsese la o astfel de stare, încât şi pe leopard îl hrănea din 
mâinile sale în pustiu. În final sufletul s-a despărţit de trup şi au rămas 
necunoscute hotărârea, încheierea acestei judecăţi şi sentinţa care a urmat.” 
(Ibidem, Cuvântul VII. 50) 


Povestesc părinţii următoarele: Un părinte văzător cu duhul a venit într-un oraş 
oarecare când acolo tocmai murea un călugăr cinstit de toți. Locuitorii oraşului 
îl considerau pe călugăr un părinte sfânt şi îl prea măreau, plângeau pentru 
moartea lui, o considerau o mare pierdere, căci cu rugăciunile lui nădăjduiau să 
se izbăvească de orice ispite. Părintelui călător văzător cu duhul i s-a descoperit o 
vedenie îngrozitoare: a văzut cum i S-au arătat nişte etiopieni înfricoşători cu 
tridente în mâini şi a auzit răsunând un glas din înălţime: „Nu-i daţi lui linişte, 
pentru că nici el nu Mi-a dat Mie linişte nici măcar un singur ceas!” Și astfel 
aceşti etiopieni, străpungând cu tridentul sufletul celui care murea, l-au Scos şi l- 
au tras într-ale lor. 


Petru Damaschinul, un sfânt părinte care a trăit în secolul al VIII-lea, explică 
întâmplarea de mai sus: „Cauza pentru care a fost osândit monahul este mândria 
lui, pentru că dacă el ar fi avut alte păcate, nu le-ar fi putut ascunde de oameni, cu 
atât mai mult nu le-ar fi putut săvârşi în fiecare ceas. Numai singură gândirea înaltă 
despre sine se poate ascunde de toți, chiar şi de cel care o are... De aceea Duhul 
Sfânt n-a dobândit nici un ceas linişte în sufletul călugărului, că el întotdeauna 
avea acest gând şi se bucura de dânsul ca de vreo faptă bună, de aceea s-a întunecat 
ca demonii. El nutrea în sine o singură patimă, dar demonilor le era suficientă 
aceasta, fiind puternică, pentru a face şi treaba celorlalte." (Petru Damaschinul, 
Opere, cartea a 2-a, Cuvântul 24, pp. 127-128) 


Tot UNDEI spune: „Nimeni nu va primi folos de la alte 


virtuți, măcar de ar trăi în cer, dacă are mândrie, prin care diavolul, Adam şi 
foarte mulți alții au căzut. De aceea nimeni nu trebuie să fie fără de frică până 
când va atinge limanul dragostei desăvârşite şi va fi în afara lumii şi a trupului.” 


» Când HEI e venit ta schitul din Muntele Nitria, au venit la el 


mai mulţi fraţi. Bătrânii îl rugau să spună un cuvânt ziditor fraţilor. EL, 
lăcrimând, le-a spus lor: «Fraţilor! Ochii voştri să verse, lacrimi înainte de 
plecarea voastră acolo unde lacrimile noastre vor arde trupurile noastre.» Toţi 
au început să plângă şi căzând jos, au spus: «Părinte, roagă-te pentru noi!'»" 
(Sfântul Ignatie Briancianinov, Patericul, Cuvântul 310, p.7 ) 


„Acum, în timpul vieţii pământeşti, deseori să coborâm cu mintea în iad ca să nu 


coborâm dincolo veşnic cu sufletul şi cu trupul”, învăţa 
ORI (1bidem, Cuvântul 364, p. 24) 


Această cale a judecății de sine, neîncrederii în sine, a considerării de sine drept cel 
mai rău dintre păcătoşi, vrednic de toate chinurile, Sfinţii Părinţi o recunoșteau 
mântuitoare-şi sigură. Alegând calea dreaptă a vieţii duhovniceşti, nu este 
nicidecum cu neputinţă de a trece calea fricii şi a cutremurului pentru sufletul 
nostru, toţi care s-au mântuit au mers pe această cale. 


Cum se împacă smerirea de sine cu pacea lăuntrică? 


Mulţi auzind tot ce s-a spus se pot tulbura cu duhul şi pot spune: „Dacă ai 


cugeta aşa despre tine însuţi, dacă ar fi Să te judeci întotdeauna, dacă ar fi. Să 
respingi. întotdeauna. încrederea._în._tine_şi Să nu-ţi pui nădejdea cu nimic. în 
faptele bune, apoi atunci cu siguranţă vei cădea în disperare, mâinile vor cobori 


Nu este aşa! Cum dar Sfinţii Părinţi, care se smereau pe ei înşişi în ochii lor, care 
toată viaţa vărsau lacrimi pentru sufletul lor şi nu doreau să gândească la altceva 
decât numai la nevrednicia lor, cum ei nu se descurajau, ci depuneau mult efort, nu 
lăsau nici o clipă grija pentru sufletul lor şi niciodată nu pierdeau hotărârea de a 
lupta până la capăt? Cum aveau şi pace lăuntrică şi bucurie duhovnicească? 


Deşi Sfinții Părinţi răspund uneori în scrierile lor la această întrebare, cu toate că 
este imposibil de înţeles cu mintea, se cunoaşte descoperirea tainică în suflet a 
păcii şi a dulceţii, urmare a pocăinţei şi a judecății de sine, doar prin însăşi viaţa de 
pocăință. 


La fel de greu de explicat este şi recunoaşterea propriei păcătoşenii, a 
considerării de sine ca fiind păcătoşi nevrednici, în cazul acelor Părinţi care 
duceau o viaţă de nevoinţă, permanent luând aminte la inima lor, străduindu-se 
în toate să îndeplinească voia lui Dumnezeu. 


Ava Dorothei povesteşte: „Un părinte cu o viaţă îmbunătăţită, pe nume Zosima, 
discuta cu un filosof oarecare despre păcate. 


Sofistul l-a întrebat: «Spune-mi cum de te consideri păcătos, oare tu nu ştii că 
eşti sfânt? Oare nu ştii că ai virtuţi? Doar ştii că îndeplineşti poruncile! Cum de 
te consideri păcătos?» 


Părintele nu putea să răspundă, ci doar spunea: «Nu ştiu cum Să-ţi spun, dar 
chiar mă consider păcătos.» 


Sofistul continua să întrebe, călugărul nu ştia cum să răspundă, aşa că Ava 
Dorothei a intervenit în discuţie şi i-a spus filosofului: «Nu la fel se întâmplă şi 
în filosofie şi în medicină? Când cineva învaţă bine arta şi se îndeletniceşte cu 
ea, atunci pe măsura exersării în ea medicul sau sofistul capătă o deprindere 
oarecare, dar nu poate să spună şi nu ştie să explice cum a devenit expert: 
sufletul a obţinut deprinderea treptat şi pe nesimţite. Tot aşa şi în smerenie: 


îndeplinind poruncile se formează o oarecare deprindere pentru smerenie pe 
care n-o poţi exprima în cuvinte.» 


Auzind această explicaţie, Ava Zosima S-a bucurat, confirmând că aşa este. 


Sofistul a rămas mulţumit de răspunsul primit.” (Ava Dorothei, Învăţături 
folositoare — Învățătura a 2-a — Despre cugetarea smerită) 


Tot aşa şi în legătură cu cele spuse mai sus: ceea ce este greu de pătruns cu mintea 
şi parcă este incompatibil cu realitatea se îmbină tainic în faptă, se asociază uimitor 
şi acționează mântuitor asupra sufletului. Aceasta ne învaţă însăşi experienţa; 
fiecare creştin care a gustat măcar puţin din fierbinţeala pocăinţei şi a smeririi 
de sine, care a încercat sentimentul întristării pentru propria păcătoşenie, acela 
numai decât a observat că împreună cu ele este unită minunat 0 bucurie 
lăuntrică, împăciuitoare, liniştită, plină de nădejde. A observat cum sufletul, 
după o aseme- nea mustrare de sine, smerindu-se, plecându-se în faţa lui 
Dumnezeu, este mângâiat cu milostivire de EL; cum judecata de sine, 
recunoaşterea de sine ca fiind cel mai mare călcător de lege, cel mai mare 
păcătos, vrednic de chinurile iadului, în adâncul sufletului are nădejde în mila 
lui Dumnezeu. 


Chiar dacă judecăm sau blestemăm, Domnul însuşi Se milostiveşte şi ne iartă. 
Când ne întristăm şi suspinăm greu pentru păcatele proprii, atunci El însuşi aduce 
în sufletele noastre bucuria miluirii. 


“Dorul după Dumnezeu nu aruncă Sufletul omului în deznădejde, ci dimpotrivă, 
îl mângâie, încurajându- 1: «Nu te teme, aleargă din nou către Dumnezeu; El 
este bun şi milostiv. EI ştie că omul este neputincios şi îi ajută!» întristarea după- 
Dumnezeu aduce bucurie şi îl întăreşte pe om în voia lui Dumnezeu, spune (a 
Isaia. (Sfântul Ignatie Briancianinov, Patericul, pag 200) 


;; Mustraţi-vă pe voi-înşivă, mustraţi voinţa voastră neputincioasă... În acuzarea 
de sine veţi găsi mângâiere. Acuzaţi-vă şi judecaţi-vă pe voi înşivă, iar 
Dumnezeu vă va da dreptate şi vă va milui... [...] 


Pregătiți-vă necazuri şi necazurile se vor uşura, renunţaţi la mângâiere şi ea va 
veni la cel care se consideră nevrednic... ”, ne îndrumă 


Se întâmplă însă şi contrarul: omul care se consideră păcătos, străin de orice 
bine, se apropie de Dumnezeu cu această smerire de sine şi întăreşte în sine 


binele adevărat, iar cel care se consideră creştin râvnitor şi evlavios, capabil de 
multe fapte bune şi de acte eroice, este de fapt departe de Dumnezeu şi de binele 
adevărat şi deseori este luat în râs de demoni. 


Cum pot demonii. propunând lucruri aparent bune, să ne prindă în plasa lor? 


Deşi cele mai bune fapte pot să nu aducă sufletului vreun folos şi chiar să-i 
dăuneze, totuşi viața duhovnicească lăuntrică nu poate fi posibilă fără fapte 
exterioare. Este necesar să căutăm şi să găsim acea legătură sfântă şi tainică dintre 
interior şi exterior, când şi unul şi celălalt se vor completa şi se vor întări reciproc. 
Aceasta se obţine prin multă rugăciune şi se dă celui care caută şi cere harul lui 
Dumnezeu. 


Pentru ca faptele noastre să atingă scopul principal, adică să-l îndrepteze, să-l 
tămăduiască pe omul lăuntric este necesar să urmărim atent fiecare mişcare a 
inimii, Să ne Străduim întotdeauna să observăm ce gând şi sentimente au apărut 
în Suflet şi ne-au înclinat spre o faptă sau alta, spre un cuvânt, spre o dorinţă, şi 
astfel să deosebim ceea ce este folositor de ceea ce este dăunător. Dacă vom lua 
aminte la noi, atunci vom descoperi că nu orice purtare care pare bună la 
Suprafaţă este într-adevăr bună şi că uneori ceea ce este nevăzut, simplu dar nu 
pare bun din exterior este de fapt foarte folositor sufletului. 


Sub chipul faptelor folositoare şi al bunelor intenţii se ascunde deseori ceva 
periculos şi dăunător. 


Regele Solomon spune în Pilde (16, 26): “Sunt căi care i se par omului directe, 
dar sfârşitul lor este calea spre moarte ” şi regele David, în Psalmi (Psalmul 141): 
“în calea aceasta, în care am umblat, ascuns-au cursă mie” adică „pe calea pe 
care eu mergeam, ei pe ascuns mi-au pus cursă mie". 


„Ei" aceştia sunt demonii care mereu se străduie să ne prindă, propunând ceva la 
vedere foarte util, luminos şi bun. Mult mai des cad creştinii amăgiţi de virtuţi false 
decât cei înşelați de păcate evidente. Este mult mai greu să ieşi din asemenea 
înşelare decât să te scoli din căderea evidentă într-un păcat oarecare, întrucât dauna 
nu este sesizată întotdeauna. 


Cât de multe, exemple de acest fel există - amăgiri fine şi răutăţi diavoleşti - în 
povestirile Sfinţilor Părinţi, în viețile lor! Aproape în fiecare zi şi în fiecare ceas 
astfel de sfaturi viclene şi şoaptele diavoleşti încearcă să-l distragă pe creştin, să-l 
abată pe calea cea rea. Demonii intră uşor în discuţie cu mintea noastră, pe 


neobservate, şi îşi oferă sfaturile ca pe cel mai obişnuit gând al nostru, de aceea 
deseori suntem supuşi pericolului de a lua un gând aparent frumos, un avânt al 
sufletului, o înflăcărare a simţurilor drept ceva adevărat, drept o luminare 
mântuitoare şi harică. Demonii încearcă să ne amăgească cu gânduri viclene şi cu 
sentimente false. Pe nevoitorii pe pustnici şi pe unii dintre mireni care îşi iau 
asupra lor nevoinţe deosebite, dar şi pe cei care, neavând nevoinţe, totuşi au despre 
sine o părere înaltă, demonii îi înşală deseori cu vedenii false şi cu descoperiri, 
arătându-li-se lor sau sub chip de îngeri luminoşi sau sub chipul oamenilor. Dar, în 
general şi unele şi altele sunt curse ale demonilor care prind în ele sufletul omului 
din pricina convingerii lui ascunse adânci, că este drept şi vrednic. 


Pentru a fi precauţi şi atenţi la astfel de apariţii “luminoase” şi clare în interiorul şi 
în afara noastră, vom aduce aici câteva povestiri din scrierile Părinților care au 
descoperit modurile diverse de uneltire şi viclenia înşelărilor diavoleşti. 


Sfântul Ignatie Briancianinov spune că „demonii se străduie să-l aducă pe om în 


comunicarea cu sine şi în subordonarea de sine nu întotdeauna prin gânduri 
păcătoase evidente, ei insuflă la început acţiuni care nu au în sine nimic 
condamnabil, deseori bune la vedere, iar apoi primind influenţă şi putere asupra 
omului, îl împing în fărădelegi, care sunt în fond efectele urmării iniţiale a 
insuflărilor demonilor. Aceasta arată cât de limitată şi însoţită de necaz este 
calea gândirii, cu ce trezvie trebuie să păşeşti pe ea.” (Sfântul Ignatie 
Briancianinov, Patericul, pp. 117, 506) 


Un părinte relata următoarea povestire: “Un tânăr a intrat în mănăstire şi a 
început Să se nevoiască intens, uimindu-l pe bătrân cu viaţa sa aspră. Apoi, în 
scurt timp, a cerut Să meargă în pustie, pentru a duce viaţă de pustnic. Obţinând 
într-un Sfârşit binecuvântare, a mers în pustie şi s-a aşezat într-un loc pe care 
Domnul i l-a arătat în mod minunat. Acolo s-a sălăşluit şi a început Să se 
nevoiască. Aşa a trăit în pustnicie şase ani, nevăzând nimic. „Și iată, odată vine 
la dânsul diavolul în chipul unui bătrân, al unui avă; faţa lui era înfricoşătoare. 
Fratele, văzându-, S-a speriat, a căzut cu faţa la pământ şi a început să se roage, 
apoi s-a ridicat. Diavolul i-a spus: «Să ne mai rugăm, frate!» Ei s-au rugat şi 
când au încheiat rugăciunea, diavolul l-a întrebat;. «De cât timp trăieşti tu 
aici?» EL i-a răspuns: «De şase ani.» Diavolul i-a spus: «Tu eşti vecinul meu, 
dar eu doar cu patru zile în urmă am aflat că vieţuieşti aici. Chilia mea nu este 
departe de aici; unsprezece ani nu am ieşit din ea, am ieşit doar acum, aflând că 
tu locuieşti în vecinătate. La o astfel de ştire mi-am spus: voi merge la acest om 
al lui Dumnezeu şi voi discuta cu el spre folosul sufletelor noastre. Îi voi spune 
că pustnicia noastră nu ne aduce nici un folos, din moment ce nu ne împărtăşim 


cu Sfântul Trup şi Sânge ale lui Hristos şi că mă tem că ne vom înstrăina de 
Hristos dacă ne vom îndepărta de această Taină. Să-ţi fie ţie cunoscut, frate, că 
la trei mile de aici există o mănăstire care are preot: să mergem acolo în ziua de 
duminică! Ne vom împărtăşi cu Trupul şi Sângele lui Hristos şi ne vom întoarce 
în chiliile noastre.» Sfatul i-a plăcut fratelui. Când a sosit ziua duminicii, 
diavolul a venit din nou şi ei au mers împreună la acea mănăstire, au intrat în 
biserică şi s-au aşezat la rugăciune. Dar la sfârşitul rugăciunii fratele nu l-a mai 
găsit pe cel care l-a adus. A început deci să-l caute, să întrebe pe fraţi unde este 
acel avă care a intrat cu el în biserică. Ei răspundeau: «Noi n-am-văzut pe 
nimeni, te-am văzut doar pe tine!» Atunci fratele a înţeles că acesta a fost 
demonul şi şi-a zis: «Iată cu câtă viclenie diavolul m-a scos din chilia mea! Dar 
ce-mi pasă? Eu am venit pentru o faptă bună: mă voi împărtăşi cu Trupul şi 
Sângele lui Hristos şi mă voi întoarce în chilia mea.» Fratele s-a împărtăşit, apoi 
a fost obligat să împartă masa cu fraţii din mănăstire şi în sfârşit s-a întors în 
chilia sa. 


Și, iată, trecu un timp şi din nou vine la el diavolul, de această dată sub chipul 
unui om tânăr din lume. A început să-l privească din cap până în picioare şi să 
spună: «EI este!» Apoi din nou a început să-l privească. Fratele l-a întrebat: «De 
ce te uiţi aşa la mine?» EL i-a răspuns: «Mă mir că nu mă recunoşti. De fapt, 
cum Să mă recunoşti după atâta timp? Eu sunt vecinul tatălui tău, fiul lui cutare. 
Tatăl tău nu se numeşte aşa? lar numele mamei tale n-a fost oare aşa? Sora ta 
nu se numea aşa? Numele tău nu era aşa? Mama şi sora ta au murit cu trei ani 
în urmă, iar tatăl tău numai ce te-a făcut moştenitorul său spunând: Cui să las 
averea mea dacă nu fiului meu, unui bărbat Sfânt, care a lăsat lumea şi duce o 
viață pustnicească de dragul lui Dumnezeu? Lui îi las toate bunurile mele. Apoi 
ne-a rugat să-l căutăm pe fiul lui şi să te anunţăm Să vii şi să primeşti averea, s-o 
împărţi săracilor pentru sufletul tău şi al lui. Mult timp te-am căutat şi nu te 
găseam, dar sosind aici pentru afaceri, te-am aflat. Nu tărăgăna! Du-te şi vinde 
tot şi împlineşte voia tatălui tău!» 


Fratele i-a răspuns: «Eu nu trebuie să mă întorc în lume.» Diavolul i-a spus: 
«Dacă nu vei merge, averea se va pierde, iar tu vei da răspuns în faţa lui 
Dumnezeu. Ce rău îţi fac când îţi spun: Du-te şi împarte averea săracilor şi 
orfanilor, ca un bun iconom, ca desfrânatele şi oamenii răi să nu răpească cele 
lăsate săracilor?» Și aşa, cu astfel de vorbe înşelându-l pe frate, diavolul l-a 
întors în lume; el l-a însoţit până în oraş şi acolo l-a lăsat. 


Monahul a vrut să intre în casa tatălui său, crezându-l mort şi iată însuşi tatăl îi 
iese în întâmpinare. Văzându-1, tatăl nu l-a recunoscut şi cu asprime l-a întrebat 


«Tu cine eşti?».Monahul s-a tulburat şi n-a putut să răspundă nimic. Tatăl a 
început să-l întrebe unele lucruri şi atunci monahul ruşinat a spus: «Eu sunt fiul 
tău!» Tatăl a continuat; «De ce te-ai întors aici?» Monahul s-a ruşinat Să 
mărturisească adevărata cauză a întoarcerii sale şi a spus: «Dragostea de tine, 
m-a determinat Să mă întorc, pentru că tare te compătimeam!» Aşa a rămas în 
casa părintească, după un timp el a căzut în desfrânare şi s-a supus unei aspre 
pedepse din partea tatălui său. Nefericitul nu S-a întors prin pocăință, ci a rămas 
în lume. ” (Idem, ibidem, pp. 487-493) 


Comentând această povestire, Sfântul Ignatie insistă asupra faptului că principala 
cauză a căderii monahului a fost intrarea lui prematură şi din voie proprie în 
pustnicism, pentru care nu era încă pregătit. Mai remarcă şi că diavolul deseori 
acționează vizil asupra pustnicilor, iar asupra celor care viețuiesc în obşte de obicei 
prin gânduri, însă acţiunea este una şi aceeaşi. Pentru a-l pierde pe om, diavolul 
foloseşte deseori cele mai bune pretext aruncându-l în păcate grele şi în pagubă. 


Cât de viclean şi de prevăzător acest vrăjmaş! Ieşirea pustnicului pentru prima dată 
pare că n-a avut în sine nimic catastrofal, ba chiar s-a încheiat cu folos. Pagubă 
constă însă în aceea că sufletului i-a fost luată prudenţa mântuitoare, arătându-i-se 
lipsa de pagubă a ieşirilor. Astfel, diavolul, ducându-şi victima pe calea pierzării, o 
poate pregăti îndelung, ascunzând de la ea orice pagubă, şi îi poate înfățisa multe 
vrednicii ale acestei căi, până când în sfârşit va veni momentul de a-l pierde pe 
creştinul imprudent. 


Sfântul Ignatie aminteşte ispitirea care l-a ajuns pe Cuviosul Petru Athonitul. „Și 
acest părinte a fost ispitit cu viclenie de un duh rău, care i s-a înfăţişat sub 
chipul unei rude de-a lui şi a încercat să-l convingă să lase tăcerea şi să meargă 
în țara natală, ca să-i mântuiască pe conaţionalii săi care piereau. Sfântul Petru 
a respins această linguşire şi l-a ruşinat pe diavol. 


Sfântul Ignatie spune: „Sfinţii puteau respinge atacul vrăjmaşului numai prin 
mila lui Dumnezeu,împreună cu conlucrarea harului Lui, care sălăşluia în Sfinţi 
şi care îi lumina. Cum ar fi putut să rabde aceste atacuri doar cu încrederea 
oarbă în sine, cu sărăcia minţii, cu părerea de sine, care întotdeauna se flatează 
şi se înşală pe sine? Cum ar putea cineva să reziste la aceste atacuri, aflându-se 
în întuneric duhovnicesc, în captivitate şi în robirea diavolului? Nu va fi greu să 
observăm că adevărul înţelepciunii trupeşti, predicat de duhuri, identic cu 
adevărul propovăduit de lumea potrivnică lui Dumnezeu, este opus adevărului 
evanghelic.” 


Sfântul Ignatie mai prezintă şi alt caz al ispitirii demonice. Demonii, luând chipul 
îngerilor, i se arătau unui frate, îl trezeau, îi arătau lumina şi îl chemau la slujba 
dumnezeiască. Dar acela cerând sfat de la bătrân, i-a ruşinat pe demoni şi nu i-a 
ascultat, deşi ei propuneau ceva bun. Atunci diavolii au început să-l defăimeze 
pe acel bătrân care i-a descoperit fratelui uneltirile lor. Ei îi spuneau fratelui: 
„Bătrânul tău este făţarnic, el avea bani şi nu i-a dat împrumut unui frate, 
spunând că nu are.” Fratele i-a povestit acest lucru bătrânului, care i-a spus: 
„Eu aveam în- tr-adevăr bani, dar nu i-am dat fratelui care mi-a cerut 
împrumut, ştiind că îi vor-păgubi sufletul. Am crezut că e mai bine să încalc o 
singură poruncă decât pe toate zece. Dar tu nu-i asculta pe demonii care vor să 
te înşele”. 


„Nicicum nu trebuie să luăm în seamă virtuțile cu care ne linguşesc demonii, 
sfârşeşte această povestire Sfântul Ignatie, oricât ar fi ele de înălțătoare şi de 
strălucitoare. Tot ce este de la demoni trebuie respins fără excepţie. Supunerea de 
bunăvoie în faţa demonilor îl subordonează pe om acestora, îl lipsesc de libertatea 
duhovnicească, îl fac armă a lor. Mare dezastru este să devii rob al demonilor şi să 
te faci armă a lor! Un dezastru care a cuprins lumea, dar care nu este înţeles de 
lume." (Sfântul Ignatie Briancianinov, Patericul, pp. 110, 500) 


Întâmplări interesante din care avem de învăţat descrie un călugăr aghiorit din 
secolul al XIX-lea, care vizitase multe locuri reprezentative în Sfântul Munte şi 
care şi-a expus impresiile în scrisorile către prietenii săi din Rusia. (Scrisorile unui 
aghiorit către prietenii din Rusia, Sankt-Petersburg, 1850, partea a 2-a) 


Când autorul scrisorilor se îndrepta împreună cu un monah al Sfântului Munte spre 
chilia aceluia, trecând pe lângă o stâncă gigantică ce se înălța deasupra prăpastiei, 
monahul i-a povestit o istorie legată de acel loc. 


După ultimul război cu turcii s-a salvat aici un grec, care era dintr-un oraş 
cunoscut, dar care renunțând la toate drepturile sale, la slava şi la cinstea lumii, 
a ales viaţa pustnicească. Trebuie să spunem că era un mare nevoitor, altfel nu 
i-ar fi atras atenţia diavolului. Când toate încercările lui de a-l lupta cu 
gândurile pe pustnic au fost zadarnice, vrăjmaşul a găsit în acesta o latură slabă 
şi a folosit-o drept armă pentru căderea lui. Demonul L-a ispitit pe pustnic cu 
gândul despre înălțimea nevoinţelor lui, l-a convins şi în acest fel, puţin câte 
puţin, l-a dus pe pustnic la o asemenea rătăcire, că ea început să-şi doreaşcă 
vedenii tainice şi experienţe ale manifestării lumii duhovniceşti. 

Când s-au înrădăcinat în el adânc mândria şi părerea de sine, demonul a 
început să acţioneze. El a început să i se arate pustnicului sub chip de înger şi să 


vorbească cu el. Sărmanul până într-atât credea cuvintelor «îngereşti» şi 
propriului cuget că a început să slujească Bisericii în treaptă de arhiereu, de 
care el, după cuvintele „îngerului”, demult era vrednic şi pentru care era 
destinat de Însuşi Domnul. A început să se gândească la rudele lui rămase în 
lume şi la slava numelui lor. Nu mai era nevoie decât de un prilej, care să-l 
cheme din pustie în lume... lar demonul nu va mai avea treabă după aceasta! 
Odată, când pustnicul era foarte ocupat cu inventarea unor mijloace spre 
atingerea scopului său, s-a adâncit într-o profundă cugetare. Atunci a auzit cum 
parcă cineva a bătut la uşă. Pustnicul s-a cutremurat, şi-a făcut cruce şi şoptind 
rugăciunea S-a apropiat de uşă: 
- Cine e?a întrebat el. 
- Cutare, s-a auzit de după uşă. Noi suntem din patria ta, ţi-am adus de la 
părinţii tăi închinăciune şi încă ceva. Am venit cu o încredințare importantă 
la tine; permite-ne să intrăm şi să vorbim cu tine, sfinte părinte! 


Pustnicul a deschis uşa şi doi necunoscuţi l-au salutat respectuos. Necunoscuţii 

au intrat. Stăpânul i-a poftit să se aşeze pe o canapea, iar el s-a aşezat în faţa lor. 

În sfârşit pustnicul a întrebat despre scopul vizitei lor, iar străinii au început să 

vorbească: 

- Jată ce trebuie să-ţi spunem, Sfinte părinte. Tu ştii cât suferim în subordinea 
Porții Otomane, cât suntem de apăsaţi noi şi familiile noastre, credinţa 
noastră şi însăşi Biserica... 

- Da, aşa e, a răspuns pustnicul, 

- Mai ştii şi faptul că războiul turcilor cu Rusia s-a încheiat printr-o pace 
extrem de convenabilă pentru noi; acum ni se dă posibilitatea şi libertatea de 
a trăi creştineşte... Dar iată care este necazul: la noi nu există episcop. lar 
fără episcop poate fi oare Biserică, suntem noi oare în măsură Să ne 
îndrumăm singuri? Noi îi cunoaştem pe părinţii tăi, te cunoaştem şi pe tine şi 
viața ta şi de aceea te rugăm să ne ierţi că fără acordul tău, te-am cerut 
episcop pentru noi. lată un firman turcesc, iar împreună cu el este şi gramata 
patriarhală! 

Necunoscuţii au scos hârtiile şi le-au dat pustnicului. 

-  Miluiţi-mă! a spus pustnicul, cu smerenie, lăsând privirea în jos, dar aproape 
gata să sară de bucurie. Cum să primesc toiagul păstoresc al conducerii, când 
nici pe mine nu mă pot Stăpâni? Cum Să iau asupra mea povara Slujirii 
apostoli- ce, când îmi simt propria neputinţă şi mulţimea păcatelor? Nu fiilor, 
mă dezic de ceea ce este mai presus de mine! În plus, pentru mine pustiul este 
Rai. Am dat făgăduință în faţa lui Dumnezeu Să mor aici... 

- Gândeşte cum vrei despre tine, sfinte părinte, îi răspunseră necunoscuţii, dar 
glasul poporului este glasul lui Dumnezeu! Tu ştii că folosul celorlalţi este 


mai important ca cel propriu. Dar firmanul pentru ce este? Nu, părinte, nu te 
dezice!.. Biserica te cheamă. Dacă nimic nu te mişcă, nici necazurile 
poporului, nici amărăciunile noastre, oare nevoia Bisericii pentru tine nu 
înseamnă nimic? 

- Dacă e aşa, a răspuns în Sfârşit pustnicul, sunt de acord. 

- Aşadar, părinte, grabiţi-vă! Cu cât mai degrabă pornim, cu atât mai bine: nu 
departe de aici ne aşteaptă asinii şi însoțitorii. 


Cât timp pustnicul strângea câte ceva în desaga sa, necunoscuţii nu încetau să-l 
grăbească. În sfârşit, ei au început să urce pe cărare spre cea ma înaltă stâncă. 
O tristeţe grea şi un sentiment tulbure apăsau pieptul nevoitorului: îi părea rău 
că se despărțea de pustia sa. Când au ajuns acolo, pe cea mai înaltă stâncă, 
nefericitul nu voia să plece fără să privească încă o dată la frumuseţile 
nepământeşti ale pustiei sale aspre. Toţi trei stăteau pe stâncă. Sub picioarele lor 
se deschidea prăpastia... Pustnicul, neatent în timpul discuţiei cu necunoscuţii S- 
a apropiat de marginea Stâncii. Și atunci a fost împins cu putere şi aruncat în 
gol. De pe stânci s-a auzit o şuierătură, şi un hohot Satanic s-a răspândit 
deasupra pustiei. 


Nefericitul n-a murit de tot. Dumnezeu i-a dat timp pentru pocăință şi a trimis la 
el un călugăr din chilia vecină. Cel căzut era aproape zdrobit, capul îi era spart, 
sângele curgea râu din răni, totuşi el a avut destul timp şi puteri să povestească 
amănunte ale vieţii sale şi ispitirile cărora le căzuse pradă. Îi rugă pe pustnicii 
care îl cunoşteau să îl pomenească în rugăciuni şi astfel îşi dădu duhul. După 
ispitirea îngrozitoare el a mai trăit trei ore." 


Aghioritul, auzind această întâmplare cutremurătoare, stând în apropiere de acea 
stâncă, s-a mirat cum, căzând de la acea înălțime, acel nefericit a rămas viu: „Este 
adevărat, el avea nişte virtuţi pentru care Domnul nu l-a lăsat să moară fără 
pocăință", Concluzionează autorul scrisorilor această povestire. 


Din scrisorile aghioritului se observă că demonii nu se tem de rugăciunile noastre, 
ba chiar pot să ne încurajeze la rugăciune. 


»Demonul nu este atât de putemic, pe cât este viclean în ispite", spune athonitul 
şi povesteşte următoarea întâmplare: Trăia la noi în mănăstire un părinte rus. EI 
avea o înclinaţie aparte pentru rugăciune, dar n-a înţeles vrednicia şi importanţa 
ascultării. Și a început să se abată de la ascultările mănăstireşti şi să plece în 
pădure pentru rugăciune. Gândul îi spunea că rugăciunea este proprie duhului 
îngeresc şi hrana sufletului, iar lucrările sunt o necesitate a vieţii lumeşti şi 


deşarte. Astfel au început să-i apară gânduri despre înălțimea nevoinţei şi a vieţii 
sale. În s ârşit, a început să vadă „un înger luminos" care venea şi-i binecuvânta 
asceza în rugăciune cu cele mai convingătoare cuvinte. Ajunsese să prea înalțe 
rugăciunea şi Să înjosească ascultarea frăţească. 


Nu se ştie cum S-ar fi încheiat această lucrare, dar fratele i-a atras atenţia unui 
bătrân grec. Acesta l-a cercetat amănunţit pe frate şi s-a speriat auzind despre 
vedeniile lui. Atunci l-a sfătuit cu asprime: „Te va pierde demonul, te va scoate 
din minţi cu nevoinţele tale în rugăciune, căci rugăciunea ta ţi se socoate păcat 
şi îi oferă demonului acces liber la tine. Ţi se arată Satana, iar nu un înger! 
Dacă vrei să te convingi, încearcă să faci ce te voi sfătui: nu te mai duce în 
pădure, lucrează cu fraţii, canonul de chilie îndeplineşte-l în chilia ta, iar când 
aşa-zisul înger va apărea în faţa ta, nu-i da nici un fel de atenţie şi ţine-te de 
rugăciunea ta...” 


Şi încă multe i-a spus bătrânul, astfel că monahul rus s-a speriat şi a hotărât să-i 
urmeze Sfatul. După ce a lucrat alături de ceilalţi fraţi, el a mers să se roage în 
chilia sa. Atunci „îngerul” i s-a arătat din nou, dar fratele nu i-a dat nici o 
atenţie, nici măcar nu l-a privit. „îngerul luminos" s-a înfuriat şi în loc de un 
tânăr frumos şi strălucitor ca fulgerul, deodată s-a arătat un etiopian urât, cu 
ochii strălucind ca focul şi a început să galopeze în faţa fratelui care se ruga. În 
zadar monahul se ruga şi îndesea metaniile, sperând să alunge demonul, căci 
acela nu pleca şi nici nu-l lăsa să-şi facă canonul. În sfârşit, fratele l-a lovit pe 
demon cu putere cu metaniile sale, iar acela 1-a lovit pe monah cu laba peste 
ureche şi a dispărut ca fumul. Din acel moment nefericitul frate a surzit, 
mărturiseşte aghioritul. 


În urma acestei povestiri autorul scrisorilor atrage atenţia că ispitirile monahilor în 
pustie sunt mult mai periculoase şi în consecinţă, în Athon, este primit de regulă 
doar cel care, vrând să meargă în pustie, este hotărât să nu primească nici o vedenie 
şi cu conştiinţa smerită a propriei nevrednicii şi păcătoşenii, să refuze arătările 
lumii duhovniceşti, oricare ar fi ele. Mai departe el aminteşte câteva cazuri. 


» Un pustnic cu viaţă înaltă şi plină de nevoinţe îşi şoptea încet rugăciunea în 
chilia sa seara. Deodată s-a revărsat peste el o lumină orbitoare şi un tânăr de o 
frumuseţe angelică a stat în faţa sa. Luându-şi ca regulă să respingă vedeniile, 
de orice fel ar fi ele, pustnicul rămânea liniştit la locul său şi şoptea rugăciunea, 
nedând atenţie arătării. Tânărul însă nu pleca. Pe pustnic l-a mirat faptul că 
acela nici de cruce, nici de rugăciune nu se temea. 

- Cine eşti tu? l-a întrebat în Sfârşit pustnicul. 


- Eu Sunt îngerul tău păzitor! i-a răspuns acela. 

- Dece ai venit aici? l-a întrebat pustnicul. 

- Mi s-a poruncit de la Domnul Dumnezeu să mă arăt ţie cu înfăţişarea mea 
adevărată. 

- Nu am nevoie de aceasta! a spus pustnicul, apoi s-a ridicat şi a început să se 
roage. 


Îngerul nu pleca, ba chiar părea că se ruga împreună cu bătrânul. Pustnicul nu 

înţelegea apariţia ciudată a tânărului. Dacă acesta ar fi demon, cugeta el în sine, 

crucea şi rugăciunea l-ar fi făcut să dispară. 

- Cu ce mă vei încredința că tu eşti într-adevăr îngerul lui Dumnezeu? 

- Cu ce vrei! a răspuns acela. Tu ştii că demonii se tem de puterea crucii, dar 
eu nu mă tem. Eu mă închin lui Dumnezeu şi îmi fac semnul crucii... 

Îngerul şi-a făcut semnul crucii şi cu evlavie a căzut în faţa crucii lui Hristos. 

Pustnicul s-a nedumerit. 


- Ce mai ceri de la mine? l-a întrebat pe el îngerul, înălțându-se de la pământ. 
Doar că nu mă tem de cruce şi mă închin ei. Asta dovedeşte că sunt îngerul 
tău păzitor. 

- Posibil, a spus calm pustnicul, dar nu-mi doresc neapărat să te văd, căci 
îngerii păzitori sunt nevăzuţi. 

- Nu mă crezi? l-a întrebat îngerul pe pustnic. 

- Nu te voi crede niciodată! a spus hotărât bătrânul. Pentru Dumnezeu, pleacă 

de la mine, oricine ai fi, chiar de-ai fi arhanghel nu am nevoie de prezenţa ta 

văzută! 

Tu mă distragi de la rugăciune, şi acest fapt dovedeşte că nu eşti înger. 


- Nici gând! a obiectat acela. Nu voi pleca de la tine, pentru că mi s-a poruncit 
Să stau lângă tine. 

- Fără întrebarea şi porunca duhovnicului eu nu vreau să te cunosc, pleacă de 
la mine! Nu am nevoie de tine în acest chip! 

Şi pustnicul s-a aşezat la rugăciune. Între timp îngerul s-a făcut nevăzut, 

făgăduind că noaptea următoare să se arate din nou. 


Când s-a luminat, pustnicul s-a dus la duhovnicul său şi i-a povestit despre 
vedenie. Duhovnicul a căzut pe gândurii - Să te închini crucii, Să-ţi faci semnul 
crucii şi să nu te temi de rugăciune - acestea nu sunt caracteristice demonilor. 
Printre altele, duhovnicul i-a interzis, pustnicului să mai spună despre vedenie şi 


să se gândească la ea, iar dacă se va repeta, să se îndeletnicească cu rugăciunea 
şi să nu-i dea atenţie. Pustnicul a procedat după sfatul duhovnicului. 


Între timp, fiind nedumerit de vedenia pustnicului, duhovnicul s-a adresat 
unuia-dintre bătrâni, cunoscut în Athon pentru experienţele vieţii contemplative, 
care avea darul cugetării şi al vegherii şi care cunoştea ispitele demonului, şi i-a 
cerut sfatul: ce să facă pustnicul în cazul unor asemenea arătări? 


- Nimic, a răspuns acela, să se ştie doar pe sine şi pe Dumnezeu. 

- Ce gândeşti despre închinarea la cruce a tânărului care i s-a arătat: într- 
adevăr este înger? l-a întrebat duhovnicul pe bătrân. 

- Poate fi, a răspuns acela, dar mai sigur este demon... 

- Dar însemnarea cu semnul crucii, de care nu se teme tânărul? Dar sărutarea 
crucii? a obiectat duhovnicul. Ce vei spune despre aceasta? 

- Tot acelaşi lucru ca şi despre vedenia însăşi, răspunse bătrânul. 


Apoi după unele cugetări el continuă: 

- Tu ştii şi eşti de acord: cu cât este mai dorită calea noastră către Dumnezeu, 
cu atât mai periculoasă este lupta noastră cu satana; ca să arate în noi 
puterea Sa şi să demaşte neputinţa Satanei, Dumnezeu îi permite, uneori Să 
acţioneze şi să lucreze asupra noastră cum numai el însuşi, vicleanul, vrea şi 
poate. Urmare a unei asemenea îngăduinţe a lui Dumnezeu, însăşi crucea 
poate să nu fie înfricoşătoare pentru demon. 

- Ce-i rămâne pustnicului să facă dacă se va repeta vedenia? l-a întrebat 
duhovnicul pe bătrân. Poate că într-adevăr i se arată un înger! 

- Chiar dacă cel care s-a arătat ar lua chipul lui Hristos însuşi, a spus 
bătrânul, care este problema? După înălțarea Domnului, pentru noi este mai 
de folos credinţa în El, decât vederea Lui. Un lucru se cere: să nu dăm atenţie 
vedeniei, ci să ne ocupăm cu lucrarea noastră, adică cu rugăciunea. Lasă Să 
se arate îngerul: care este problema? Noi avem treabă şi legături în 
rugăciune cu Dumnezeu, Stăpânul şi Domnul, iar îngerul nu este decât un 
rob al Lui şi slujitor... Judecă dar: este bine să întrerupi discuţia cu Domnul 
şi să te ocupi de sluga Lui? Chiar dacă i se arată pustnicului îngerul lui 
Dumnezeu, Să nu-l primească!.. 


Îngerul niciodată nu se va supăra de neatenţia noastră faţă de el în timpul 
rugăciunii, pentru că ştie importanţa legăturilor noastre în rugăciune cu 
Dumnezeu, şi nu doar că nu ne va distrage de la ele ci, dimpotrivă: trebuie să 
deştepte şi mai mult îndeplinirea lor exactă şi permanentă. Dar dacă îngerul se 
întristează de răceala noastră faţă de prezenţa lui şi împiedică discuţiile noastre 


în rugăciune cu Dumnezeu, pe un astfel de înger nu-l primi: el este potrivnic!... 
Aşadar, sfatul meu este unul şi acelaşi: nu doar să nu primească, ci nici măcar 
să dorească manifestări sensibile ale lumii duhovniceşti, pentru că noi nu avem 
nevoie de ele, nici folos. 


În lupta noastră cu gândurile observăm mai bine acţiunea puterilor opuse între 
ele: ştim cum este satana în neruşinarea şi în gândurile întinate şi vedem clar cât 
sunt de luminoşi, de curaţi şi de neprihăniţi îngerii în manifestările paşnice şi în 
cele ale gândurilor liniştite; în acelaşi timp Satana ne abureşte cu toate 
necurăţiile posibile ale fanteziilor trufaşe, viclene şi desfrânate, cu izbucnirea 
violentă a mâniei etc. Ce poate fi mai mult? La ce bun arătarea sensibilă a 
îngerului sau a lui satana, când noi îi ştim prea bine şi fără aceasta?... 


Ca să te convingi de justeţea cuvintelor mele, a continuat bătrânul, că nu trebuie 
Să primim arătări, pentru că sunt periculoase, ascultă ce îţi voi spune despre 
vecinul meu pustnic: în timp de noapte, când se aşeza la rugăciune, i se părea că 
crucea, care stătea într-un colţ al chiliei, se aprinde cu o lumină orbitoare, mai 
luminoasă decât soarele. Strălucirea acestei slave a crucii îi dădea o asemenea 
bucurie, încât avea impresia că a ieşit din trup. Când vecinul mi-a povestit 
aceasta, mi-am dat seama că este un joc demonic şi am vrut să văd şi eu această 
vedenie. Am mers noaptea la vecinul meu. Când s-a întunecat, ne-am aşezat 
fiecare într-un colț al chiliei. «Ascultă, i-am spus eu fratelui, pentru nevrednicia 
mea, cred că nu voi putea vedea lumina care iese de la crucea ta, de aceea, când 
vei observa minunea, spune-mi şi mie!» Am început să folosim metaniile în 
întunericul nopții. N-a trecut nici un ceas şi fratele cu glas mare a spus: 
«Părinte! Lumina se revarsă de la cruce; nu pot nici Să o privesc... Bucuria 
inimii mele este inexplicabilă...»» «Fă-ţi cruce!», i-am şoptit eu. «Nu pot, părinte, 
a strigat el, bucuria până într-atât m-a Sleit de puteri, că mi-e imposibil să ridic 
mâinile!» «Nefericitul!», am spus eu şi, aruncându-mă spre el, l-am însem nat 
cu semnul crucii. «Nefericitule, am repetat eu. Până unde ai ajuns cu lipsa ta de 
chibzuinţă, cu mândria ta: Mai vezi lumina Sau a dispărut?», l-am întrebat apoi 
pe vecin. «Nu mai văd nimic, a răspuns acela, acum este întuneric ca înainte.» 
Vezi ce se întâmplă cu fratele nostru? i-a spus bătrânul duhovnicului. 


Când duhovnicul îmi povestea discuţia lui cu bătrânul, cuvintele celui din urmă 
le-am primit cu convingere deplină, venindu-mi în minte Sfântul Nichit. (A se 
vedea viaţa Sfântului Nichita, episcopul de Novgorod, un zăvorât kievean; 31 
ianuarie.) Şi pe acest pustnic îl atenţiona de ispitirile satanei: se presupune că şi 
Nichita cerea de la îngerul care i s-a arătat să facă semnul crucii; chiar 
rugăciunea neîncetată, cu care se ocupa demonul sub chipul zăvorâtului, trebuia 


să fie însoţită de cruce şi închinare în faţa icoanei. Nefiind aceste semne în 
rugăciunea îngerului, zăvorâtul putea să-şi dea seama şi să recunoască sub 
vedenia luminoasă acţiunea îngerului întunericului. Deci există şi ispite de acest 
fel, când Dumnezeu îi îngăduie Satanei să acţioneze în aşa fel, încât nici 
rugăciunea, nici crucea să nu îi producă frică şi confuzie. Desigur, acestea sunt 
căile necunoscute ale Dumnezeului nostru. Una putem conchide din aceasta: că 
tot ce îngăduie Domnul satanei să facă cu noi este ca să dăm dreptate justeţii 
cuvintelor Lui: Puterea Mea în slăbiciune se desăvârşeşte (II Corinteni 12, 
9)"'(Scrisorile unui aghiorit catre prieteni din Rusia,Scrisoarea a 4-a, pp. 51-60) 


Cu stareţul Ilarion Georgianul s-a întâmplat un caz asemănător. Acest părinte s-a 
nevoit în Athon în secolul al XIX-lea. EI trăia în zăvorâre deplină într-un turn, nu 
primea pe nimeni şi nu ieşea nicăieri. Atunci demonii au ridicat împotriva lui o 
luptă puternică. Nu se ştie cum, dar prin geamul bătrânului se străduiau să pătrundă 
unii pelerini ca să ia binecuvântare, dar el s-a ascuns de ei. Demonii s-au folosit de 
cele întâmplate pentru aşi atinge scopul şi au pornit asediul. Sub înfăţişarea 
pelerinilor au pătruns prin geam la bătrân, spunându-i că au fost obligaţi să recurgă 
la acest gest din cauză că el nu primeşte pe nimeni. De dragul lui, chipurile, au 
venit dintr-o ţară atât de îndepărtată, să ceară sfătuire despre diferite lucruri. 
Crezându-i pelerini, monahul a intrat cu ei în dialog, iar demonii atât au aşteptat. 
Au iniţiat o discuţie lungă despre necazul poporului lor şi al Bisericii, iar în final 
şi-au bătut joc de bătrân, bătându-l şi lăsându-l fără suflare două luni. 


Unor asemenea ispitiri, deseori cu urmări grave, sunt supuşi nu doar monahii şi 
pustnicii care au ales o viaţă însingurată, ci şi creştini din lume, când ei, fără 
rațiune, primesc în sine nevoinţe înalte. Cu astfel de eforturi irită pe demoni, adică 
îşi smeresc trupul, nu şi sufletul, aducându-le o mândrie puternică şi părere înaltă 
de sine. Harul lui Dumnezeu nu-i păzeşte pe astfel de lucrători, ci le îngăduie să fie 
înşelaţi şi luaţi în râs de demoni, ca să-i smerească pe ei şi să-şi vină în fire. 


Sfântul Ignatie descrie un astfel de caz contemporan lui. Un soldat oarecare, pe 
nume Pavel, mergea în lavra Sfântului Alexandru Nevski, la părintele Ioanichie, 
pentru sfaturi duhovniceşti. (Însuşi sfântul i se adresase acelui îndrumător pentru 
un sfat duhovnicesc.) Pavel era unul dintre schismaticii convertiți, fost con- 
ducător la schismatici, cărturar cunoscut. Faţa lui Pavel lumina de bucurie. Dar el, 
cu multă osârdie, se încredinţase unei nevoinţe trupeşti peste măsură, neavând 
experienţă, suficientă în nevoinţa sufletească. Într-o noapte Pavel stătea la 
rugăciune. Brusc lângă geam i s-a arătat o lumină sub chipul soarelui şi în mijlocul 
luminii, un porumbel strălucitor. De la porumbel s-a auzit un glas: „Primeşte-Mă, 
Eu sunt Duhul Sfânt şi am venit să te fac locaş al Meu!" Pavel l-a primit bucuros. 


Porumbelul i-a intrat în gură şi Pavel, epuizat de post şi de priveghere, a simțit 
brusc în el pofta desfrânării; a lăsat rugăciunea şi a alergat spre desfrânare. Patima 
nu i se potolea cu nici un chip. În sfârşit, şi-a revenit. A povestit înşelarea 
demonică şi întinarea într-o scrisoare către ieroschimonahul Leonid. 


În rândurile ei se manifesta starea duhovnicească anterioară a Celui căzut. Însuşi 
Sfântul Ignatie a avut ocazia să citească scrisoarea lui. „Trebuie să remarc, spune 
Sfântul Ignatie, că duhul căzut, dorind să pună stăpânire pe nevoitorul lui Hristos, 
nu acţionează tiranic, ci caută să aibă acordul omului la ispita propusă. După ce are 
consimţământul omului, îl stăpâneşte..." 


„Sfântul Duh acţionează cu de la Sine putere, ca Dumnezeu; vine în acel timp în 
care omul care s-a smerit şi s-a umilit pe sine, numai aşteaptă venirea Lui. Brusc îi 
schimbă mintea şi inima. Prin acţiunea Sa cuprinde toată voinţa şi toate capacităţile 
omului, care nu are posibilitatea de a cugeta la acţiunea care se săvârşeşte asupra 
lui." 


Dar iată o întâmplare petrecută de curând, pe care mi-a povestit-o un călugăr. 
Această istorie tragică s-a petrecut cu fratele său, împreună cu care se convertise 
la credinţă, începând să frecventeze biserica, să facă pelerinaje la locurile sfinte 
şi să stea prin mănăstiri. Fraţii S-au ocupat şi citireaa Sfinţilor Părinţi şi cu 
Rugăciunea lui lisus. Dar, se pare, fratele călugărului s-a abătut de la calea cea 
dreaptă şi a căzut un părerea de sine, din care cauză S-au întâmplat 
următoarele: Odată, când era singur în casă şi se ruga, i s-a arătat în faţă un 
demon dezgustător şi a început să-i încurce la rugăciune; fratele nu s-a 
înfricoşat, ba chiar a intrat în vorbă cu demonul. A început să-l înveţe pe demon 
Să se pocăiască, a început să-i vorbească despre milostivirea negrăită a lui 
Dumnezeu, Care chiar şi pe el îl poate milui dacă se va pocăi. Demonul a părut 
că ascultă atent, apoi a căzut serios pe gânduri şi în Sfârşit a luat înfăţişarea 
celui care se căieşte, a început să se roage, să bocească, să îngenuncheze în faţa 
icoanei, într-un cuvânt, arăta profunda Sa zdrobire, căinţa pentru răul făcut şi se 
numea pe sine însetat de miluire. Fratele vrăjit urmărea acţiunile lui 
(bucurându-se în sine). Și iată că asupra demonului parcă se aşază un nor 
luminos, o lumină şi harul îl transformă într-un înger luminos. Acest înger 
începe Să-i mulțumească fierbinte fratelui, să i se închine; îl numeşte izbăvitor, 
căci, datorită cuvântului lui, el s-a mântuit şi este din nou înger sfânt, or, pentru 
asta trebuie să-i mulțumească fratelui; fostul demon îi propune să-i fie păzitor 
veşnic credincios, să intre în el şi întotdeauna să-l păzească şi să-i ajute cu 
puterea sa îngerească renăscută. Fratele, cu un entuziasm de nedescris îşi dă 
acordul îngerul intră, şi... fratele începe să se comporte ca un demonizat, Să 


strige, să înjure cu cuvinte îngrozitoare, să răstoarne icoanele, să le arunce peste 
geam, Să facă şi alte lucruri înfiorătoare. Acum el se află la spitalul de psihiatrie. 
Uneori mai locuieşte şi acasă, cu părinţii, dar, când boala se accentuează, este 
dus la spital. Când i se face mai bine, poate să se roage puţin. Fratele lui, 
călugărul, a trimis prin multe mănăstiri rugămintea ca monahii să se roage 
pentru fratele nefericit. 


Dar iată cum adevărata smerenie evită uşor astfel de capcane: „Unui frate 
oarecare i s-a arătat diavolul, prefăcut în înger de lumină, şi i-a spus: «Eu sunt 
Arhanghelul Gavriil şi am fost trimis la tine!» Monahul i-a răspuns: «Nu cumva 
la altcineva ai fost trimis? Pentru că eu sunt nevrednic să mi se trimită îngeri.» 
Diavolul a dispărut pe loc.” 


(Părinţii spuneau: chiar dacă ţi se va arăta un înger, nu-l primi cu uşurinţă, ci 
smereşte-te spunând: eu, trăind în păcate, nu sunt vrednic să văd îngeri.) 


„Se povestea despre un părinte că se afla în tăcere în chilia sa, răbdând ispite 
diavoleşti. Lui i se arătau demonii, dar el îi dispreţuia. Diavolul, văzând că este 
învins de bătrân, i s-a arătat şi i-a spus: «Eu sunt Hristos!» Părintele şi-a închis 
ochii. Diavolul a repetat: «Eu sunt Hristos, de ce ai închis ochii?» Părintele i-a 
răspuns: «Eu nu doresc să-L văd pe Hristos aici, ci în viaţa viitoare.» După 
aceasta diavolul nu i-a mai apărut." 


Trebuie să remarcăm că arătarea adevărată a sfinţilor îngeri are loc doar în cazul 
creştinilor smeriţi şi blânzi, care nu se află în pericol de a se mândri, de a cădea în 
părerea de sine şi astfel de a se păgubi. 


» Odată, când Sfântul Macarie cel Mare stătea în chilia sa, i s-a arătat un înger 
trimis de la Dumnezeu şi i-a spus: «Macarie, nu te teme de atacul vrăjmaşilor 
nevăzuţi, pentru că Stăpânul nostru cel bun nu Se va depărta de la tine şi nu va 
înceta să te susţină! Îmbărbătează-te, întăreşte-te, învinge cu curaj ispitele 
potrivnicului, dar nu te preamări cu lucrarea ta, ca ajutorul lui Dumnezeu să nu 
te părăsească şi să nu cazi cu cădere uimitoare.» Fericitul Macarie răspundea cu 
lacrimi în ochi: «Cu ce să mă prea măresc, când sufletul meu, asemenea unei 
desfrânate, se hrăneşte cu murdăria gândurilor necurate, adu-se de demoni?» 
La 0 asemenea smerenie profundă ajunsese cuviosul prin vederea de sine, ce i s- 
a dat prin lucrarea minţii lui. În sine el a văzut căderea omului.” 


„Este cu neputinţă omului, scrie Sfântul Ignatie, care se află încă în sfera 
cugetării trupeşti, care n-a primit vederea duhovnicească asupra firii omeneşti 


căzute să pună un preţ oarecare pe faptele sale şi să-şi atribuie unele virtuţi, 
oricâte cuvinte smerite ar rosti un asemenea om şi oricât de smerit ar părea el la 


Spune Cuviosul Marcu Ascetul: «Cei care nu s-au crezut pe sine datori a împlini 


poruncile lui Hristos cinstesc legea lui Dumnezeu doar trupeşte, neînţelegând 
nici ceea ce vorbesc, nici pe ce se întemeiază, de aceea îşi închipuie că o 
îndeplinesc cu faptele.» 


Din experienţa Părinților, este evident că cel care pune seama sa pe vreo faptă bună 
se află în înşelare. Această stare de amăgire serveşte drept temei al ispitei 
diavoleşti: îngerul căzut găseşte sălaş în înţelegerea falsă, plină de mândrie a 
creştinului, pe care îşi altoieşte înşelarea sa, îl supune pe om puterii sale şi îl aruncă 
în ispită diavolească. 


Din întâmplările de mai sus se vede că nici unul dintre cei care au fost înşelați nu 
se considera nevrednic de vederea îngerilor, prin urmare recunoştea în sine o 
oarecare vrednicie. Un om trupesc şi sufletesc nici nu poate judeca altfel despre 
sine." 


Cum se deosebeşte binele evanghelic de binele omenesc 


Oamenii, care nu cunosc temeiurile duhovniceşti ale celor ce se petrec în lume, 
judecă faptele omeneşti superficial. Împart activitatea omenească în două, rea şi 
bună, apreciabilă doar în manifestările ei exterioare, străduindu-se să traseze între 
una şi cealaltă un hotar, folosindu-se de măsurile nestatornice ale binelui şi răului - 
după legile lumii. Lumea însă nu are acea intuiţie care i-ar putea descoperi 
adevăratul preț al lucrurilor, căci o singură lege determină clar ce este păcatul, 
ce este binele - şi aceasta este legea evanghelică. Legile lumii acesteia se 
aseamănă în unele puncte cu legile creştineşti, dar numai la suprafaţă, în 
realitate totul este diferit. 

După căderea sa, omul s-a robit păcatului, a devenit urât, bolnav, înrăit. Umile 
rămăşiţe ale binelui firesc sădite de la zidirea lui de Creator s-au mai păstrat în el, 
deşi nu mai au aceeaşi curăţie şi sfinţenie fiind amestecat cu otrava păcatului. Pe 
aceste rămăşiţe omul şi-a construit învăţăturile despre bine şi despre moralitate, 
despre dragoste şi despre dreptate. Dar un astfel de “adevăr” omenesc întinat de 
necurăţie este departe de binele adevărat, nu-i poate învia şi vindeca sufletul, ci 
mai degrabă îl duce într-o mare rătăcire. 


Oamenii necredincioşi fac şi ei destule fapte bune, binefaceri, acte de milostenie, 
de dragoste, de jertfă de sine, uneori îşi dau viaţa de dragul poporului lor sau de 
dragul aproapelui lor, îşi dau ultima bucată de pâine unui om flămând, îşi ajută 
aproapele. În necaz, îşi jertfesc averea pentru diferite fapte bune, unii fac chiar 
fapte eroice uimitoare, pot fi aduse multe astfel de exemple, iar oamenii vor fi 
mişcaţi de ele până în adâncul sufletului. Dar toate aceste manifestări ale 
binelui dacă nu Sunt întemeiate pe Evanghelie, dacă nu cresc din profunzimea 
sufletului creştin credincios sunt necurate, întinate de cădere, nu au în faţa lui 
Dumnezeu aceeaşi valoare pe care le-o dau oamenii. Acest adevăr important 
mulţi nu-l pot primi, sunt nedumeriţi, se supără sau se mânie. 


Și, într-adevăr se întâmplă ceva îngrozitor: omul săvârşeşte o faptă eroică, îşi 
jertfeşte viaţa de dragul aproapelui, moare de dragul lui, ca celălalt să poată trăi 
fericit - or, în aceste condiţii, te mai poţi îndoi că sufletul lui s-a mântuit? Consideri 
că îi este sortit iadul? Oare o asemenea faptă nu spală toate păcatele omului? Sună 
dur ce vom afirma, dar să privim din alt unghi: dacă acest eroism nu este de dragul 
lui Hristos, nu este după învăţătura Evangheliei, nu vine din credinţa creştină, dacă 
nu s-a săvârşit cu puterea lui Hristos, dacă jertfa de sine nu ar fi săvârşită în numele 
lui Dumnezeu, atunci ar reieşi că şi fără credinţă şi fără răscumpărarea lui Hristos 
omul se poate mântui, ar însemna că în omul căzut s-au păstrat acea putere şi 


curăție suficiente pentru învierea lui, pentru ca el să se rupă din lanţurile păcatului. 
Atunci de ce a fost necesară înfricoşătoarea jertfă de pe Golgota, de ce au fost 
necesare învăţătura lui Hristos, Evanghelia. Biserica? De ce sunt necesare 
Sfintele Taine, rugăciunile, postul, nevoinţele creştineşti? Atunci ar fi fost 
suficiente doar dorinţa noastră şi efortul voinţei, nici măcar credinţa n-ar 
trebui... Cum ar putea fi aşa? 


Să săvârşeşti fapte bune, fapte frumoase, fapte de laudă şi de fapte de credinţă nu 
este acelaşi lucru. Faptele bune săvârşite fără credință, fără Dumnezeu sunt 
închinate lumii acesteia şi îşi primesc răsplata aici: slava şi cinste. însă sunt străine 
de slava veşnică, cerească. Faptele credinţei sunt ascunse de ochii celorlalți şi 
numai singur Dumnezeu le cunoaşte: astfel de fapte nu se fac cunoscute în exterior 
în schimb, le primeşte Domnul şi le răsplăteşte în viaţa viitoare. 


Este greşit să considerăm mântuirea sufletului şi moştenirea Împărăției 
Cerurilor direct dependente de faptele noastre bune. Dumnezeu îl miluieşte pe 
om şi îl mântuieşte nu pentru faptele lui bune, ci pentru inima sa credincioasă, 
zdrobită şi smerită. Desigur, credinţa nu trebuie să fie fără fapte, ci dovedită prin 
fapte concrete, bune şi sfinte, aşa cum ne învaţă Domnul însuşi. 


De aceea este greşit să propovăduieşti oamenilor un bine abstract, să-1 înveţi să-l 
iubească pe aproapele, să fie milostivi, buni, căci nu o vor putea face fără 
învăţătura evanghelică, fără Biserică, fără harul Sfântului Duh, pe care îl pot 
primi doar în Biserică prin Sfintele Taine. Dacă nu le vom, spune aceasta, atunci 
oamenii vor considera că pot singuri să-şi rezolve problemele, fără Biserică, fără 
Sfintele Taine, fără harul Sfântului Duh, fără Hristos. 


În lume se săvârşesc şi fapte bune, dar mai des cele rele. Păcatele lumii sunt mai 
rafinate şi mai diverse decât faptele bune. Aceste păcate sunt prezentate atât de 
bine, că parcă nici n-ar exista contradicţie între ele. Unul şi acelaşi om, care este 
lăudat de toţi pentru faptele sale bune făcute la vedere, săvârşeşte o mulțime de 
fapte urâte, pe care nimeni nu le ia în considerare. Eroul lumii săvârşeşte o faptă 
uimitoare dezinteresată, dar apoi săvârşeşte şi ceva ruşinos şi josnic. Astfel sunt 
virtuțile lumii acesteia: dragostea şi ura împreună, jertfirea de sine, eroismul, 
milostenia alături de egoism, iubire de sine, aroganță. De fapt, toate se zidesc pe 
patimile păgubitoare. Binele există acolo doar ca să umbrească păcatul, să-i 
amplifice gustul. Însuşi acest bine soarbe prin rădăcinile sale o apă întinată, 
gânduri tainire mândre, încrezute, care îneacă orice aspirație sinceră, înaltă, a 
sufletului. 


Spune Sfântul Ignatie: „Lucrătorul dreptăţii omeneşti este orbit de părere de 
sine, de gândire înaltă, de înşelare de sine, el propovăduieşte, trâmbiţează despre 
sine, despre faptele sale, nebăgând în seamă interdicţia Domnului (v. Matei 6, 1- 
16) cu ură şi cu răzbunare plăteşte celor care ar îndrăzni să contrazică adevărul 
lui: se recunoaşte pe sine vrednic de distincţiile pământeşti şi cereşti. Opus 
acestuia, lucrătorul poruncilor evanghelice întotdeauna este smerit căci pune 
felul cum împlineşte poruncile evanghelice faţă în faţă cu înălțimea lor şi 
comparând superioritatea şi curăţia lor, el recunoaşte îndeplinirea insuficientă, 
nevrednică de Dumnezeu a poruncilor, se vede pe sine, păcatele sale, pentru 
căderea comună a tuturor oamenilor, pentru aflarea sa în această cădere, în 
sfârşit pentru neîndeplinirea aşa cum trebuie a poruncilor.” 


„Va veni la tine un oarecare gând bun? Opreşte-te, nu te grăhi spre îndeplinirea 
lui fără să cugeţi! Vei simţi în inima ta o oarecare atracţie spre bine? Opreşte-te, 
nu îndrăzni Să te laşi stăpânit de ea! Verifică-te cu Evanghelia. Cercetează: sunt 
de acord cu învăţătura atot sfântă a Domnului gândul tău şi atracţia bună a 
inimii? Vei vedea că nu există vreo legătură între binele evanghelic şi binele firii 
omului căzut. Binele firii noastre căzute este amestecat cu răul şi de aceea şi 
binele acesta s-a făcut rău, cum se face otrăvitoare mâncarea gustoasă şi 
sănătoasă atunci când este amestecată cu otravă. Păzeşte-te să faci binele firii 
căzute! Făcând acest bine, vei adânci căderea ta, vei dezvolta în tine părerea de 
sine şi mândria, te vei asemăna cu demonii. Contrar acestora, făcând binele 
evanghelic, ca un adevărat şi credincios ucenic al lui Hristos, te vei asemăna 
Dumnezeu-Omului." 


La fiecare faptă săvârşită este important să priveşti în străfundul inimii, în cămările 
ascunse ale gândurilor. Orice faptă, înainte de a ne hotărt asupra ei, este cântărită şi 
preţuită de puterile noastre lăuntrice, acolo are loc un fel de sfat de taină: inima 
spune „da"-urile şi „nu"-urile sale, mintea - pe ale sale, simţurile, trupul, patimile 
noastre, afecțiunile noastre, slăbiciunile - toate încearcă să-şi spună cuvântul lor şi 
dacă la acest sfat biruieşte dreapta-judecată, fapta se hotărăşte după poruncile lui 
Hristos şi se va săvârşi spre mântuirea sufletului, dacă însă se va hrăni vreo patimă, 
atunci fapta săvârşită, oricât de bineplăcută ar părea aduce sufletului pagubă nu 
folos. 


Orice faptă se săvârşeşte de dragul a ceva pământesc sau ceresc, dumnezeiesc sau 
omenesc. Scopul ei are o mai mare importanță decât fapta însăşi săvârşită în 
exterior şi el va fi apreciat sau nu de Dumnezeu. 


Când râvna noastră pentru nevoinţele creştineşti nu îi este plăcută lui 
Dumnezeu 


Pomii virtuţilor, dacă nu sunt sădiţi adânc în solul de viaţă dătător al poruncilor lui 
Hristos, pot fi roşi de viermele trufiei şi al fățărniciei. Noi, pe neobservate primim 
stimulente şi forţe pentru săvârşirea faptelor văzute, de la dorinţa de a avea laudă şi 
slavă de la oameni. Acest lucru se întâlneşte la mai toţi oamenii, astfel încât putem 
afirma cu certitudine că foarte rar vreo faptă de-a noastră este săvârşită din 
smerenie, fără dorinţa de slavă deşartă. Nu este atât de uşor să vezi în tine această 
dorinţă; când împrejurările se schimbă, când nu mai putem arăta nevoinţele noastre 
celor din jur, spre a primi laude de la ei, atunci deodată dispare şi interesul de a 
săvârşi aceste fapte. Mulţi au sesizat aceasta în mănăstire: însingurarea 
mănăstirească, lhpsa oamenilor din lume, uniformitatea feţelor în jurul nevoitorului 
de mai înainte îl determină să părăsească vechile sale îndeletniciri. În scurt timp el 
- abia mai duce cele mai simple ascultări, i se par o povară, nu mai are răbdare la 
rugăciune în biserică etc. Dar când în mănăstire apar oaspeţi (de exemplu, la 
sărbătorile mari, când vin mulţi credincioşi), atunci ascultătorul revine brusc la via- 
ță, devine vesel, energic, este gata să facă o sută de lucruri. 


În ce constă cauza unei asemenea schimbări a dispoziţiei? Oare nu în aceea că noi 
aflându-ne în societate, printre oameni, ne umplem permanent din ea cu acele 
energii, puteri, care hrănesc din interior şi aduc în mişcare toată această mare 
învolburată, toată această activitate păcătoasă a oamenilor? Mândria - iată din ce 
creşte şi râvna noastră pentru nevoinţe şi pentru multe altele, care ni se pare că le 
săvârşim de dragul lui Dumnezeu. Cât de des îi avertiza Însuşi Domnul lisus 
Hristos pe ucenicii şi pe toți următorii Săi să se ferească de această falsitate, de a 
săvârşi fapte evlavioase la vedere, înaintea oamenilor, în loc să le facă în ascuns în 
faţa Tatălui Ceresc! 


Asemenea povestiri se întâlnesc şi în Pateric. 


;» Povestea despre sine Ava Eustatie: Trăind în lume, eu niciodată nu gustam 
mâncare mai înainte de asfinţitul soarelui. Când stăteam la tarabă, cartea n-o 
Sscăpam din mâini, Slujitorii mei vindeau şi primeau marfa, iar eu neîncetat mă 
antrenam în citire. Miercurea şi vinerea dădeam milostenie săracilor. Când se 
auzea bătaia clopotului, mă grăbeam în biserică şi nimeni înainte de mine nu 
ajungea acolo. Când ieşeam din biserică, îi invitam pe toți infirmii în casa mea şi 
împărțeam cu ei bucatele. Când stăteam în biserică la privegherea de noapte, 
niciodată nu mă lua somnul şi mă credeam un mare nevoitor. Toţi mă prea 
măreau şi mă cinsteau... După ce a murit fiul meu, din mare întristare am căzut 


în boală şi cu greu m-am întremat. După aceasta mă nevoiam după putere şi nu 
mă atingeam de soţia mea: trăiam cu dânsa, ca şi cu o soră duhovnicească. 
Când mi se întâmpla să văd un monah din schit, îl invitam în casa mea să 
mănânce împreună cu mine pâine. Pe aceşti monahi îi întrebam despre minunile 
săvârşite de Sfinţii Părinţi şi puţin câte puţin, mi-a încolţit dorinţa de a deveni 
monah. Pe soţie am dus-o într-o mănăstire de maici, iar eu am mers în schit la 
Ava loan, cu care mă cunoşteam. El m-a tuns în monahism. Fericitul mai avea 
încă doi ucenici. Toţi, văzându-mă deosebit de sârguincios în biserică, mă 
cinsteau. 


Am petrecut în schit aproximativ cinci luni şi a început să mă tulbure demonul 
desfrânării, aducându-mi aminte nu doar de soția mea, ci şi de slujitoarele pe 
care le aveam în casă. Nu aveam linişte de la lupta aceasta nici un ceas. La 
Sfântul Părinte priveam ca la un diavol şi cuvintele lui sfinte mi se păreau ca 
nişte săgeți care mă răneau. Când Stăteam în biserică la priveghere, nu puteam 
să deschid ochii din cauza, somnului care mă stăpânea, astfel că nu numai o 
dată am ajuns la disperare. Mă lupta şi demonul lăcomiei pântecelui, mă lupta 
într-atât, că deseori luam resturi de pâine, mâncam şi beam pe ascuns. 
Gândurile mă ispiteau să ies şi să fug din schit, să mă îndrept spre răsărit, să mă 
aşez într-un oraş în care nu mă ştie nimeni şi acolo să mă dedau desfrânării sau 
Să mă căsătoresc. 


Cu astfel de gânduri întinate şi viclene petrecând 15 luni, odată înaintea venirii 
zilei duminicii, am văzut în vis că mă aflu în Alexandria, mergând să mă închin 
Sfântului Apostol Marcu. Și, iată brusc m-am întâlnit cu o mulţime de etiopieni. 
Ei m-au prins şi înconjurându-mă, s-au împărţit în două cete. Mi-au adus un 
şarpe negru, mi-au legat cu el mâinile, iar alt şarpe l-au legat într-un inel şi mi l- 
au pus pe spate; alţi şerpi mi i-au pus pe umeri şi ei mi s-au prins de urechi. De 
asemenea, mi-au încins şi mijlocul cu un şarpe. Apoi au adus femei etiopience, 
pe care le-am avut cândva în casa mea şi ele au început să mă sărute şi să-mi 
scuipe în faţă. A fost insuportabilă necurăţia lor! Serpii au început să-mi 
mănânce picioarele, faţa şi ochii, iar etiopienii care stăteau în jurul meu îmi 
deschideau gura şi aruncau în ea, cu o lingură, ceva de foc, apoi m-au adăpat cu 
smoală amestecată cu sulf, care ardea... Când de frica acestor vedenii am 
început Să ţip în somn, atunci au venit fraţii şi m-au trezit. Eram ud de lacrimi. 
Ridicându-mă, m-am grăbit către cuviosul bătrân şi câzând la picioarele lui i-am 
povestit totul. 


Bătrânul mi-a explicat şi mi-a indicat cauza lor - patimile şi gândurile ascunse. 
Apoi mi-a spus: «Să ştii, fiul meu, că virtuțile pe care le săvârşeai în lume erau 


amestecate cu mândria. Privegherile tale, postirea, mersul tău neobosit la 
biserică, milostenia pe care o dădeai, toate acestea se făceau pentru lauda 
omenească. Din această cauză nici diavolul nu voia să te atace. Acum însă, 
văzând că te-ai în- armat împotriva lui, el s-a ridicat împotriva ta.» Bătrânul mi- 
a poruncit Să-mi mărturisesc întotdeauna gândurile care mă ruşinează şi apoi m- 
a lăsat să plec. Din acel moment am început să-mi descopăr gândurile şi am aflat 
linişte.” (Sfântul Ignatie Briancianinov - Patericul, p. 115-122, Povestirea este 
prezentată într-o formă prescurtată). 


În comentariul la această povestire DIS spune: „NVevoința monahală se 
întemeiază pe adevărata smerenie unită firesc cu respingerea propriului «eu» în 
plus, se prea măreşte în faţa omului Dumnezeu şi toată nădejdea mântuirii este 
la Dumnezeu. Contrar acestui fapt, nevoinţa mireanului, care constă din fapte 
exterioare, îi creşte propriul «eu» şi îl micşorează pe Dumnezeu în faţa omului. 
Din această cauză vedem că mulţi păcătoşi, intrând în monahism, au arătat 
moderație în ceea ce făceau.” 


„ Trebuie cercetat, spune Sfântul Ioan Scărarul, de ce mirenii care îşi petrec 
viața în privegheri, în post, în nevoinţă, intrând în viaţa monahală, în acest câmp 
al experienţelor duhovniceşti, lasă nevoinţa anterioară, coruptă şi prefăcută. Eu 
am văzut mulţi arbori ai virtuţii sădiţi de mireni, adăpaţi de vanitate parcă cu 
puroi (faptele săvârşite demonstrativ sau deschis în faţa oamenilor), în timp ce 
pământul din jurul lor era îngrăşat cu laude; aceşti arbori, fiind răsădiţi pe 
pământ pustiu, nevăzuţi de oamenii din lume şi care nu au fost udaţi cu apa 
murdară a vanităţii, imediat s-au uscat. - Arborilor crescuţi în sol fertil nu le este 
specific să crească şi să aducă rod în solul aspru al monahismului” (Scara, 
Cuvântul al 2-lea). 


Xe > 


La Constantinopol trăiau doi fraţi de sânge. Fi erau extrem de evlavioşi şi posteau 
mult. Unul dintre ei a mers în Raith, s-a lepădat de lume şi a primit monahismul. 
După un timp fratele lui, mireanul, a vrut să-l viziteze pe monah. EI a venit la Raith 
şi a stat cu monahul un timp. Sesizând că monahul mănâncă în ceasul al nouălea 
(al treilea, după-amiază), el a fost ispitit şi i-a spus: „Frate! Când vieţuiai în lume, 
nu-ți permiteai să mănânci mai înainte de apusul soarelui!" Monahul a răspuns: 
„Când trăiam în lume, mă hrăneam cu vanitate, auzind laude de la oameni: ele îmi 
uşurau povara nevoinţei postului." 


Xe > ok 


Un frate oarecare a venit la Muntele Fermei şi i-a spus unui bătrân înduhovnicit cu 
vieţuirea şi cu virtutea: „Părinte! Ce să fac? Sufletul meu piere." 


Bătrânul l-a întrebat: „De ce, fiul meu?” 


- Fratele i-a răspuns: „Când petreceam viaţă de mirean, posteam mult şi mă 
nevoiam cu privegheri, aveam lacrimi şi umilinţă, simţeam în mine râvnă, acum 
însă când m-am lepădat de lume şi m-am făcut călugăr, nu văd în mine nici o 
virtute." 


Bătrânul i-a spus: „Crede-mă, fiule: ce ai reuşit în viaţa lumească ai reuşit din 
cauza mândriei şi a laudei omeneşti, ele ţi-au ajutat, acţionând pe nesimţite în tine. 
Lucrarea ta n-a fost plăcută lui Dumnezeu şi diavolul te-a lăsat în pace, neridicând 
împotriva ta lupte şi neopunându-se unei astfel de reuşite, acum însă văzând că tu 
ai ieşit la război împotriva lui şi el s-a înarmat împotriva ta. Dar lui Dumnezeu îi 
este mai plăcut un psalm rostit de tine cu smerenie decât miile de psalmi pe care tu 
i-ai rostit aflându-te în viaţa lumească." 


Fratele a spus: „Părinte! Acum nici nu mai postesc: toate virtuțile sunt luate de la 
mine!" 


Bătrânul a răspuns: „Frate! îţi este destul ce ai, rabdă cu mulţumire şi îţi va fi 
bine." Dar fratele insista. 


Atunci bătrânul i-a spus: „Frate! Temându-te să nu-ţi slăbească gândirea smerită, 
n-am vrut să-ţi spun că eşti adus de diavol la deznădejde. Ascultă atent cuvintele 
mele. Părerea ta că ai avut virtuţi în lume ţine de domeniul mândriei: astfel şi 
fariseul şi-a păgubit toate faptele sale. Acum însă, când gândeşti că nu ai nici o 
faptă bună, acest gând smerit „singur este suficient pentru mântuirea ta, aşa a fost 
îndreptat şi vameşul, care n-a făcut nici o faptă bună. Omul păcătos sau leneş care 
este zdrobit sau smerit cu inima este mai plăcut lui Dumnezeu decât omul care a 
făcut multe fapte bune şi s-a mândrit din cauza părerii de sine." 


Fratele, auzind aceasta, a simţit în sufletul său mângâiere şi rezolvarea nedumeririi 
lui. EI s-a închinat bătrânului până la pământ şi a spus: „Acum, prin mijlocirea ta, 
s-a mântuit sufletul meu." 


Din tot ce s-a spus mai Sus nu înseamnă că în lume este imposibil să săvârşim 
virtuțile adevărate sau că toţi trebuie să intrăm în mănăstire, dar nici să nu 
cădem în mândrie şi în vanitate sau să lăsăm toate nevoinţele exterioare. Nu! 


Dar aceasta trebuie să ne deştepte, trebuie să ne conducă spre atenţie şi 
precauţie, căci în societatea omenească acţionează cu putere diferite patimi, cum 
spune şi apostolul: Pofta trupului, pofta ochilor şi trufia vieţii (I loan 2, 16). Cu 
acest duh a trăit întotdeauna lumea. în ea s-au intensificat aceste patimi 
păgubitoare. De aceea fiecare faptă care poate aduce laudă sau cinste celui care o 
săvârşeşte, dacă nu este sărată cu duhul smereniei şi umilinţei de sine, va aprinde 
patima păgubitoare a vanităţii şi a mândriei. Desigur şi în lume trebuie să ţe 
nevoieşti şi să lucrezi asupra puriăril tale exterioare, să îndeplineşti virtuţi trupeşti 
şi nevoinţe, dar este necesar ca în tot timpul să ai atenţia aţintită asupra inimii, ca 
ceea ce este exterior să nu se săvârşească în dauna a ceea ce e lăuntric. Pentru 
aceasta trebuie să pretuieşti atât importanţa lucrării lăuntrice, cât şi a celei 
exterioare. 


Cum este legată lucrarea creştină exterioară de cea lăuntrică 


După învăţătura Sfinților Părinţi, acel blestem al pământului, care a fost rostit de 
Dumnezeu drept pedeapsă lui Adam şi urmaşilor lui, s-a abătut asupra întregului 
neam omenesc şi asupra pământului. Pământul scoate diferite buruieni şi copaci 
care nu fac roade bune pentru hrana omului, iar toate cerealele, plantele care 
hrănesc trupul omenesc, sunt crescute cu sudoare şi muncă. 


Această pedeapsă în sens duhovnicesc se referă la inima noastră. Acest pământ, 
inima noastră, după căderea lui Adam scoate spini şi pălămidă, adică simţuri şi 
gânduri păcătoase. Ca să sădeşti în inimă pâinea cerească - cuvântul lui Dnmnezeu 
ca să-l înviezi, să-l faci capabil de viaţă duhovnicească este necesar un efort 
considerabil, nevoinţă multă. Pentru ca pământul să poată primi în sine seminţe 
trebuie să fie refăcut: să-l afânezi, să-l întorci, să-l înmoi, să smulgi din rădăcină 
buruienile nefolositoare. Pentru aceasta e nevoie de diferite instrumente: pluguri, 
grape, lopeţi. 


La fel şi inima noastră are nevoie de prelucrare prin post, priveghere, metanii şi 
alte împovărări ale trupului, pentru a stăpâni poftele şi gândurile lumeşti ale minţii. 
Dar dacă în timpul refacerii inimii cu nevoinţe trupeşti ea nu-şi va însumi poruncile 
evanghelice, nu va învăţa să se conducă după ele, să trăiască cu ele, atunci va 
scoate din sine spice de vanitate şi de desfrânare. Pământul arat, îngrăşat, afânat, 
dar nesemănat cu mare greutate va rodi spice. După cum nu se seamănă seminţe 
într-un sol nerefăcut, tot aşa şi inima nerefăcută cu nevoinţe trupeşti, nu poate cu- 
prinde în sine semănătura duhovnicească, cine se va apuca de aceasta va munci în 
zadar sau va cădea în înşelare de sine şi în ispită diavolească. 


Lucrările trupeşti sunt necesare. Sfinţii Părinți spun că ele aduc sufletul la 
smerenie. Dar ce legătură au ele cu sufletul? Ava Dorothei răspunde la această 
întrebare: 


»1...]Eu v-am mai explicat aceasta. Din moment ce sufletul, la călcarea poruncii, 
S-a Supus, după cum spune Sfântul Grigorie, ispitei iubirii de plăceri şi a legiuirii 
de sine şi a iubit ce este trupesc, devenind într-un fel oarecare ceva unit cu 
trupul şi totul s-a făcut trup, după cum s-a spus: Nu va rămâne Duhul Meu 
pururea în oamenii aceştia, pentru că sunt numai trup (Facerea 6, 3) şi sufletul 
necăjit suferă împreună cu trupul şi îl compătimeşte în toate cele ce i se 
întâmplă. De aceea a spus bătrânul că munca trupească aduce sufletul la 
smerenie. Fiindcă o anumită dispoziţie a sufletului este la omul sănătos şi alta la 
omul bolnav, una este la cel flămând şi alta la cel sătul. O dispoziţie a sufletului 


este la omul care merge pe cal, alta la cel care stă pe tron şi alta la cel care stă pe 
pământ, alta la cel care poartă o haină frumoasă şi alta la cel care poartă una 
zdrenţuită. Aşadar, munca Smereşte trupul, iar când trupul se va smeri, atunci 
împreună cu el se va smeri şi Sufletul...” (Ava Dorothei — Învăţături folositoare 
de suflet, Învățătura a 2-a, p 48). 


Din aceste cuvinte se vede bine ce legătură trebuie să fie între lucrul lăuntric, 
duhovnicesc şi cel exterior, trupesc. Niciodată nu trebuie uitat scopul nevoinţelor 
noastre exterioare: de a înmuia, de a smeri inima noastră; de a o face receptivă 
la cuvântul lui Dumnezeu. Apoi poţi sădi în ea seminţe duhovniceşti. În timpul 
acestei prelucrări a solului inimii trebuie conştientizată măsura, proprie, 
posibilităţile, puterile de a semăna seminţe duhovniceşti, ca să crească şi să 
aducă roade. 


Acum să cercetăm unele virtuţi exterioare şi temeiurile greşite pe care deseori se 
pot sprijini acestea. 


Cum ne putem înşela gândind că avem în noi dragoste adevărată de 
Dumnezeu 


Se întâmplă des ca omul care a crezut şi a început să ducă o viaţă evlavioasă, dar 
care n-a văzut încă starea sa păcătoasă să cadă în părerea că Îl iubeşte pe 
Dumnezeu din tot sufletul şi atunci începe să caute în sine semnele acestei iubiri, 
se străduieşte să înfierbânte în inimă acest sentiment şi şi-l reprezintă în sine aşa 
cum şi-l închipuie. Uneori diavolul ascunde de om atât de fin înclinațiile păiimaşa 
ale sufletului, bolile lui lăuntrice, încât omul se crede pe sine curat ca o coală albă 
de hârtie şi începe singur să traseze diferite trăiri „duhovniceşti", care de fapt sunt 
necunoscute inimii lui şi foarte departe de el. Atunci îşi poate crea uşor impresia că 
într-adevăr Îl iubeşte pe Dumnezeu din tot sufletul şi numai Lui unuia vrea să-l 
slujească. Cu această părere trăieşte, dar în fapt realitatea este cu totul alta. 


Să admitem că a apărut în omul credincios o oarecare sârguinţă la rugăciune, min- 
tea a început să se ocupe cu citirea Sfintei Scripturi şi a Sfinţilor Părinţi, inima s-a 
îndulcit cu un gând oarecare duhovnicesc etc., deoarece fiecare om are astfel de 
lumânări, mângâieri de la Dumnezeu. Dar, dacă nu-şi vede partea întunecată a 
sufletului, bezna păcatului, toată atenţia lui va fi îndreptată la aceste mici sclipiri şi 
atunci îşi va forma convingerea că în el totul este luminos. 


Se vede clar din toate îndrumările Sfinţilor Părinţi, din vieţile cuvioşilor, dar şi din 
toată învăţătura Bisericii Ortodoxe că nimeni n-a ajuns la o astfel de stare 
luminoasă repede şi fără luptă aprigă. 


Desigur, nimeni nu va îndrăzni să spună că un astfel de om nu-L iubeşte pe 
Dumnezeu, căci de cele mai multe ori aşa şi este. Nu este atât de rău să vezi 
această dragoste în sine şi să cauţi căi spre ea, cât este de rău să gândeşti că ai ajuns 
să Îl iubeşti pe Dumnezeu aşa cum ar trebui. Cel mai des în aceasta se ascunde nu 
dragostea de Dumnezeu, ci dragostea de sine. Ne putem crea o anumită impresie 
despre sine, cum să îl iubim pe Dumnezeu, cum că urâm această lume vicleană şi 
însetăm doar după ceea ce este ceresc. Atunci când vom fi convinşi de asta, vom 
începe să lăudăm acest idol al nostru: tot ce facem în numele lui Dumnezeu de fapt 
ne gâdilă părerea de sine. Cu fiecare nevoinţă creşte în noi acest idol, se 
împodobește, se prea măreşte în noi, se întăreşte gândul înalt despre sine: „Sunt un 
creştin cu adevărat iubitor de Dumnezeu, sunt râvnitor, sunt gata să merg la moarte 
pentru Dumnezeu" etc. Această viziune asupra sinelui îi poate da omului un imbold 
neobişnuit spre săvârşirea nevoinţelor şi a virtuţilor exterioare. 


Diavolul văzând autosuficienţa inimii omului, ca să-i sporească mulțumirea de 
sine, îndepărtează de la el toate supărările şi bătăile de cap cu care el de obicei 
aprinde în noi patimile, în aşa fel încât omul încetează să-şi vadă înclinațiile 
păcătoase şi se întăreşte mai mult în amăgirea sa. Diferite greşeli nesemnificative 
ale sale le dezrădăcinează cu râvnă, gândind că în aceasta constă principala lui 
luptă duhovnicească. Acesta este de fapt fariseismul, care strecoară ţânţarul şi 
înghite cămila (Matei 23, 24). În realitate, până va ajunge cel credincios la 
adevărata râvnă şi dragoste faţă de Dumnezeu trebuie să parcurgă o cale lungă 
şi dureroasă, va trebui deseori să parcurgă pustiul pietros al nesimțţirii inimii şi 
al împietririi, să se afunde în apa rece, murdară a propriilor sale patimi, a 
gândurilor necurate, a întinăciunilor; câte înclinații nebune, satanice, absurde 
va vedea, ce dorințe se vor trezi în minte şi în inimă, în toate puterile sale 
lăuntrice, de câte ori va cădea în deznădejde până va ajunge să se vadă pe sine 
cel mai netrebnic, incapabil de vreun bine, aproape duşman al lui Dumnezeu! 
De câte ori va simţi în sine o puternică atracţie faţă de cele pământeşti, chiar 
pentru faptele demonice va găsi simpatie şi compătimire, de câte ori se va îngrozi 
de sine, va plânge, se va ruga, de câte ori va cădea şi se va ridica, înainte de a 
pica de pe el, prin mila lui Dumnezeu, lanţurile păcatului! 

Și aceasta, deşi creştinul a fost înnoit prin Sfântul Botez, cu care se vindecă toate 
neputinţele firii căzute, se refac chipul şi asemănarea lui Dumnezeu în el, se 
sădeşte în om harul Sfântului Duh etc. Da. Dar starea harică a botezului are nevoie 
de susţinere prin viaţa trăită după poruncile evanghelice. Noi însă, după botez, din 
nou murim duhovniceşte trăind după trup, pentru păcat, pentru plăcerile pământeşti 
şi agonisiri. Harul botezului rămâne fără lucrare, ca un soare luminos acoperit de 
nori, ca un giuvaer nepreţuit ascuns în pământ. Astfel, creştinul nu atinge repede şi 
uşor adevărata dragoste de Dumnezeu. 


Iată ce spune despre aceasta NI. „oare des purcedem la slujirea lui 
Dumnezeu prin intermediul unei metode care este potrivnică rânduielii lui 
Dumnezeu şi interzisă de El, care aduce sufletelor noastre pagubă, iar nu folos. 
Astfel, unii, citind în Sfânta Scriptură că dragostea este cea mai înaltă dintre 
virtuţi, încep să dezvolte în inima lor sentimentul dragostei, cu care să însoţească 
rugăciunile, cugetarea la Dumnezeu, toate acţiunile lor. Dumnezeu îşi întoarce 
faţa de la această jertfă necurată. EI cere de la om dragoste, dar dragoste 
adevărată, duhovnicească, sfântă, iar nu una fantezistă, trupească, întinată de 
mândrie şi de iubirea de plăceri. Pe Dumnezeu nu-L poţi iubi decât cu o inimă 
curăţită şi sfinţită de har. 


Dimpotrivă, acea dragoste care ţine de firea căzută se află în starea de 


stricăciune păcătoasă, care cuprinde tot neamul omenesc, fiecare om în parte, 
toată fiinţa lui, toate înşuşirile lui. 


Aspiraţia prematură spre dezvoltarea în sine a simțului dragostei de Dumnezeu 
este amăgire de sine. Ea îndepărtează omul de slujirea lui Dumnezeu, îl duce în 
rătăcire, se sfârşeşte cu deteriorarea şi cu moartea sufletului... 


Vechiul Testament relatează pedeapsa cu moartea primită de Nadab şi Abiud, 
doi fii ai lui Aaron, preoți ai poporului Israelitean. Fiecare dintre ei, se spune în 
Levitic (Levitic 10,1-2), şi-a luat cădelniţa, a pus în ea jăratic şi tămâie, a adus în 
faţa Domnului foc străin, pe care Domnul n-a cerut să fie adus. Doar focul 
Sfinţit, care se păstra în Cortul Mărturiei, putea fi folosit în timpul slujirii sfinte. 
Și a pogorât foc de la Domnul şi i-a ars şi ei au murit în faţa Domnului. Focul 
străin din cădelniţa preotului israelitean reprezintă dragostea firii căzute care s- 
a înstrăinat de Dumnezeu. Pedepsirea cu moartea a preotului îndrăzneţ 
reprezintă omorârea sufletului care aduce jertfă lui Dumnezeu dintr-o dorinţă 
necurată. Acest suflet atins de moarte piere în amăgirea sa în văpaia patimilor 
sale. 


Dimpotrivă, focul sfânt care se foloseşte în lucrările preoţeşti simbolizează 
dragostea harică. Focul pentru slujirea lui Dumnezeu se ia nu din firea căzută, 
ci din cortul lui Dumnezeu. [...] 


[...] Căinţa în viaţa păcătoasă, întristarea pentru păcatele săvârşite cu voie şi 
fără voie, lupta cu deprinderile păcătoase, efortul de a le birui şi întristarea 
pentru înfrângerea forţată de ele, dorinţa de îndeplinire a tuturor poruncilor 
evanghelice, iată partea noastră! De noi ţine să cerem iertare de la Dumnezeu, 
să ne împăcăm cu EI, cu credincioşie faţă de EI să îndreptăm necredincioşia, 
prietenia cu păcatul s-o schimbăm cu ura pentru păcat. 


Simţirea dragostei pe care şi-o atribuie din orgoliu păcătosul care nu încetează 
cu păcatele nu este altceva decât un joc amăgitor, forţat al simţurilor, imaginea 
fanteziei şi a_părerii de sine; oricine a păcătuit nu L-a văzut pe EL nu L-a 
cunoscut pe EI (] loan 3, 6), Care este Iubire." 


„Domnul Prea Înţelept, afirmă marele îndrumător al monahilor Sfântul Isaac 
Sirul,  binevoieşte ca noi să câştizăm prin Sudoarea  frunţii pâinea 
duhovnicească. A rânduit aceasta nu din răutate, ci ca să nu murim. Fiecare 
virtute este mama celei care urmează după ea. Dacă o vei lăsa pe mamă, virtutea 
care se va naşte după ce te vei avânta spre aflarea fiicelor înainte de dobândirea 


mamei lor va fi păguboasă pentru suflet. Dacă nu le vei respinge de lângă tine, 
vei muri în curând (Cuvântul al 72-lea). Mintea duhovnicească va urma firesc 
după lucrarea virtuţii. Ambelor le premerg frica şi dragostea. Din nou: frica 
precede dragostea. Cel care afirmă neruşinat că le poţi dobândi pe acestea fără 
să te antrenezi înainte a pus fără îndoială, prima temelie a pierzării sufletului 
propriu. De Domnul a fost întemeiată o astfel de cale, anume că cea din urmă se 
naşte din prima (Cuvântul al 5-lea). 


[...] Fiecare spune că vrea să-L iubească pe Dumnezeu; spun aceasta nu doar 
creştinii, ci şi cei care nu I se închină lui Dumnezeu după adevăr. Acest lucru îl 
afirmă fiecare cu limba, nu şi cu Sufletul. Mulţi bolnavi nu ştiu că sunt bolnavi. 
Răutatea este boală sufletului şi înşelarea este pierderea adevărului. Mulţi 
bolnavi se fălesc cu sănătatea şi sunt lăudaţi de mulţi. Dacă sufletul nu se 
vindecă de răutate şi nu va dobândi sănătatea firească, atunci omului îi este 
imposibil să dorească ceva suprafiresc, propriu Duhului, pentru că sufletul atâta 
timp cât este bolnav din cauza patimilor, este incapabil să simtă ceea ce este 
duhovnicesc şi nu-l poate dori de la sine, ci doar din auzirea şi citirea Scripturii 
(Cuvântul al 55-lea)."'( OEI, Cuvinte despre nevoință, p.52-59.) 


„Când omul se va învrednici să simtă ceva duhovnicesc de la Dumnezeu, atunci el 
va înţelege că toate senzațiile sale sufleteşti sunt nesemnificative, unite cu înşelarea 
de sine. Ca să ajungi la pământul făgăduinţei trebuie să treci prin pustie. Mergând 
prin acest pustiu, trebuie să ştii că el este pustiul, iar nu pământul făgăduinţei, nu să 
iei o oază oarecare din pustie, bogată şi luxuriantă, drept pământul făgăduinţei, 
rămânând astfel hpsit de adevăratul pământ al făgăduinţei..." (Leonid Sokolov — 
Viziunile ascetico-morale ale Sfântului Ignatie, partea a 2-a) 


„» Desăvârşirea dragostei constă în unirea cu Dumnezeu, sporirea în dragoste este 
legată cu mângâierea duhovnicească, cu îndulcirea şi cu iluminarea. Dar la 
începutul nevoinţei ucenicul trebuie să ducă o luptă dură cu sine însuşi, cu firea 
sa căzută: răul, care s-a înrudit cu firea căzută s-a făcut lege pentru el, care 
luptă şi se revoltă împotriva legii lui Dumnezeu, împotriva legii sfinte a 
Dragostei”. 


;; Mulţi nevoitori, primind dragostea firească drept una dumnezeiască şi-au 
înfierbântat sângele şi şi-au aprins fantezia. Starea de înfierbântare trece foarte 
repede la stare de extaz. Pe cei care se găseau în aprindere şi în extaz mulţi i-au 


considerat plini de har şi de sfinţenie, iar ei nefericiţii au devenit jertfe ale 
înşelării. ”' — Despre dragostea de Dumnezeu, 


pag. 128-129). 


„Râvna dumnezeiască este foc, dar nu înfierbântă sângele, ci stinge înfierbântarea, 
duce la o stare de linişte." 


„Râvna înţelepciunii trupeşti întotdeauna este unită cu înfierbântarea sângelui, cu 
găsirea numeroaselor gânduri şi fantezii." 


„Există o lucrare a sângelui, care celor neexperimentați le pare bună, 
duhovnicească, dar ea nu este nici bună şi nici duhovnicească, ci provine din 
firea noastră căzută. Se recunoaşte uşor, pentru că este impulsivă, fierbinte, nu 
aduce liniştea în sine şi în cei apropiaţi. Acţiunea duhovnicească se naşte din 
pace şi dă naştere păcii... la aminte la apele tale (simţurile inimii), ca ele să 
curgă lin, cum a spus prorocul despre apele Siloamului: «Apele Siloamului care 
curg lin». Orice simţ aprins este al sângelui! Nu-l considera sârguinţă, râvnă 
pentru evlavie, dragoste de Dumnezeu şi de apropiaţi. Nu, aceasta este o mişcare 
a sufletului, produsă în el de nervi, de sânge. lar sângele este pus în mişcare de 
patimile sufleteşti, care sunt arme şi lanţuri ale stăpânitorului lumii acesteia, 


sceptrul lui, puterea lui. Păzeşte-te în pace şi respinge tot ce-ţi distruge pacea ca 
e ceva greşit, deşi la exterior pare drept şi adevărat.” EEE ESTIEI 
i — Scrisori către diferite persoane, Scrisoarea 59, pp. 84-85.). 


;» Cel care vrea să se apropie de Dumnezeu ca să-I slujească trebuie să fie condus 
de frica de Dumnezeu... Frica îl curăţă pe om, îl pregăteşte pentru dragoste: noi 
Suntem robi , pentru ca mai apoi să devenim fii legitimi. Pe măsura curăţirii prin 
pocăință începem să simţim prezenţa lui Dumnezeu, de la simţirea prezenţei lui 


noastre, să cumpărăm_cu preţul lepădării de sine adăpostul - inima noastră - să-l 


—vol.2, pp. 60,61,68). 


Cum ne putem înşela crezând că avem dragoste de aproapele 


Foarte des în timpurile de azi oamenii se înşală, considerând că sunt suficiente 
dorinţa şi puţin efort ca să începi să-l iubeşti pe aproapele cu dragoste creştină. Cât 
de mult şi de elocvent se vorbeşte în zilele noastre despre dragoste! Toţi se 
îndeamnă unul pe altul să se unească sub semnul dragostei, toată lumea se ameţeşte 
cu ideea unei iubiri omeneşti abstracte, nădăjduieşte pe această cale să-şi rezolve 
toate contradicţiile. 


În învăţătura creştină se vorbeşte la fel de des despre dragostea de aproapele: 
porunca de a-l iubi pe aproapele a fost dată de Domnul însuşi împreună cu 
prima poruncă - dragostea de Dumnezeu, iar toţi Părinţii Bisericii într-un duh 
afirmă că dragostea de aproapele este temelia poruncii dragostei de Dumnezeu. 


Dar sunt una şi aceeaşi dragostea la care cheamă lumea şi cea pe care o învaţă 
Biserica? Nu! Nu este una şi aceeaşi, ci ele se deosebesc radical. Oamenii, cu cât 
elogiază dragostea unuia faţă de altul, cu atât dispreţuiesc acea dragoste care se 
propovăduieşte în învățătura Ortodoxiei. În toată lumea este pervertită înţelegerea 
dragostei faţă de aproapele. Fiecare om poate fi uşor înşelat să primească simţurile 
străine adevăratului creştinism drept ceva luminos, înalt, plăcut lui Dumnezeu. 


De unde vine aceasta? De la faptul că oamenii, auzind despre înălţimea dragostei, 
despre sfinţenia ei, că este mai presus de toate virtuțile şi fără de ea totul este mort, 
încep să o caute în sine, neînfelegând faptul că propria noastră cădere, 
îndepărtarea noastră de Dumnezeu, toate bolile sufletului, patimile, deprinderile 
rele au distrus în noi puterea de a iubi. Nici un fel de cuvinte înalte şi idei despre 
dragoste nu sunt suficiente ca să refacem în noi această distrugere. 


„Dacă s-ar limita doar la învăţătura despre dragoste, creştinismul ar fi inutil, 
pentru că în natura omenească ştirbită de păcat nu există puteri pentru 
transpunerea în viaţă a acestei învățături. Despre dragoste au vorbit în Vechiul 
Testament şi păgânii. Rațiunea recunoaşte că porunca despre dragoste este 
bună, dar omul întâlneşte în sine însuşi o altă lege, care se opune legii minţii şi 
care îl robeşte legii păcatului (v. Romani 7, 23). Cine urmăreşte mişcările 
sufletului său, acela ştie bine cum păcatele şi patimile se luptă cu raţiunea şi cât 
des ele înving. Rațiunea se pleacă sub asaltul patimilor; păcatul, ca o ceaţă 
astupă de ochii noştri soarele adevărului, leagă toate faptele bune ale sufletului 
nostru. Ne poate oare ajuta într-o asemenea situaţie doar învăţătura despre 
dragoste? Tocmai în aceasta constau puterea şi importanţa lucrării lui Hristos, 
că ea nu se limitează doar la această învăţătură. Omului îi sunt date noi forțe. 


Lucrarea lui Hristos este crearea «făpturii noi», adică a Bisericii. În Biserică 
Duhul lui Dumnezeu dă puteri oamenilor pentru înfăptuirea învăţăturii creştine 
în viaţă. Fără Biserică nu există creştinism, rămâne doar învăţătura creştină, 
care singură nu-l poate «înnoi pe Adam cel căzut." 

DI (+1929) Nu există creştinism fără Biserică, Serghiev Posad,1915) 


Astfel că a căuta dragostea în afara Bisericii Ortodoxe, printre oamenii 
necredincioşi sau eretici este o rătăcire profundă. Dar nici noi, creştinii ortodocşi, 
nu trebuie să gândim că inima noastră poate să se aplece cu uşurinţă spre 
îndeplinirea acestei porunci. Nu, ci trebuie să verşi sudoare şi lacrimi, să te 
străduieşti şi să te necăjeşti mult înainte să apară semnele faptului că inima s-a 
înmuiat şi s-a milostivit spre aproapele. 


Dacă vom începe să privim atent în Sufletul nostru, dacă într-adevăr de dragul 
poruncii lui Dumnezeu vom dori să-l iubim pe aproapele nostru, atunci vom 
descoperi în inimă o opoziţie cruntă: ea ori va răspunde cu împietrire, ori se va 
înrăi asemenea unei fiare, îşi va ascuţi ba ura, ba defăimarea, ba fantezia şi 
invidia, ba batjocura, ba judecata, ori va râde de răul întâmplat aproapelui, ori 
se va întrista de reuşitele lui - astfel este inima noastră, până când va fi curăţită 
prin efort continuu de mustrare de sine, de rugăciune şi de nevoinţele interioare 
şi exterioare, prin răbdarea necazurilor, a supărărilor, a nedreptăţilor etc. 


Nu în zadar Sfântul loan Scărarul plasează dragostea pe cea mai înaltă treaptă, a 
treizecea, a scării virtuților. Cum dar visăm noi s-o obţinem sărind toate celelalte 
douăzeci şi nouă de trepte? 


Ce patimi, ce pervertiri ale simţurilor noastre trupeşti sunt în stare să se îmbrace în 
veşmântul dragostei de aproapele! Ce patimi se străduiesc să reprezinte în sine 
sfânta dragoste şi milostenia faţă de aproapele! Multe dintre cele mai dezgustătoare 
patimi primesc libertatea de a trăi şi de a acţiona sub acoperirea dragostei creştine. 
Ne îndepărtează de Hristos diferite deprinderi şi împătimirea de oameni, deoarece 
întotdeauna ne lipim unul de altul şi dorim compania oamenilor mânaţi de mulţime 
de patimi şi de înclinații rele. Alegând viaţa creştină evlavioasă, trebuie să 
depunem mult efort pentru a ne elibera iaima de mulţimea unor astfel de deprinderi 
sufleteşti bolnăvicioase. Demonii vicleni ne cântă un cântecel oarecare îmblânzitor, 
relaxant, linguşitor despre dragoste faţă de toți oamenii, despre milostenie, despre 
jertfirea de sine; în acest fel, omul poate continua aceleaşi relaţii care întinează 
inima, gândind că a început o cu totul altă viaţă şi că tinde spre comuniune - acesta 
fiind considerat semnul dragostei de aproapele care s-a născut în el. După felul lor, 
astfel de patimi precum dorinţa de a bineplăcea oamenilor, întemeiată pe delectarea 


cu smerenia de sine, modestia prefăcută, desfrânarea în cele mai fine şi ascunse 
feluri, pot părea un izvor luminos din care iese milostenia. 


Este foarte important pentru mântuirea sufletului să îndepărtezi din inimă tot ce 
este imaginar, prefăcut, pătimaş. Nu trebuie să ne jucăm de-a dragostea creştină, 
ci Să facem totul ca într-adevăr să dobândim această dragoste, adevărată de 
aproapele. Trebuie să deosebim ce este sangvinic, sufletesc, trupesc de ceea ce 
este duhovnicesc. Tot ce este cu adevărat după Evanghelie, îndeplinirea 
poruncilor lui Hristos de dragul lui Dumnezeu, de dragul veşniciei, nu după 
atracţia pătimaşă, este unit întotdeauna cu lupta, cu efortul, cu impunerea 
puterilor proprii. Sentimentul împăcării şi uşurinţei va veni după biruinţă, după 
săvârşirea nevoinţei. Pasiunea, dimpotrivă, atât te însuflețeşte spre fapte de 
dragoste falsă, că dacă se vor întâlni obstacole din partea legilor bisericeşti, a 
canoanelor Sfinţilor Părinţi, atunci cel mişcat de o astfel de „dragoste" se grăbeşte 
cu iritare să le respingă, numindu-le principii învechite sau greşite şi se grăbeşte să 
îndeplinească lucrarea „dragostei”. 


Adevărata dragoste creştină nu încearcă să se arate în afară, ci este reţinută, caută 
să-şi ajute aproapele nu doar în necesitatea lui trupească, ci şi în cea sufletească. 
Dragostea trupească nu se gândeşte la veşnicie, căci pentru ea importantă este doar 
viaţa aceasta, ei îi sunt necesare trăiri puternice, care să impresioneze, publicitate. 
Dragostea sufletească este egoistă, nu-l iubeşte pe aproapele, ci pe sine însăşi. Din 
nou în suflet apare acel idol: „Eu sunt milostiv şi iubitor de fraţi” - îşi însuşeşte 
slavă pentru faptele sale de milostenie exterioare. 


Este păcat când omul se lipeşte de aproapele cu patima poftei trupeşti, cu vreo 
deprindere întunecată, gândind că aceasta este legătură duhovnicească. Se va vedea 
la judecată că multe din cele considerate de noi lumină au fost întuneric. 


Despre aceasta scrie BIR „vu re sânai, iubite frate, că porunca 
dragostei faţă de aproapele a fost atât de apropiată de firea noastră căzută: 


porunca este duhovnicească, iar pe suflet au pus stăpânire trupul şi sângele, 
porunca este nouă, dar inima noastră este veche. 


Dragostea noastră firească stricată prin cădere trebuie, mortificată - porunceşte 
aceasta Hristos - trebuie să luăm din Evanghelie dragostea sfântă faţă de 
aproapele, dragostea în Hristos. 

Nu are preț în faţa Evangheliei dragostea, venită de la simţurile trupeşti. 
Evanghelia respinge o astfel de dragoste. Ea spune: Nu socotiți că am venit să 
aduc pace pe pământ; n-am venit să aduc pace, ci sabie. Căci am venit să despart 


pe fiu de tatăl său, pe fiică de mama sa şi pe noră de soacra sa. Şi duşmanii 
omului vor fi casnicii lui (Matei 10, 34-36). 


Sfântul Duh ne învaţă să iubim pe aproapele cu sfinţenie. In ce cădere se află 
firea noastră! Cel căruia îi e uşor din fire să-l iubească pe aproapele trebuie să-l 
iubească aşa cum porunceşte Evanghelia. 


Inima Stăpânită de împătimire este capabilă de orice nedreptate, de orice 
fărădelege, numai să-şi satisfacă dragostea bolnăvicioasă.” (Sfântul Ignatie 
Briancianinov — Despre dragostea de aproapele, pag. 123-124). 


„Să murim pentru dragostea firească de aproapele şi să reînviem cu o nouă 
dragoste faţă de el, cu dragostea în Dumnezeu.” 


“Smerenia ucide dragostea firească. lar dacă ea moare de la smerenie, atunci 
viața ei se formează prin mândrie... În ea trăieşte idolul eu care şi-a ascuns 
hoţeşte părerea de sine şi care s-a acoperit cu cortina virtuţii.” (Sfântul Ignatie 
Briancianinov — Scrisori către diferite persoane, Scrisoarea 86). 


» Oamenii, înviind năravul cel rău al sufletului, mor faţă de Dumnezeu, pe când 
din cenuşa fericitei omorâri de sine, celei pentru Dumnezeu, apare ca o pasăre 
Phoenix cu aripi de aur, dragostea duhovnicească.” (Sfântul Ignatie 
Briancianinov — Scrisori către diferite persoane, Scrisoarea 90, p.149) 


„Jubeşte-l pe aproapele după poruncile evanghelice - nicidecum după dorinţa 
inimii tale. Dragostea, sădită de Dumnezeu în firea noastră, este afectată de 
cădere şi nu poate acţiona corect. Nu-i permiteţi să acţioneze! Acţiunile ei sunt 
lipsite de neprihănire, Sunt urâte în faţa lui Dumnezeu, roadele acţiunii sunt 
păguboase şi ucigătoare pentru suflet. Iubirea adevărată pentru aproapele 
presupune următoarele: nu te mânia şi nu ţine minte răul asupra lui; nu-ţi 
permite să-i vorbeşti cuvinte mustrătoare, de ocară, batjocoritoare; păstrează cu 
el pacea; smereşte-te în faţa lui; nu te răzbuna pe el nicidecum; acolo unde poți 
Să-i cedezi, cedează-i; dezvaţă-te de a contrazice şi de polemică, respinge-le ca pe 
nişte semne ale mândriei şi ale iubirii de sine; vorbeşte bine, despre cei care te 
vorbesc de rău; răsplăteşte-le cu bine pentru rău; roagă-te pentru cei care te 
Supără, te ofensează, te năpăstuiesc, te prigonesc (v. Matei 5, 21-48). Sub nici un 
pretext nu judeca pe nimeni, de este bun sau rău, având în faţa ochilor pe acel 
singur om rău pentru care trebuie să răspunzi în faţa lui Dumnezeu: pe tine. 
Poartă-te cu aproapele aşa cum ai dori să se poarte şi el cu tine (v. Matei 7,1-12). 


Lasă şi iartă din adâncul inimii greşelile altora faţă de tine, ca şi Tatăl Ceresc 
Să-ţi ierte nenumăratele tale greşeli... 


În sfârşit, nu-l supăra pe fratele tău cu multa ta vorbire, cu vorbirea deşartă, cu 
lipsa de respect. Purtându-te aşa cu aproapele, vei oferi şi vei dobândi faţă de el 


dragostea poruncită de Dumnezeu şi plăcută Lui; cu ea îţi vei deschide accesul 
spre dragostea lui Dumnezeu... ( RIP EEE op. cit., vol 5, 


cap.75, p.66) 


„Dă cinste aproapelui ca chip al lui Dumnezeu, în sufletul tău, nevăzută pentru 
alții, evidentă doar pentru conştiinţa ta. Dă cinste aproapelui nefăcând diferenţă 
de vârstă, de sex, de stare socială, şi treptat va începe să se arate în inima ta 
sfânta dragoste. Cauza acestei iubiri Sfinte nu Sunt trupul şi sângele, nici 
atracţia simţurilor, ci este Dumnezeu. ” (Ibidem, vol. 1, p.127) 


Comparând această învăţătură a Bisericii despre dragostea față de aproapele cu 
acea înfăţişare urâtă, deformată, pe care o proclamă în prezent lumea, te înfricoşezi 
de urâţenia ei. 


Să creşti în inimă adevărata dragoste se poate doar în sânul Bisericii Ortodoxe, 
în condiţiile îndeplinirii poruncilor şi a regulilor, având ajutorul harului lui 
Dumnezeu prin Sfintele Taine. Pe măsură ce oamenii resping cugetarea smerită, 
învăţătura de pocăință a Părinților Ortodoxiei, încredinţându-se justificării de sine 
şi prea măririi de sine, ei pierd dreapta înţelegere despre dragostea adevărată, o 
înlocuiesc cu ipocrizie, cu falsitate. 


Să amintim aici alte câteva porunci ale Domnului despre milostenie. Vom cita din 
scrierile episcopului Ignatie: „Cercetez milostenia poruncită de Domnul: văd 
bezna de nepătruns, văd înălțimea care se desfăşoară departe de priviri. El ne 
porunceşte: Fiţi milostivi, aşa cum şi Tatăl vostru (cel Ceresc) milostiv este 
(Luca 6, 36). Ca să îndeplinim această poruncă trebuie să ne facem pe atât de 
milostivi, pe cât de infinit de milostiv este Domnul. Porunca Ta, Doamne, este 
fără sfârşit! (Psalmul 118). Cine va putea s-o îndeplinească pe ea deplin?.. 


Dar eu, păcătosul, oricum aş privi, întotdeauna văd amestecul binelui cu răul 
adus neamului omenesc de strămoşul lui, care a gustat cu îndrăzneală din pomul 
oprit. Eu le par oamenilor milostiv, dar crezând în mine, cercetându-mă, nu 
găsesc decât o înfăţişare falsă a milosteniei. Se milostiveşte în mine vanitatea: se 
milostiveşte în mine patima; se milostiveşte în mine sângele, dar ca să mă 
împingă spre milostenie porunca lui Hristos curată, sfântă - nu găsesc în mine. 


Când însă eu, păcătosul, îmi voi veni în fire şi voi dori să fiu milostiv după 
porunca lui Hristos, atunci îi voi aduce inimii mele o groaznică suferinţă. Este 
mustrată boala inimii mele prin Sfânta poruncă! Convins de ea, mă recunosc 
crud la inimă şi urător de oameni în raport cu Evanghelia. Inima mea primeşte 
să fie milostivă după mişcarea sângelui, dar să fie milostivă după porunca lui 
Hriştos îi pare o răstignire. 


[.. .] Sunt obligat să mă îndemn spre milostenie după poruncile Evangheliei, deşi 
acest îndemn ar fi unit cu impunerea inimii care poartă în sine păcatul comun 
tuturor oamenilor. Milostenia firească, ca una produsă de trup şi de sânge, nu 
poate fi benefică virtuţii. Mai mult, ea este ostilă poruncilor evanghelice! Pentru 
vederea şi mortificarea ei s-a adus pe pământ sabia evanghelică. Cei mânaţi de 
milostenia firească se află în întuneric, sub influenţa stăpânului lumii acesteia. 


Domnul, Mântuitorul lumii, în timpul aflării Sale pe pământ, i-a vestit pe 
ucenicii Săi că EI trebuie să meargă la Ierusalim, să sufere mult, să fie omorât şi 
a treia zi Să învieze. Atunci verhovnicul apostolilor, Sfântul Petru, mişcat de 
milostivirea firească, a început să se opună Domnului: Fie-Ţi milă de Tine, 
Doamne, să nu Ţi se întâmple ie una ca aceasta! La această afirmaţie de 
compătimire, de milostivire - firească - Domnul i-a răspuns Sfântului Petru: 
înapoia Mea, satană, ispită îmi eşti: că nu cugeţi cele ale lui Dumnezeu, ci cele 
ale oamenilor! (Matei .16, 22-23). Oare din gura Dumnezeu-Omului cuvântul 
„Satana” a fost rostit degeaba? Ferească Dumnezeu să admitem o aşa hulă! 
Prin acest cuvânt Domnul reflectă faptul că gândurile şi simţurile omului se află 
sub stăpânirea satanei şi deşi ele par bune, acţiunile omului după atracţia inimii 
lui se unesc cu cele ale satanei. Astfel este deteriorată firea noastră prin căderea 
amară! 


[...] Trebuie să dobândim acea milostenie al cărei izvor este porunca luminoasă şi 
sfântă a lui Hristos; ea este Duhul, ea este viaţa veşnică. 


[...] (Atunci) în faţa voastră se va deschide un teren nemărginit pentru nevoinţă. 
De oricâtă milostenie vom da dovadă ea va părea insignifiantă în comparaţie cu 
modelul de milostenie subliniat de Evanghelie. Însăşi reuşita voastră vă va 
învăţa smerenia şi vă va conduce spre ea. Astfel este reuşita duhovnicească! 


Cine nu se va lepăda de sine şi nu-şi va păgubi sufletul său, ci va acţiona după 
atracţia simţurilor inimii, după mişcarea sângelui, acela îşi realizează propriul 
eu, vede binele în mişcările sale, în acţiunile sale, dobândeşte puţin câte puţin o 
părere înaltă despre sine. Un astfel de om, gândind să prospere duhovniceşte, 


prosperă doar în căderea cumplită.." (Sfântul Ignatie Briancianinov — Scrisori 
către diferite persoane, Scrisoarea 33, p.33-35) 


Acest cuvânt al Sfântului Ignatie are o importanţă deosebită pentru noi. El poate fi 
aplicat la îndeplinirea tuturor celorlalte porunci şi a virtuţilor creştine. În el sunt 
indicate clar condiţia principală a deplinirii corecte a poruncilor şi cauza înşelării. 
Tot în el este expusă pe scurt învăţătura de mai sus. 


Cum râvna sufletească şi trupească poate părea râvnă sfântă, evlavioasă 


Oamenii care au o părere foarte bună despre sine, care se consideră slujitori cre- 
dincioşi ai lui Dumnezeu, se aprind deseori de râvnă trupească şi sufletească, încep 
să-l urmărească pe cei din jur cu suspiciune, să-i judece şi să-i mustre pentru 
diferite greşeli morale şi greşeli împotriva clerului. 


„Înşelaţi de înţelegerea falsă despre râvnă, râvnitorii nechibzuiţi gândesc să 
urmeze Sfinţilor Părinţi şi sfinţilor mucenici, uitând de sine si de păcătoşenia 
lor. Dacă Sfinţii îi mustrau pe păcătoşi şi pe cei necinstiţi, apoi îi mustrau din 
voia lui Dumnezeu, insuflaţi fiind de Sfântul Duh, iar nu de patimile lor şi de 
demoni. Cine însă va hotări din voie proprie să-l mustre pe fratele său sau să-i 
facă vreo remarcă, acela dovedeşte că s-a considerat mai chibzuit şi mai virtuos 


decât cel mustrat, dar acţionează după impulsul patimii şi după înşelarea 
gândurilor demonice." EEE DE Iasi op. cit., vol. 5, cap.36, 


„Despre râvna sufletească şi cea duhovnicească ” 


În fiecare dintre noi este înfipt adânc duhul judecății: din mândrie, din părerea de 
sine, din aroganță, din răutate si din alte motivații păti—-maşe căutăm permanent şi 
găsim la aproapele nostru o mulţime de neajunsuri, de greşeli, de abateri. În plus, 
dacă vom începe să ne justificăm cu râvna pentru evlavie, atunci ne oferim 
libertatea să acţionăm după aceste patimi, începem să înflorim neputinţele şi 
neajunsurile aproapelui, să vădim greşelile lui, inducem în noi şi în alții dorința 
nerăbdătoare de a-l corecta, de a-l mustra, ne avântăm să-l învăţăm minte, chiar 
să-l umilim, gândind că ne mână însăşi evlavia. O astfel de râvnă falsă conduce 
întotdeauna la suspiciune, la defăimare, la cruzime, la ură, la pagubă sufletească. 


S-a observat că atunci când aproapele nu primeşte mustrarea, o astfel de râvnă 
duce la ţinerea de minte a răului şi la răzbunare împotriva lui, iar când 
aproapele se supune, atunci se naşte o auto mulțumire vanitoasă. (A se vedea 
acelaşi capitol) 


O altă situaţie este când râvnitorii îndrăznesc să se implice în lucrările bisericeşti, 
când după pornirea pătimaşă a inimii şi a minţii gândesc să îndrepte ceea ce poate 
fi îndreptat doar prin acţiunea harului lui Dumnezeu, prin intermediul celor mai 
vrednici şi sfinți oameni, cărora le sunt deschise căile Domnului. Cât de multe 
necazuri se întâmplă în viaţa duhovnicească din cauza unei asemenea îngrijiorări 
bolnăvicioase pentru evlavia altora, din cauza grijii pentru starea duhovnicească a 
credincioşilor care ne înconjoară, când noi înşine încă nu suntem aranjaţi, nu avem 
pace în sufletul nostru, suntem departe de dragostea de Dumnezeu şi de aproapele! 


Este de folos creştinului începător să-i povăţuiască în credinţă pe cei 
apropiaţi? 


A devenit un obicei în timpul nostru ca fiecare să îndrume şi să înveţe pe 
aproapele, deşi adesea devin învăţători cei care n-au făcut nici măcar câţiva pasi în 
viaţa creştină, ci doar au privit la ea din depărtare. Se întâmplă des deci ca omul 
care şi-a petrecut toată viaţa în necredinţă şi în păcate, după ce s-a pocăit şi şi-a 
schimbat puţin modul de viaţă, după ce a mers de câteva ori la biserică sau a stat 
câteva zile în mănăstire, după ce a aflat unele legi şi viziuni creştine şi a făcut 
cunoştinţă cu unele reguli şi rânduieli bisericeşti, să înceapă să-i înveţe, să-i mustre 
pe apropiații săi - prieteni, rude - să-i acuze de necredinţă, uneori chiar de slujirea 
satanel. 


Deseori se observă că omul nou convertit, care a lăsat de curând viaţa păcătoasă, 
care a început imediat să înveţe, să mustre, să-i îndrepteze pe apropiaţi, să-i 
întoarcă la credinţă, să le salveze sufletele, se împiedică singur, cade şi se întoarce 
la vechea viaţa păcătoasă, iar cei mustraţi de el, văzându-l pe dânsul într-o astfel 
de stare deplorabilă, îi atribuie creştinismului neputinţa şi se întorc de pe calea 
Bisericii, de la Dumnezeu. 


Majoritatea dintre noi, cum citeşte ceva educativ sau sesizează un gând oarecare 
interesant, o cugetare din cărțile duhovniceşti, se grăbeşte să i-o ofere aproapelui 
spre ştiinţă, să-l înţelepţească, se grăbeşte să-i dea un sfat, să folosească o regulă 
sau alta de la Părinţi, deşi noi înşine încă nu am folosit aceste reguli şi nici nu 
avem de gând să le folosim. 


Deseori cei care se convertesc nu trăiesc credinţa, ci doar înţeleg anumite lucruri 
din creştinism, le răstălmăcesc, le comunică aproapelui, nefolosindu-se ei înşişi de 
bogăţia lor! Astăzi toată viaţa religioasă a omului începe şi se încheie în cap, 
neajungând la inimă; intră cunoştinţele religioase prin auz, prin rațiune, se 
învârtesc în minte, sunt revăzute, deseori sunt transformate după bunul plac al 
fiecăruia şi tot atunci prin limbă sunt scoase în afară, se prezintă celor din jur ca 
ceva luat din experienţa duhovnicească adevărată, din viaţa însăşi. 


Omul care învaţă nu din experiență duhovnicească, ci din cunoaşterea livrescă, 
după cuvintele Sfântului Isaac Sirul (cap. 1), este asemenea pictorului care, 
făgăduind apă celui care însetează, o desenează cu culori pe perete. Problema 
constă în aceea că cel care s-a încredinţat prea devreme învăţării rămâne singur, 
fără rod, pasiunea aceasta devine un mijloc de a se ocupa de sine, de a se vedea pe 
sine, cu neputinţele sale, de a căuta propria vindecare. 


La baza fiecărei învăţări greşite stau vanitatea, părerea de sine, prețuirea de sine, 
mândria minţii. La fel pot acționa vorbirea deşartă, abaterea de la efortul luptei 
lăuntrice cu sine şi ele pot schimba acest efort cu unul uşor - acela de a-i înţelepţi 
pe alții. Lumea întotdeauna a suferit de această patimă. Toate personalitățile 
tindeau să înveţe şi să atragă spre ele prin gândirea lor; toţi filosofii, gânditori 
religioşi, conducătorii ereticilor se străduiau intens să-şi răspândească ereziile, 
fiecare sectă religioasă doreşte să-i prindă pe cât mai mulţi în plasa sa. Poate exista 
o mulțime de stimulente lipsite de har, de îndemnuri pentru a predica şi a-i atrage 
pe alţii în credinţa lor. De aceea nu trebuie să avem încredere în aceste avânturi de 
râvnă lăuntrică - pentru a-i întoarce pe toţi pe calea adevărului, aşa cum făceau 
Sfinții Apostoli şi Sfinţii Părinți - luminătorii Bisericii - prin harul lui Dumnezeu. 


Patimile rele, care se ascund în noi, ne sugerează să trecem de la grija pentru 
mântuirea sufletului nostru la grija pentru mântuirea altora şi în acest fel ele 
primesc libertatea de a se afla în inima noastră: mântuind pe alţii, noi putem pieri. 
Fraţii mei, să nu fiți mulți învăţători, căci ştiţi că vom primi o judecată mai aspră, 
spune Apostolul Iacov (Iacov 3,1). 


lată ce afirmă despre aceasta Sfinţii Părinți: 


Un bătrân a spus: „Nu începe să înveţi prematur, altfel tot timpul vieţii tale vei fi 
nedesăvârşit după gândire.” 


Ava Pimen cel Mare spune: „să-l înveţi pe aproapele este la fel de potrivnic 


cugetării smerite ca faptul de a-l mustra pe el." 


Ava Isaia a spus: „Este periculos să-l înveţi prematur pe aproapele şi trebuie să 
ai grijă să nu cazi Singur în ceea ce-l fereşti pe aproapele prin învăţătură. Cel 
care cade în păcat nu poate să înveţe pe altul cum să nu cadă într-însul." 


De asemenea mai spune: „Aspiraţia de a-i învăţa pe alţii, după recunoaşterea 
proprie de a fi capabil de aceasta, serveşte drept cauză de cădere pentru suflet. 
Cei care se conduc de părerea de sine şi care doresc să-l înalțe pe aproapele la 
starea de nepătimire îşi duc sufletul la pieire. Să ştii că, îndrumându-l pe 
aproapele să facă ceva, tu acţionezi ca o armă cu care distrugi casa ta în timp ce 
încerci Să zideşti casa aproapelui." 


NOII spune: „Este bine să binecuvântezi de dragul lui Dumnezeu, 
dar mai bine este pentru om să se curăţească pentru Dumnezeu. Mai bine îţi este 
ție, fiind conducător şi experimentat, Să fii gângav decât de la iuţimea minţii tale, 


asemenea unui râu, să ştirbeşti învăţăturile. Este mai de folos pentru tine să ai 
grijă de sufletul tău, să înviezi tu din patimi decât să înviezi morţii. 


Mulţi au săvârşit minuni, au înviat morţi, lucrau la convertirea celor rătăciţi şi 
săvârşeau mari minuni, prin vorbele lor mulţi au fost aduşi la cunoaşterea lui 
Dumnezeu şi după toate acestea, cei care înviau pe alții cădeau în patimi urâte şi 
dezgustătoare, se omorau pe sine şi deveneau ispită pentru mulţi atunci când se 
vădeau faptele lor, pentru că ei erau încă bolnavi sufleteşte şi nu se îngrijeau de 
sănătatea propriului suflet..." (Sfântul Isaac Sirul, Cuvântul al 56-lea.) 


„Nici dacă vei răscumpăra sute de robi creştini din robia celor necinstiţi şi le vei 
da libertate nu te vei mântui, dacă te afli în robia patimilor." (Războiul nevăzut, 
cap. 1.) 


„Binevestirea şi predica nu Sunt îndatoriri ale fiecărui credincios. Prima 
îndatorire a credinciosului este să se curăţească pe sine de patimi." 
Despre felurite probleme de credinţă şi viaţă) 


» Vanitatea şi părerea de sine iubesc să înveţe şi să îndrume. Ele nu se îngrijesc 


de vrednicia sfatului lor. Ele nu se gândesc că pot provoca aproapelui o rană 
incurabilă printr-un sfat nepotrivit..." op.cit.,vol. 


5, cap. 73, p. 77) 


»[...]Pentru sfat, pentru îndrumare nu este suficient să fii evlavios, trebuie să ai 
experienţă duhovnicească, dar mai mult ungere duhovnicească.. ” (Idem, ibidem, 
vol. 4.) 


„Dacă însă omul, mai înainte de curățirea prin adevăr, se va conduce de 
inspiraţia sa, el nu va radia pentru sine şi pentru alţii o lumină curată, ci una 
amestecată, amăgitoare, pentru că în inima lui trăieşte binele amestecat cu 
răul.” (Sfântul Ignatie Briancianinov — Scrisori către diferite persoane, 
Scrisoarea 51) 


Ava Isaia spunea: „De unde pot să ştiu dacă Îi sunt eu plăcut lui Dumnezeu, ca 
să-i spun fratelui să procedeze aşa sau altfel? Singur mă aflu încă sub pocăință 
din cauza păcatelor mele. ” (dem, Patericul, p. 137) 


„Simţămintele cele bune sunt tăcute. Exprimarea prin cuvinte atinge mai mult 
simțurile egoiste, rostind ceea ce linguşeşte iubirea noastră de sine şi ceea ce ne 
poate pune - ni se pare nouă - într-o lumină favorabilă.” (Războiul nevăzut) 


„Fiecare dintre noi trebuie să se îngrijească de sine însuşi, de sufletul propriu şi 
de folosul sufletesc, pentru că după cuvintele apostolului: fiecare dintre noi vom 
da seama de noi înşine în faţa lui Dumnezeu. Dar noi ne străduim să-i înţelepțim 
şi Să-i convingem pe alții şi să dovedim diversitatea argumentelor...” (Sfăntul 
Scrisori către mireni.) 


„Încă n-am reuşit să încep nevoinţa evlaviei şi deja m-am molipsit de vanitate. 
Încă n-am reuşit să intru în pridvor, că deja visez la locul cel sfânt din interior. 
Încă n-am pus început bun vieţii bineplăcute lui Dumnezeu, că deja îi mustru pe 
apropiaţi. Încă n-am aflat ce este adevărul, dar vreau să fiu îndrumătorul altora. 
Suflete al meu! Ţi-a dăruit tot Domnul - simţire, rațiune, vedere, cugetare, deci 
cunoaşte ce este de folos pentru tine! Cum visezi să arăţi lumina altora, când tu 
însuţi eşti afundat în întuneric? Vindecă-te mai întâi pe tine însuţi, iar dacă nu 
poți, deplânge orbirea." 


Aşadar, după cum se vede din cuvintele Sfinţilor Părinţi să înveţi, să conduci, să 
îndrumi nu este folositor pentru fiecare, deşi pare ceva lăudabil, să te adânceşti însă 
în cunoaşterea neputinţelor proprii, să cauţi vindecarea lor este o lucrare de primă 
importanţă pentru toți. 


Este de folos creştinului începător să cugete la lucrurile duhovniceşti înalte? 


Cel care începe să păşească pe calea credinţei va întâlni următorul pericol: în locul 
învăţării unor reguli simple şi necesare pentru el şi a unor principii ale vieții 
creştine active, se va abate spre cugetarea înaltă, va începe să studieze lucruri 
duhovniceşti dificile, străduindu-se să atingă ceea ce cu rațiunea nu se poate 
cunoaşte; va îndrăzni să cerceteze Sfânta Scriptură, să tâlcuiască prorociile tainice. 
Mintea noastră este atât de bolnavă şi de stricată, încât nu trebuie să-i dăm 
libertatea să hotărască asupra unor probleme duhovniceşti, mai de folos ar fi să 
primeşti cu ochi credincioşi simpli, aproape copilăreşti, o ştiinţă duhovnicească 
amănunţit explicată, propovăduită de Biserică, de Sfinţii Părinţi. Este foarte 
periculos ca singur, cu mintea necurăţită, care nu înţelege încă principiile credinţei, 
să îndrăzneşti să pătrunzi rădăcinile adevărurilor fine şi profunde. 


Credinţa nu trebuie să fie oarbă, ci văzătoare întemeindu-se pe convingerea 
că aşa a poruncit Dumnezeu să credem, precum un copil crede cuvântului tatei 
şi al mamei... în fond, raţionamentul nu acordă importanţă credinţei. 
Dimpotrivă, cel care în lucrarea credinţei va începe să dea greutate cugetării sale 
şi raționamentului său, acela va micşora importanţa credinţei sale în faţa lui 
Dumnezeu, după cum se micşorează tăria vinului turnând în el apă. Cine dă 
multă greutate raţionamentului său, acela crede raţiunii sale, iar nu lui 
Dumnezeu. Şi aici deja nu mai este vorba despre credinţă.” - spune 


» Când mintea încă necurăţită cu pocăinţa, care încă mai rătăceşte în sfera şi în 
întunericul căderii, neluminată, necondusă de Duhul Sfânt, va îndrăzni singură 
Să cugete cu mândrie despre Dumnezeu, atunci ea va cădea imediat în rătăcire. 
O astfel de rătăcire este hulă la adresa lui Dumnezeu. Despre Dumnezeu putem 
şti doar ceea ce EL, din marea Lui milă, ne-a descoperit", spune 


Nu încercaţi să fiţi raţionali şi subtili! Pentru Dumnezeu sunt mai plăcute 
gânguririle prunceşti ale sufletului care s-a smerit la vederea mulţimii 
neputințelor sale decât elocvenţa iute a sufletului, plină de părere de sine.” 
(Sfântul Ignatie Briancianinov — Scrisori către diferite persoane, Scrisoarea a 3- 


a) 


„Cel care se ocupă cu cugetarea la subiectele înalte nu poate evita rătăcirea şi 
petrecând după părerea sa viaţa duhovnicească, se va abate departe de calea 
mântuirii. Mai puţin folositor este să afli amănunte despre cer şi pământ decât 


Să-ţi cunoşti neajunsurile şi păcatele.” (Leonid Sokolov — Viziunile ascetico- 
morale ale episcopului Ignatie, Scrisori din anexă, Scrisoarea 84) 


;; Diavolul insuflă deseori gânduri înalte, fine şi uimitoare, îndeosebi celor care 
sunt ageri la minte şi grabnici la cugetarea înaltă. Și ei, ocupându-se cu 
cercetarea unor astfel de gânduri înalte, uită să-şi păzească curăţia inimii şi Să 
cugete smerit despre ei înşişi în acest fel, fiind încâlciţi în ițele mândriei şi ale 
părerii de sine, îşi fac din mintea lor un idol şi în final, pe nesimţite, se 
încredinţează gândului că nu mai au nevoie de sfatul altora, din moment ce s-au 
deprins în orice nevoie să recurgă la idolul propriei gândiri şi judecăţi.” 
(Războiul nevăzut, cap.9) 


Noi permanent cădem în cugetarea înaltă. Este uimitor faptul că raţiunea oamenilor 
contemporani nu se mulţumeşte cu acele explicaţii ale adevărurilor duhovniceşti pe 
care le propovăduieşte învăţătura ortodoxă. Ele par multora peste măsură de stranii 
şi imposibile. În schimb, sunt primite foarte uşor cugetări şi invenţii străine 
învățăturii creştine, care impresionează prin absurditatea lor fantastică şi prin lhpsa 
oricărui sens sănătos. 


Este specific rațiunii căzute să cinstească nebunia ca pe cea mai înaltă înţelepciune, 
iar adevărata înţelepciune să o ia în derâdere. De aceea, pentru creştin este foarte 
important să îşi înveţe raţiunea cu simplitatea şi cu smerita cugetare! Astfel, 
cărţile duhovniceşti trebuie să fie studiate cu un singur scop: ca să foloseşti 
aceste cunoştinţe pentru sufletul tău, ca să-ţi încălzeşti inima şi s-o aduci la 
umilinţă, iar nu Să te arăţi învăţat în faţa oamenilor. 


Este foarte periculos să tâlcuieşti singur Sfânta Scriptură, să iscodeşti cu mintea 
lucrurile neclare din cărțile Sfinților Părinţi - demonii ne şoptesc deseori noțiuni 
deformate, iar noi primim nu puţină pagubă, şi nici nu îi folosim pe alții. Tot ce 
este neclar trebuie aflat la Sfinţii Părinţi, citind tâlcuirile lor. Trebuie să remarcăm 
că aproape toate ereziile începeau de la tâlcuirea greşită a Sfintei Scripturi. 
Creştinului începător nu-i este necesar să înţeleagă toate subtilităţile. 


Înţelepciunea duhovnicească se dobândeşte doar prin experienţa vieţii creştine 
active, se cunoaşte după măsura înălțimii duhovniceşti, după măsura curățirii 
minţii şi a inimii, iar nu de la eforturile raţiunii, ca în ştiinţele lumești şi în cu- 
getările înțelepte. De aceea trebuie să recurgem la învăţătura Sfinților Părinţi, care 
în viaţa lor au trecut această cale şi au încercat toată această ştiinţă duhovnicească. 


Când ascultarea nu Li este plăcută lui Dumnezeu? 


Toţi ştiu bine cât de importantă este ascultarea în viaţa duhovnicească şi cât de pe- 
riculoase sunt cinstirea de sine şi încrederea în sine. 


Ava Dorothei spune: „Eu nu ştiu o altă cădere decât aceea când omul îşi 
urmează sieşi. Vei vedea pe cel căzut - să ştii că el şi-a urmat sieşi. Nu există 
nimic mai periculos, nimic mai ucigător decât aceasta. Nu există oameni mai 
nefericiţi şi mai aproape de pierzare decât cei care nu au îndrumător pe calea lui 
Dumnezeu. Frunza la început este verde, înfloritoare, frumoasă, dar apoi treptat 
se ofileşte, cade şi este călcată în picioare. Tot aşa şi omul care nu este îndrumat: 
la început are sârguinţă spre post, priveghere, tăcere, ascultare şi spre alte 
virtuţi, apoi sârguinţa se răceşte puţin câte puţin, iar el neavând pe nimeni care 
să-l îndrume, să-l susţină şi să aprindă în el osârdia, se usucă, cade şi devine rob 
Supus vrăjmaşilor, care fac cu el tot ce vor.” 


Este atât de necesară conducerea duhovnicească! Ascultarea poate fi adevărată, 

duhovnicească, dar se întâmplă să fie şi trupească, pe placul oamenilor. 

„Adevărata ascultare este ascultarea de Dumnezeu. Cel care nu poate să se 

Supună, Singur acestei ascultări îşi ia în ajutor un om căruia ascultarea de 
pp 


Dumnezeu îi este mult mai cunoscută." (Sfântul Ignatie Briancianinov — 
Scrisori către diferite persoane, Scrisoarea a 90-a, pag. 149) 


Trebuie ca omul pe care îl ascultăm să înţeleagă clar voia lui Dumnezeu şi să aibă 
o viziune corectă asupra vieţii duhovniceşti - în caz contrar el ne poate dăuna. Din 
nou sunt necesare supunerea, tăierea voii proprii şi ascultarea. Trebuie să ne 
supunem nu doar conducătorilor bisericeşti, ci şi celor civili, acolo unde aceasta nu 
încalcă legile credinţei noastre; trebuie să tăiem voia proprie întotdeauna şi în 
toate, pe cât este posibil, nu doar în faţa oamenilor, crezând că tot ce se întâmplă în 
jurul nostru se petrece după Pronia lui Dumnezeu. Desigur şi aceasta trebuie s-o 
facem cu chibzuinţă, să deosebim lucrurile păgubitoare de suflet de cele 
folositoare. Dacă însă sufletului nu îi este de folos, atunci nu numai că nu trebuie 
să te supui în faţa voii străine, ci chiar să 1 te opul. 


Aceeaşi tăiere a voii proprii este necesară şi în relație cu conducătorii 
neduhovniceşti, fiind obligaţi să îi ascultăm în tot ceea ce nu ne dăunează. În 
probleme importante însă, care determină direcţia vieţii duhovniceşti, nu mai 
suntem obligaţi să ne supunem conducătorilor. Ne putem adresa doar acelor feţe 
duhovniceşti fidele ortodoxiei, care au o viziune duhovnicească clară şi cunosc 
bine învăţătura patristică. Doar faţă de asemenea duhovnici putem avea o ascultare 


adevărată. Dacă însă te supui orbeşte omului cu o înţelegere denaturată a 
învăţăturii ortodoxe, rişti să urmezi şi tu această înţelegere şi să devii împlinitor nu 
al voii lui Dumnezeu, ci al voii omeneşti denaturate - independent de faptul că 
acela e monah, preot sau arhiereu. 


Părinţii spun: „Tuturor fii ascultător în orice faptă bună, numai nu urma celor 
care agonisesc dragoste sau iubitorilor de arginţi sau celor iubiţi de oameni, ca 
să nu se arate ascultarea ta lucrare diavolească. ” 


„Foloseşte-te de un astfel de sfetnic care a încercat cu răbdare să discute cu tine 
ce trebuie cugetat şi poate să-ţi arate ceea ce este cu adevărat folositor pentru 
tine." (Sfântul Isaaz Sirul. op.cit. — Cuvântul al 9-lea) 


„Pentru Sfat, pentru conducere nu este suficient să fii evlavios, trebuie să ai 
experienţă duhovnicească şi mai mult decât toate, ungerea duhovnicească. Asta 
este învăţătura Scripturii şi a Părinților pe această temă. Sfetnicul evlavios, dar 
neexperimentat, te poate mai degrabă sminti decât să-ţi aducă folos.” 

vol. 4, Scrisoarea a 15-a, p. 454) 


„În acest sens ne poruncește şi apostolul: Nu fiţi robi ai oamenilor (I Corinteni 
7, 23). EI ne porunceşte ca orice slujire să o săvârşim duhovniceşte, nu după 
exemplul celor care vor să placă oamenilor, ci după cel al robilor lui Hristos, în 
interior făcând voia lui Dumnezeu, iar în slujirea exterioară pe cea a oamenilor 
(v. Efeseni 6, 6). Căci acum caut spune apostolul, bunăvoința oamenilor sau pe a 
lui Dumnezeu? Sau caut să plac oamenilor? Dacă aş plăcea încă oamenilor, n- 
aş fi rob al lui Hristos (Galateni 1,10)." 


„De la ascultarea adevărată se naşte şi smerenia adevărată, umbrită de mila lui 
Dumnezeu. De la ascultarea greşită şi plăcută oamenilor se nasc smerenia falsă, 
înstrăinarea omului de darurile lui Dumnezeu, care fac din el un supus al 
satanei." 


Deosebit de dăunător este atunci când ascultătorul se străduie să urmeze 
ascultării depline, aşa cum era aceasta la Părinţii din vechime, când şi 
călăuzitorii şi cei călăuziţi erau conduşi de Duhul Sfânt. În vremea noastră 
aproape că nu se mai găsesc asemenea oameni, care să conducă şi să îndrume 
fără greşeală şi mulţi Sunt învățătorii ce rătăcesc ei înşişi în probleme de 
credinţă dintre cele mai importante. Este păcat când ucenicul unui asemenea 
învăţător va începe să primească fiecare cuvânt al lui ca pe un adevăr desăvârşit 
şi Să urmeze exact acestui cuvânt.” 


„Ascultarea este minunea credinţei! O poate săvârşi doar singur Dumnezeu şi 
du săvârşit-o acei oameni cărora le-a fost dat de Sus. Dar când oamenii vor vrea 
prin propriile eforturi să atingă ceea ce se dă doar de Dumnezeu, atunci 
eforturile lor sunt inutile şi zadarnice, iar ei se aseamănă ziditorilor stâlpului 


amintiți în Evanghelie, care încep edificiul fără a avea mijloace pentru 
săvârşirea lui.” vol. 4, Scrisoarea a 54-a, p. 514) 


„Studiază Scriptura Dumnezeiască, spune Sfântul Simeon Noul Teolog şi 
scrierile Sfinţilor Părinţi, îndeosebi cele practice, pentru ca împreună cu 
învăţătura lor să compari învăţătura şi purtarea învățătorului tău, să le poţi 
vedea ca în oglindă şi să le înţelegi. Ceea ce este conform cu Scriptura Să-ţi 
însuşeşti şi Să-ţi păstrezi în minte, iar ceea ce este fals şi rău să recunoşti şi să 
respingi, ca să nu fii înşelat. Să ştii că în zilele noastre au apărut mulți amăgitori 
şi falşi învăţători. ” (Filocalia, cap.33, partea 1.) 


Sfântul Ignatie Briancianinov vorbeşte despre ascultarea de bătrâni, despre cum era 
aceasta în vechiul monahism şi că: ”o astfel de ascultare nu este dată timpului 
nostru. Cuviosul Casian Romanul spune că părinţii egipteni afirmau că a 
conduce bine şi a fi condus este propriu celor înţelepţi şi acesta este darul şi 
harul Sfântului Duh. Condiţia necesară unei asemenea supuneri este 
îndrumătorul duhovnicesc care prin voia Duhului, să mortifice voia noastră cea 
căzută, a celor care s-au supus lui pentru Domnul, iar în această voie căzută să 
mortifice şi toate patimile." 


„Este evident că omorârea voii căzute, săvârşită atât de măreț şi biruitor prin 
voia Duhului lui Dumnezeu, nu se poate săvârşi de voia căzută a 
îndrumătorului, când însuşi îndrumătorul este robit de patimi." 

vol. 5, pag 71) 


Sub înfăţişarea ascultării se pot ascunde diferite împătimiri, chiar şi patima 
desfrânării. In genere, tot ce este nemărginit, dar sărac de duhul adevăratei 
smerenii se întinează de orice necurăţie şi se supune batjocurii demonilor. 


Ce amăgiri se pot întâmpla în timpul rugăciunii? 


O soartă amară de a cădea în înşelare de sine şi în amăgire de duhurile rele îi paşte 
pe cei care visează să atingă starea de rugăciune înaltă, neavând râvnă adevărată, ci 
trupească. Pe astfel de nevoitori diavolul îi încurcă uşor în capcanele sale. Din 
îndeletnicirea greşită cu rugăciunea vine întotdeauna înşelarea de sine, căreia îi 
urmează amăgirea demonică. 


Foarte amănunţit descrie diferitele tipuri de amăgire, care au loc în cazul unei 
rugăciuni greşite, Sfântul Ignatie în „Convorbirea bătrânului cu ucenicul despre 
Rugăciunea lui lisus." Vom enumera în continuare ideile principale ale acestui 
articol. 


;; Toate tipurile de înşelare demonică la care este supus nevoitorul rugăciunii vin 
din cauză că la temelia rugăciunii nu este pusă pocăinţa, că pocăinţa nu S-a 
făcut izvor, Suflet, scop al rugăciunii... 


Pocăinţa şi toate cele ce ţin de ea - cum sunt: zdrobirea duhului, plânsul inimii, 
judecarea de sine, amintirea şi presimţirea morţii, a judecății lui Dumnezeu şi a 
chinurilor veşnice, simţirea prezenţei lui Dumnezeu, frica de Dumnezeu - sunt în 
fond daruri ale lui Dumnezeu, daruri de mare preţ, daruri primordiale şi 
temeinice, garanţie a darurilor înalte şi veşnice. Fără primirea lor iniţială, 
primirea darurilor ulterioară este imposibilă. «Oricât de înalte ar fi nevoinţele 
noastre, a spus Sfântul Ioan Scărărul dacă n-am dobândit durerea inimii, apoi 
aceste nevoinţe sunt şi false şi zadarnice» (Capitolul 7) 


Cel mai periculos şi greşit mod al rugăciunii apare atunci când cel care se roagă 
alcătuieşte cu puterea imaginaţipi sale vise sau imagini împrumutate, pare-se din 
Sfânta Scriptură, dar care în realitate provin din mintea sa, din căderea sa, din 
păcătoşenia sa, din înşelarea de sine - cu aceste imagini îşi linguşeşte părerea de 
sine, vanitatea, -gândirea sa înaltă, mândria Sa, se amăgeşte... 


ISIS escric rugăciunea celui visător şi roadele ei astfel: 
«EI îşi înalță către cer mâinile, ochii şi mintea, îşi imaginează în mintea sa 
Sfătuirile dumnezeieşti, bunurile cereşti, treptele sfinţilor îngeri, locaşurile 
sfinților, mai pe scurt, adună în imaginaţia sa tot ce a auzit în Scriptura 
Dumnezeiască, cercetează aceasta în timpul rugăciunii, priveşte spre cer, apoi îşi 
îndreaptă sufletul spre dorința dumnezeiască şi spre dragoste, uneori varsă 
lacrimi şi plânge. În acest fel, puţin câte puţin i se trufeşte inima, fără să îşi dea 
seama; îşi închipuie că ceea ce săvârşeşte el este rodul harului lui Dumnezeu 


pentru mângâierea lui şi îl roagă pe Dumnezeu să-l învrednicească întotdeauna 
să se afle în această lucrare. Acesta este un semn al înşelării. Un asemenea om 
riscă pierderea minţii şi nebunia. Dacă nu i se va întâmpla aceasta, totuşi îi va fi 
imposibil să atingă vreodată raţiunea duhovnicească şi nepătimirea. În acest fel 
S-au înşelat cei care au văzut lumina şi Strălucirea cu ochii trupeşti, care au 
mirosit miresme bineplăcute, care au auzit glasuri cu urechile lor. Unii dintre ei 
s-au îndrăcit, alții l-au primit pe demon preschimbat în înger luminos, s-au 
amăgit şi S-au aflat neîndreptaţi până la sfârşit neprimind sfat de la nici unul 
dintre fraţi; alţii, învăţaţi de diavol, s-au sinucis, alţii s-au aruncat în prăpastie, 
alții s-au înecat. Şi cine poate număra diferitele amăgiri ale diavolului, cu care 
el îi înşală pe oameni şi care sunt nemărturisite?» [...] (Filocalia — partea LI) 
Voința noastră liberă este atrasă spre ispită pentru că orice ispită linguşeşte 
părerea noastră de sine, vanitatea noastră, mândria noastră ” 


Sfântul Ignatie oferă exemple ale ispitei demonice cauzate de dezvoltarea fanteziei 
în timpul rugăciunii: 

„Un demnitar care trăia în Petersburg se ocupa intens cu nevoinţa rugăciunii şi a 
ajuns într-o stare neobişnuită... Şi, iată s-a adresat pentru sfat duhovnicesc unui 
bătrân monah dintr-o mănăstire. A început să-i povestească despre vedeniile sale, 
cum că el vede în timpul rugăciunii lumină de la icoane, că simte o mireasmă 
plăcută şi în gură, o dulceaţă deosebită etc... 


Monahul a ascultat această povestire şi l-a întrebat pe demnitar: «Nu v-a venit 
gândul să vă sinucideţi?» 


«Cum să nu! a răspuns demnitarul. M-am aruncat în Fontanka, dar m-au scos.» S-a 
dovedit că demnitarul folosea chipul rugăciunii descrise la Sfântul Simeon, îşi 
înfierbânta imaginaţia şi sângele, ţinea post aspru şi priveghere lungă. La starea de 
înşelare de sine, aleasă liber de om, diavolul a adăugat ceea ce e al său, o acţiune 
înrudită acestei stări şi înşelarea omenească a devine amăgire diavolească 
evidentă. 


Demnitarul vedea lumina cu ochii trupeşti; mireasma plăcută şi dulceaţa pe care le 
simţea erau de asemenea sensibile. Cu totul diferite, vedeniile sfinților şi stările lor 
supranaturale erau deplin duhovniceşti: nevoitorul se face vrednic de ele abia du- 
pă deschiderea ochilor sufletului prin harul lui Dumnezeu. Monahul a început să-l 
convingă pe demnitar să renunţe la o astfel de rugăciune, explicându-i greşeala pe 
care o face în timp ce se roagă şi greşeala stării provocate de această modalitate. 


Demnitarul a ripostat cu înverşunare: «Cum să renunţ la harul acesta?» I-a adresat 
monahului următoarea întrebare: «De la atâta belşug de dulceaţă mi se înmulţeşte 
în gură saliva şi începe să curgă pe podea: nu este păcat aceasta?» 


Exact. Cei ce se găsesc în amăgire demonică nu-şi mai aparţin, se găsesc cu inima 
în robia celui viclean, a duhului lepădat...Ei oferă o privelişte caraghioasă: se 
supun batjocurii duhului viclean, care îi stăpâneşte, care i-a adus în stare de 
umilinţă, înşelându-i cu vanitatea şi mândria minţii. Nici robia lor, nici ciudăţenia 
purtării nu şi le înţeleg cei înşelaţi, oricât de evidente ar fi... 


Când demnitarul a plecat, un monah care a asistat la discuţie l-a întrebat pe bătrân 
de unde i-a venit în gând să-l întrebe pe demnitar despre tentative de sinucidere. 
Acela i-a răspuns: «Aşa cum plânsului după Dumnezeu îi urmează clipe a 
conştiinţei, ca o mângâiere a celor ce plâng, tot aşa îndulcirii false, provocate de 
amăgirea diavolească îi urmează clipe în care amăgirea se descoperă aşa cum este 
ea de fapt. Aceste clipe sunt îngrozitoare! Amarul lor şi deznădejdea produsă de 
acest amar sunt insuportabile. Cel înşelat poate uşor să recunoască această stare în 
care îl aduce amăgirea şi să ia măsuri pentru vindecare. Începutul înşelării este 
mândria şi rodul ei este belşugul de mândrie. Cel amăgit se recunoaşte drept vas 
al harului lui Dumnezeu, dispreţuind sfaturile mântuitoare ale apropiaților. Între 
timp crizele, de disputare devin tot mai puternice, în sfârşit deznădejdea trece în 
nebunia minţii şi se termină cu sinuciderea.»" 


„Cu mine s-a întâmplat, povesteşte mai departe Sfântul Ignatie un caz demn de 
remarcat. M-a vizitat odată un ieroschimonah athonit care a venit în Rusia să 
strângă fonduri. Ne-am aşezat în camera de primire şi el a început să-mi spună: 
«Roagă-te pentru mine, părinte, căci dorm şi mănânc mult!» Când îmi spunea 
aceasta, am simţit un foc care ieşea din el şi i-am răspuns: «Nici nu mănânci mult, 
nici nu dormi mult; nu cumva există în tine ceva deosebit?» Şi l-am rugat să intre 
în chilia mea. Mergând înaintea lui şi deschizând uşile, Îl rugam în gând pe 
Dumnezeu să dăruiască sufletului meu însetat folos de la ieroschimonahul athonit, 
dacă el este un rob adevărat al Lui. Atunci am sesizat în el ceva deosebit. 


Am început să discutăm, iar eu am început să-l rog: «Fă milostenie şi învaţă-mă 
rugăciunea! Tu vieţuieşti în cel mai important loc monahal din lume, printre mii de 
monahi: într-un astfel de loc şi într-o asemenea adunare numeroasă de monahi 
trebuie să se găsească mari rugători care cunosc acțiunea tainică a rugăciunii şi 
care o oferă şi altora, după exemplul Sfinților Grigorie Sinaitul şi Palama, precum 
şi al multor luminători athoniţi.» 


Ieroschimonahul imediat a fost de acord să fie îndrumătorul meu şi - ce coşmar! - 
cu mare înfierbântare a început să-mi transmită metoda amintită mai sus a 
rugăciunii fanteziste. Am observat că îi erau înfierbântate cumplit sângele şi 
imaginaţia, iar el se afla într-o stare de automulţumire, în extaz de sine, în înşelare 
de sine, în ispită! Permiţându-i să se exprime, am început să-i propun învăţătura 
Sfinţilor Părinți despre rugăciune, dându-i exemple din Filocalie şi rugându-l să- 
mi explice învăţătura. Athonitul a căzut în nedumerire Astfel mi-am dat seama că 
nu cunoştea învăţătura Părinților despre rugăciune! 


În timpul discuţiei i-am spus: «Vezi, bătrâne! Vei trăi în Petersburg — să nu 
locuieşti la etajul de sus, rămâi neapărat la parter!» 


«De ce aşa?y, a obiectat athonitul. 


«Pentru că, i-am răspuns eu, dacă le va veni în gând îngerilor să te răpească pe 
neaşteptate şi să te ducă din Petersburg în Athon, de te vor lua de la etajul de sus şi 
te vor scăpa te vei lovi de moarte, dacă însă te vor lua de la parter şi te vor scăpa, 
apoi te vei lovi doar puţin.» 


«Şă ştii că a răspuns athonitul, de multe ori, stând la rugăciune, mi-a venit un gând 
că îngerii mă vor răpi şi mă vor duce la Athon!» 


lerischimonahul mi-a descoperit că poartă lanţuri, nu doarme mai deloc, mănâncă 
puţină mâncare şi simte în trup o astfel de fierbinţeală, că iarna nu are nevoie de 
îmbrăcăminte caldă. La sfârşitul discuţiei mi-a venit în gând să procedez în felul 
următor: am început să-l rog pe athonit să încerce metoda dată de Sfinţii Părinţi, 
constând în aceea ca mintea în timpul rugăciunii să fie complet străină de orice 
fantezie şi să se afunde în întregime cu atenţia în cuvintele rugăciunii. În acest timp 
inima lui va avea sentimentul întristării pentru păcate, folositor de suflet... «Când 
vei încerca asta, i-am spus eu athoitului, să-mi povesteşti şi mie rodul experienţei 
tale, pentru mine o astfel de experienţă este grea din cauza vieţii pe care o duc.» 


Athonitul a fost de acord. Peste câteva zile a venit şi mi-a spus: «Ce mi-ai făcut? 
Numai ce am început să mă rog cu atenţie, închizând mintea în cuvintele rugăciunii 
şi toate vedeniile mele au dispărut.» De atunci athonitul n-a mai avut acea 
încredere în sine şi acea îndrăzneală evidente la prima întâlnire şi care se observă la 
oamenii aflaţi în amăgiire de sine, care au închipuiri despre sine că sunt sfinţi sau 
că se află într-o stare duhovnicească deosebită. Athonitul şi-a arătat dorinţa de a 
primi sfatul meu. Când i-am cerut să nu se deosebească prin trăire de alți călugări, 
pentru că o astfel de deosebire duce la mândria minţii, el şi-a scos lanţurile şi mi le- 


a dat mie. Peste o lună a venit din nou la mine şi mi-a spus că focul în trupul lui a 
încetat, că are nevoie de îmbrăcăminte caldă şi că doarme mai mult. Tot el a 
remarcat că pe Muntele Athos mulţi dintre cei care se bucură de slava sfinţeniei 
folosesc acea metodă de rugăciune şi că îi învaţă şi pe alţii..." 


„Rugăciunea atentă cere lepădare de sine, iar aceasta nu e pe placul tuturor. Atent 
la sine, cel nedumerit din cauza vederii păcătoşeniei sale nu este capabil să 
vorbească mult şi în general, să joace teatru. Pentru cei care nu cunosc nevoinţa 
lăuntrică, el pare ciudat, cu hibă în toate privinţele. Este oare uşor să te desparți de 
părerea lumii? Şi cum poate lumea să cunoască pe nevoitorul adevăratei rugăciuni, 
când însăşi nevoinţa nu îi este cunoscută? Altfel este cel care se găseşte în înşelare 
de sine. Nu mănâncă, nu bea, nu doarme, iarna umblă doar în sutană, poartă 
lanţuri, are vedenii, pe toţi îi învaţă şi îi mustră cu îndrăzneală, fără dreptate, fără 
rost, cu patimă. Este un sfânt! O atracţie deosebită are lumea spre unii ca aceştia. 
Cea mai mare parte a nevoitorilor Bisericii Apusene, proclamaţi drept mari sfinți - 
după căderea ei de la Biserica Răsăriteană şi după retragerea Duhului Sfânt de la ea 
- se rugau şi aveau vedenii, fireşte că false, prin metoda de a se ruga amintită, 
aceşti sfinţi păruţi erau într-o cumplită amăgire diavolească... Purtarea nevoitorilor 
latinităţii cuprinşi de amăgire a fost întotdeauna extatică din cauza înfierbântării 
neobişnuite, pătimaşe, materiale. Într-o astfel de stare se afla Ignatie de Loyola, 
întemeietorul ordinului iezuit. Imaginaţia lui era atât de aprinsă şi de bogată, că nu 
trebuia decât să vrea şi i se arătau în faţa ochilor iadul sau Raiul. Apariţia Raiului şi 
a iadului se săvârşea nu doar cu ajutorul imaginaţiei omeneşti ci şi prin acţiunea 
demonilor care se alătura celei omeneşti şi o completa, pe temeiul voinţei libere 
omeneşti, care a ales direcția falsă..." 


Sfântul mai descrie un aspect al rugăciunii greşite: „Precum acțiunea greşită a 
minţii duce la amăgire de sine şi la ispită, tot aşa şi greşita actiune a inimii. 
Plină de mândrie iraţională se dovedeşte dorinţa de a avea vedeniiduhovniceşti - 
cu mintea necurăţită de patimi, neînnoită şi nerefâcută de dreapta Sfântului 
Duh. Tot 

plină de mândrie este şi dorinţa inimii de a se îndulci de senzațiile sfinte, 
duhovniceşti, dumnezeieşti, când ea nu este încă pregătită pentru asemenea 
plăceri. Inima, Străduindu-se să guste dulceaţa dumnezeiască şi alte stări 
dumnezeieşti, dar negăsindu-le pe ele în sine, este sedusă, seamăgeşte, se pierde 
pe sine, căzând în minciună. În comuniune cu demonii, supunându-se influenţei 
lor, robindu-se puterii lor. O senzaţie a inimii în starea ei de cădere poate fi 
folosită în slujirea nevăzută: întristarea pentru păcate, pentru cădere, numită 
plâns, pocăință, zdrobirea duhului... 


Toţi cunosc la ce dezastru sufletesc ajunseseră cărturarii iudei şi fariseii din 
cauza dispoziţiei sufleteşti greşite: ei s-au făcut nu doar străini lui Dumnezeu, ci 
şi vrăjmaşi ai Lui. Un asemenea dezastru riscă şi nevoitorii rugăciunii care au 
eliminat din nevoinţa lor pocăinţa, care au dorit să simtă plăcerea, extazul. Ei îşi 
dezvoltă căderea lor, se fac străini de Dumnezeu, intră în dialog cu satana, se 
molipsesc de ură faţă de Duhul Sfânt. Acest gen de amăgire este îngrozitor: el 
este la fel de păgubitor de suflet ca şi primul, dar mai puţin evident, rareori se 
sfârşeşte cu nebunie şi sinucidere, ci mai des afectează mintea şi inima. 


După starea minţii provocată de el, Părinţii l-au numit «părere». Cel stăpânit de 
această înşelare îşi închipuie despre sine — şi-a format o « părere » despre sine - 
că are multe virtuţi, că este plin de darurile Duhului Sfânt. «Părerea nu-i 
permite Să fie aşa celui care îşi închipuie acestea», a spus Sfântul Simeon Noul 
Teolog. Cel care îşi închipuie despre sine că este lipsit de patimi nu se va curăţi 
niciodată de patimi, cel care îşi închipuie despre sine că este plin de har nu va 
primi har niciodată, cel care îşi închipuie că este sfânt nu va atinge niciodată 
sfințenia. 


O neobişnuită suficienţă de sine se arată în cei care suferă de această amăgire: 
parcă sunt îmbătaţi de sine, de starea lor de amăgire, văzând în ei o stare de har. 
Sunt plini de mândria minţii, arătându-se la exterior smeriţi pentru cei care 
judecă după faţă, care nu pot aprecia după roade... 


Nu există mântuire fără pocăință, iar pocăinţa este primită de la Dumnezeu doar 
de cei care pentru primirea ei îşi vând toată averea lor, adică se leapădă de toate, 
mai ales de «părere». 


Cei amăgiţi de o asemenea «părere» sunt peste tot. Orice om care nu are duh 
zdrobit, care îşi atribuie oarecare vrednicii şi merite, care nu se ţine neclintit de 
învăţătura Bisericii Ortodoxe, care cugetă la dogme înalte după mintea sa după 
viziunea Sau după învăţătura străină se află în această amăgire. 


Trebuie să iei seama la tine cu atenţie, să nu-ţi atribui vreo faptă bună, vreo 
calitate sau vreo stare binecuvântată, pe scurt, să nu pui pe seama ta vreo 
vrednicie. 


[...] Desigur, există şi stări duhovniceşti produse de harul lui Dumnezeu, în 
timpul cărora se gustă dulceaţă duhovnicească şi bucurie, în care se descoperă 
tainele creştinismului, în care se simte în inimă prezenţa Duhului Sfânt, în care 
nevoitorii lui Hristos se învrednicesc de vedenii duhovniceşti, dar ele sunt 


specifice doar creştinilor care au atins desăvârşirea, curăţiţi şi pregătiţi prin 
pocăință. Acţiunea treptată a pocăinţei, exprimată de smerenie, la care s-a ajuns 
prin rugăciunea făcută cu umilinţă şi lacrimi, Sslăbeşţe treptat în om acţiunea 
păcatului. Pentru aceasta este nevoie de mult timp... Lupta cu patimile este 
foarte folositoare: ea duce la sărăcia duhului. Când slăbesc foarte mult patimile 
— aceasta se întâmplă mai des spre sfârşitul vieţii - atunci puţin câte puţin vor 
începe să apară Stări duhovniceşti care se deosebesc radical de stările inventate 
de «părere». Darurile duhovniceşti Sunt împărțite de înţelepciunea lui 
Dumnezeu, care urmăreşte ca vasul cuvântător ce trebuie să primească în sine 
darul să îl poată suporta fără a se păgubi sufleteşte. Vinul nou distruge 
burdufurile vechi! (v. Matei 9,17). În timpurile noastre darurile duhovniceşti se 
dau cu multă moderație, din pricina răcirii care a cuprins creştinismul. Aceste 
daruri Sunt suficiente pentru mântuire. Cel înşelat de «părere» îşi pierde 
darurile primite. 


Un semn al atingerii stărilor duhovniceşti îl reprezintă profunda smerenie şi 
gândirea smerită, unită cu iubirea evanghelică faţă de aproapele, cu dorinţa de 
desăvârşire, cu îndepărtarea de lume...” (Sfântul Ignatie Briancianinov, op. cit., 
vol. 1, pp. 231-259 „Convorbirea bătrânului cu ucenicul” secţiunea a doua, 
„Despre înşelare”. 


Din acest articol al Sfântului Ignatie am prezentat aici doar unele fragmente, cu 
scopul de a arăta pericolele şi posibilitățile de abatere de la drumul cel drept care 
se întâlnesc pe calea rugăciunii. Celor care doresc să cunoască mai bine cauza 
înşelării le recomandăm să citească articolul în întregime. 


Putem observa încă un lucru uimitor, care ne va determina să fim mai atenţi în 
viaţa duhovnicească. Sfântul Ignatie a cercetat detaliat şi exact natura înşelării şi 
diferitele ei forme. El a folosit experienţa monahală veche, ajutându-ne astfel să 
descoperim mulțimea uneltirilor demonice de care trebuie să se ferească creştinii 
din urmă, luptați de ispite din partea diavolului, fiindu-le necesare deosebita 
chibzuinţă şi precauţia. Singură ştiinta, fără smerenia inimii, nu ne va ajuta să 
evităm acest pericol, s-a dovedit că şi din învăţătura despre smerenie şi pocăință 
duhurile rele îşi pot extrage armele. 


lată un asemenea caz. Un călugăr care a petrecut în locuri pustii, printre pustnici, în 
ascultare la un bătrân pustnic, a vizitat o mănăstire. Bătrânul dobândise darul 
plânsului, lucrare pe care a încredinţat-o şi ucenicului său. (În acea pustie erau 
câţiva monahi care aveau aceleaşi experienţe.) 


Aşadar, călugărul a început să-şi împărtăşească experienţa cu frații din mănăstire, 
vorbindu-le cu înfierbântare despre importanţa plânsului de pocăință, despre faptul 
că aceasta este cea mai importantă lucrare a monahului şi că în plâns este 
mântuirea etc. 


El amintea multe cuvinte ale Sfinților Părinţi despre lacrimi şi se sprijinea 
îndeosebi pe învăţătura Sfântului Ignatie despre plâns şi pocăință, citând scrisori 
întregi ale acestuia; astfel, a expus învăţătura vastă, temeinică, armonioasă despre 
plânsul de pocăință, foarte asemănătoare cu învăţătura Sfinţilor Părinţi ai Bisericii. 
EI îi convingea pe monahi că pentru a dobândi plânsul este necesară sforţarea, că 
lacrimile se dau printr-un efort deosebit al rugăciunii şi prin nevoinţa lepădării, de 
sine etc. Cei care îl ascultau nu puteau să nu fie de acord cu cuvintele lui, dar nici 
nu li se părea firească înfierbântarea călugărului. 


În sfârşit, el a început să le arate metoda plânsului de pocăință cu care se ocupau în 
pustie marii pustnici. La un moment dat a ajuns la concluzia că pentru a exersa 
darul plânsului trebuie să te retragi departe de mănăstire, în munţi, ca ceilalți frați 
din mănăstire să nu se tulbure. 


Cei care îl ascultau au refuzat să primească astfel de experienţe. Discuţia a încetat. 
Călugărul a ieşit să se plimbe. A trecut un timp oarecare şi fiecare se ocupa cu ale 
sale. Brusc munţii din jurul mănăstirii au răsunat de un urlet straniu, de suspine şi 
de gemete care îngheţa sângele celor ce îl auzeau; ecoul răspândea aceste sunete 
prin văgăuni şi prin stânci. Fraţii au lăsat activităţile şi au început să asculte. N-au 
înţeles că aceasta era lucrarea plânsului, că în acest fel călugărul se ruga cu 
Rugăciunea lui lisus. Trăind în pustia nelocuită. printre stânci şi prin pădurile din 
munţi, acei pustnici, dintre care făcea parte oaspetele, în chiliile mici, care erau 
izolate una de alta, se dedau la suspine disperate, în fiecare zi umplând 
împrejurimile cu gemete şi suspine, vărsând multe lacrimi şi căzând sfârşiţi de 
epuizare. 


Această îndeletnicire neobişnuită,. întemeiată pe încordarea nervilor proprii şi pe 
extazul de sine, li se părea o nevoinţă adevărată de pocăință lăsată de Sfinţi 
Părinţi. (Într-adevăr la Ep. Ignatie există astfel de sfaturi referitoare la plâns, care 
sunt oarecum similare cu ceea ce învaţă aceşti „bătrâni”. Astfel, în volumul 1, în 
articolul „Despre lacrimi” există asemenea cuvinte: „,Călugărilor cu constituţie 
fizică puternică le este folositoare o dispoziție mai mare pentru plâns şi lacrimi; 
pentru ei este necesar, îndeosebi la începutul nevoinţei lor, să rostească cuvintele 
rugăciunii cu glas plângător, pentru ca sufletul, care a adormit cu somn de moarte 
din pricina beţiei păcatului, să se trezească la glasul plânsului şi singur să simtă 


plânsul. Aşa plângea puternicul David: Răcnit-am din suspinarea inimii mele 
(Psalmul 37, 9); spune despre sine: „răcnit-am" asemenea unui leu, care umple 
pustiul cu urletul, în care sunt puternice şi exprimarea puterii şi exprimarea 
durerii. Pentru rugăciunea cu glas şi pentru plâns este necesară însingurarea, în 
caz extrem - cea de chilie: această lucrare nu are loc printre fraţi. Din descrierea 
vieții Sfinţilor Părinţi se vede că aceia dintre ei care aveau posibilitatea se ocupau 
cu plânsul în glas, care, fără voia lor, se auzea de după zidurile chiliei, deşi se 
îngrijeau cu minuţiozitate ca fiecare faptă a lor să rămână tainică..." etc. Fără 
doar şi poate, aceasta este o învăţătură sfântă, dată de Sfinţii Părinţi, dar este şi 
prilej periculos pentru a extrage din ea îndrumări exterioare şi neavând gândire 
smerită şi zdrobire adevărată pentru păcate, să te dedai unei lucrări nervoase, 
sangvinice, să pui drept scop mişcările inflamate, isterice a sufletului, să te îmbeţi 
de această stare şi să te cinsteşti ca mare nevoitor, asemenea Părinților din 
vechime. ) 


Uimitor este că o astfel de formă de înşelare şi-a făcut cuib acolo unde totul părea 
că este împotriva ei. Îmi vine în minte aici Sfântul Antonie cel Mare, care a văzut 
duhovniceşte toate aceste curse ale diavolului împrăştiate prin lume şi a 
exclamat: „Vai neamului omenesc! Cine se va putea elibera de aceste curse?" 
La aceasta i s-a răspuns: , Cu smerenia se scapă de ele, căci nu pot nici măcar Să 
se atingă de cel smerit.” (Sfântul Ignatie Briancianinov - Patericul, p. 43.) 


Din ce cauze apar lacrimile şi când sunt folositoare? 


Despre plâns găsim la Sfinţii Părinţi cele mai înalte cuvinte şi îndrumări. Darul 
plânsului şi lacrimile sunt recunoscute de ei drept unul dintre cele mai mari daruri 
ale lui Dumnezeu,necesare pentru mântuirea noastră. Cauza lacrimilor este vederea 
şi conştientizarea păcătoşeniei, sărăcia duhului. Lacrimile, ca dar al lui Dumnezeu, 
servesc drept semn al milei lui Dumnezeu, semn al pocăinței primite de 
Dumnezeu. 


Dar şi plânsul poate avea la bază o temelie greşită, poate decurge din cele mai 
diferite gânduri pătimaşe şi simţuri: „Lacrimile, ca trăsătură a firii căzute, sunt 
infectate cu boala căderii, asemenea tuturor celorlalte proprietăţi. Unui om îi pot 
veni lacrimile în mod firesc şi le poate vărsa uşor: astfel de lacrimi se numesc 
fireşti. Există şi lacrimi păcătoase. Lacrimi păcătoase sunt cele vărsate din 
intenţii păcătoase. Astfel de lacrimi sunt vărsate mai ales de oamenii supuşi 
îndulcirii pătimaşe, de cei care se află în amăgire de sine şi în patimă: se varsă 
lacrimi din vanitate, făţărnicie, prefăcătorie, din dorinţa de a plăcea oamenilor. 
În fine,se varsă din răutate.” op. cit., vol. 1, 
„Despre lacrimi", p.194.) 


IIS spune: „[...]La începători, darul lacrimilor este greu 


accesibil, ele provin din multe şi diferite cauze: de la fire, de la Dumnezeu, de la 
întristarea prefăcută şi de la întristarea adevărată, de lavanitate, de la patima 
desfrânării, de la dragoste, de la amintirea morţii şi de la alte multe porniri. ” 


;; Cu plânsul , plăcut lui Dumnezeu se împleteşte deseori urâta lacrimă a vanităţii 
şi aceasta o aflăm cu evlavie din experienţă, când vom vedea că plângem şi ne 
încredinţăm mâniei." 


„Dacă în cei care gândesc că plâng după Dumnezeu vedem mânie şi mândrie, 
atunci lacrimile lor nu sunt folositoare. Ce împărtăşire are lumina cu 
întunericul? (UI Corinteni 6,14)". Cine se mândreşte cu lacrimile sale si judecă 
în mintea sa pe cei care nu plâng, acela este asemenea, celui care după ce a 
cerut împăratului armă împotriva vrăjmaşilor săi se sinucide cu ea." 


Deseori se întâmplă ca lacrimile să îi ducă la mândrie pe cei uşuratici, de aceea 
ele nu se dau unora ca aceştia. Unii, străduindu-se să le obţină şi negăsindu-le, 
se căinează, judecă şi se chinuie pe sine cu suspine şi cu plângere, cu tristețea 
sufletului, cu zdrobire profundă şi cu nedumerire. „Nu crede lacrimilor tale 


înainte de desăvârşita curăţire de patimi. Căci nu are crezare vinul stors de 
curând din teascuri." 


III spune: „Există lacrimi de la slăbiciunea inimii, de la 


moliciunea caracterului, de la boală, există lacrimi şi de la har. Valoarea 
lacrimilor nu se determină cu cantitatea, ci prin ce se întâmplă în suflet în 
timpul lor şi după ele. Neavând harul lacrimilor, nu mă apuc să judec despre ele, 
bănuiesc doar că lacrimile harice Stau în legătură cu multe schimbări în inimă. 
Cel mai important este că inima trebuie să ardă în focul judecății lui Dumnezeu, 
dar fără durere, ci cu umilinţa adusă de nădejdea de la scaunul Milostivului 
Dumnezeu, care judecă păcatul şi miluieşte pe păcătos. De asemenea, mă 
gândesc că lacrimile acestea trebuie să vină la sfârşitul eforturilor de curăţire a 
inimii, ca ultimă spălare sau clătire a sufletului. Ele sunt nu de o oră, nu de o zi 
sau două, ci de ani întregi. Există încă se spune, un oarecare plâns al inimii fără 
lacrimi, dar la fel de preţios şi de puternic ca şi lacrimile. Ultimul este mai bun 
pentru cei care viețuiesc împreună cu alţii.” 


Șfinţii Părinţi se feresc de vanitate în orice lucrare duhovnicească: chiar şi un mare 
nevoitor, zăvorât, rugător, cum este Sfântul Teofan (28 de ani de zăvorâre, în 
ultimii 11 ani slujea în fiecare zi Liturghia), consideră că nu are darul lacrimilor şi 
învaţă despre această lucrare cu atâta smerenie, ca şi cum el n-a dobândit plânsul, 
ci ştie despre el de la alții. Desigur, acestui Sfânt Părinte i-a fost descoperit acest 
dar; faptul că nu recunoaşte că a experimentat plânsul din smerenie este mărturia 
duhului cu adevărat pocăit. Cei care se zdrobesc cu adevărat pentru păcate nu pun 
preţ pe plânsul lor. 


Spunea UE: „Când plânsem, să nu înălţăm glas de suspinare, ca să 
nu cunoască stânga ce face dreapta. Stânga este vanitatea." (Sfântul Ignatie 
Briancianinov — Patericul, p.313, articolul 2 ) 


De asemenea se întâlneşte la Sfinţii Părinţi un sfat important: acele lacrimi care au 
bază neduhovnicească şi provin de la fire sau chiar din intenţii păcătoase trebuiesc 
îndreptate spre o dispoziție plăcută lui Dumnezeu, corectă, înlocuind gândurile 
care produc lacrimile, adică să avem în minte păcătoşenia noastră, moartea 
inevitabilă, judecata lui Dumnezeu şi să plângem din aceste cauze. 


Dar există şi un fapt minunat, remarcă Sfântul Ignatie: “cei care din fire au vărsat 
şuvoaie de lacrimi, fără efort, absurde şi lipsite de rod, ca şi cei care le-au vărsat 
din intenţii păcătoase, când vor dori să plângă cu adevărat, vor afla în ei o 
uscăciune neobişnuită şi nu vor scoate din ochi nici o lacrimă. Din aceasta 


învăţăm că lacrimile fricii de Dumnezeu şi al pocăinţei sunt în fond darul lui 
Dumnezeu, că pentru primirea lor trebuie să te îngrijeşti în primul rând de 
dobândirea cauzelor lor... lar cauza lacrimilor sunt vederea şi conştiinţa propriei 
păcătoşenii.” (III, op. cit. vol. 1, „Despre lacrimi”, 
p.194.) 


Vom aduce aici câteva cuvinte ale aceloraşi Părinţi. Sfântul Teofan spune: 
„Izbăveşte-ne pe noi, Doamne, de rugăciunile extatice. Extazul, emoțiile 
puternice Sunt în fond mişcări sufleteşti sangvinice, care provin de la imaginaţia 
aprinsă. Pentru ele Ionatie de Loyola a scris multe îndrumări. Unii ajung la 
acele extazuri şi gândesc că au ajuns la niveluri înalte, dar toate acestea sunt în 
zadar. Adevărata rugăciune este liniştită, paşnică şi aşa se manifestă ea la toate 
nivelurile. Sfântul Isaac Sirul indică cele mai înalte trepte ale rugăciunii, dar nu 
aminteşte extazurile.” (Sfântul Teofan op.cit. - Scrisoarea a 14-a.) 


Sfântul Ignatie spune: „Trebuie să te menţii în Stare de râvnă, de linişte, de 
calm, de sărăcie a duhului, retrăgându-te de la toate stările produse de 
înfierbântare a sângelui şi a nervilor. Nu te lovi nici în piept, nici în cap pentru 
stoarcerea lacrimilor, astfel de lacrimi sunt de la zdruncinarea nervilor, 
Sangvinice, care nu luminează mintea, care nu înmoaie inimile. Aşteaptă cu 
supunere lacrimile de la Dumnezeu [...] Va veni o lacrimă liniştită, o lacrimă 
curată va schimba sufletul, nu faţa, de la ea nu se vor înroşi ochii - o linişte 
blândă se va revărsa peste expresia feţei.” 


Ce înseamnă să lucrezi fără dreaptă socotinţă? 


Este necesar să amintim câteva cuvinte despre eforturile trupeşti, cum sunt: munca 
fizică, îndeplinirea oricărei ascultări în mănăstire sau în biserică, postul, şederea la 
rugăciune, metaniile, privegherea şi alte nevoinţe exterioare. Fiecare creştin trebuie 
să-şi cerceteze amănunţit starea fizică şi duhovnicească, să facă acele exerciţii de 
luptă duhnvnicească care i se par necesare. 


Pentru folosirea corectă a reţetelor proprii fiecărui suflet, a mijloacelor lui de 
vindecare, e nevoie de un medic iscusit, care îşi ştie meseria, însă astfel de medici 
sunt puţini. În zilele noastre fiecare om îşi alege singur mijloacele de vindecare 
cunoscute lui şi le primeşte fără a le înţelege prea hine. Astfel se procedează cu 
postul, cu rugăciunea, cu privegherea, cu eforturile fizice, după principiul că cu cât 
mai intens le foloseşti, cu atât mai repede obţii reuşita lucrării. Dar aceste fapte 
sunt bune numai atunci când se săvârşesc cu măsură, cu dispoziţie corectă, când 
cel care le foloseşte urmăreşte atent acţiunile produse de ele asupra inimii: se 
sme- reşte ea prin aceste eforturi, se înmoaie, devine supusă pentru lecţiile 
duhovniceşti sau dimpotrivă, se aprinde cu atracţie pătimaşă, se umple de 
mulțumire de sine, îşi potoleşte setea vanităţii, se afişează cu mândrie în faţa 
lumii, se înfumurează şi se îndârjeşte cu aceste nevoinţe? 


Îndeosebi nevoinţele exterioare duc la o astfel de stare de preînălţare în faţa altora: 
atâta timp cât ele sunt vizibile, nu putem să nu le sesizăm acţiunile, căci vanitatea 
iubeşte să ne „slăvească" pentru un astfel de eroism. De la nevoinţele greşite, 
necorespunzătoare cu scopul lor, cu smerenia inimii, se naşte iubirea de sine, 
egoismul. 


Spune SfântulTeofan: “Egoismul se trage de la nevoinţele exterioare fără atenţie 
la gânduri. [...] Cine săvârşeşte doar nevoinţe exterioare, iar la sine nu ia 
aminte, acela cade în egoism: pune câteva metanii, Stă şi cugetă fantezist: ei 
bine, am lucrat acum. Vedeţi? L-am împrumutat pe Dumnezeu. Sau nu 
mănâncă pe săturate şi se gândeşte: tot aşa făceau şi sfinţii; adică măcar în ale 
mâncării sunt Sfânt... şi altele asemenea. Sunt într-adevăr necesare nevoinţele 
exterioare, dar să te opreşti numai la ele este un dezastru!” 
op. cit., Scrisoarea a 28-a.) 


Inainte de toate „trebuie să te temi să faci ceva la vedere; monahii egipteni, când 
se făcea cunoscută vrea virtute de-a lor, n-o recunoşteau pe ea ca virtute, ci ca 
pe un păcat”. (Sfântul Ignatie Briancianinov — Patericul pag. 357.) 


Avva Isidor Pelusiotul le spunea monahilor: “Nevoiţi-vă în post, fără să vă 


înălțaţi cu aceasta. Dacă însă vă mândriţi cu postul vostru, apoi mai bine ar fi 
pentru voi Să mâncaţi carne: nu este atât de dăunător pentru monah consumul 
cărnii, cât sunt de dăunătoare mândria şi îngâmfarea”,. (Sfântul Ignatie 
Briancianinov — Patericul pag. 245) 


„Fii râvnitor, dar în Sufletul tău, spune Sfântul loan Scărarul, nicidecum 
arătând aceasta în exterior prin înfăţişare, prin vreun cuvânt oarecare sau semn. 
Râvnei ascunse urmează-i abia după ce ai încetat să-l defăimezi pe fratele tău. 
Dacă însă nu eşti reţinut, atunci aseamănă-te fraţilor tăi şi cu părerea de sine nu 
te deosebi de ei." 


„Aşa cum faţă de toate lucrurile excepţionale se nutreşte vanitate şi când cele mai 
bune fapte ne aduc îngâmfare, atunci şi leacul mântuitor se face pentru noi otravă 
ucigătoare." 

spunea: „Dacă faci rugăciuni şi nevoinţe cu smerenie, ca unul 
nevrednic, atunci ele vor fi bineplăcute lui Dumnezeu. Dacă însă îţi vei aminti 
despre altul care doarme sau trândăveşte şi te vei înălța cu inima, atunci este 
zadarnică lucrarea ta.” 


Avva Eufimie: „Dacă cineva dintre începători se străduie la vedere să-l întreacă 
pe fratele său în post şi în zdrobirea inimii, cade în cel mai rău păcat. Primul 
post este să fugi de samavolnicie şi de îndreptăţirea de sine, binele tău să nu-l 
faci cunoscut altora. Nu în aceasta constă înfrânarea - să te îngreţoşezi de 
mâncare ca mustrare pentru fratele tău, mai bine nerenunţând la puţina 
mâncare la masa de obşte, să-ţi păzeşti inima şi să lupţi tainic cu patimile 
ascunse. Chipul lucrării exterioare şi interioare este Vechiul Testament; el nu 
face pe nimeni desăvârşit. lar Sfânta Evanghelie este înfăţişarea atenţiei 
exterioare, adică a curăţiei inimii." 


Un bătrân spunea: „Mulţi îşi chinuiau trupul cu nevoinţe, dar făcând aceasta 
fără chibzuinţă, au plecat din viaţă fără vreun rod, fără vreo agonisire. Gura 
noastră s-a uscat de la post, ştim toată Scriptura pe de rost, cântările lui David 
dintr-atât le-am rostit, că parcă ar fi create de noi, dar nu avem ceea ce cere 
Dumnezeu de la noi: smerenie." 


Sfântul loan Scărarul spune: „Oricât de înalte ar fi nevoinţele noastre, dacă n- 


am dobândit inimă îndurerată, atunci aceste nevoinţe sunt şi false şi zadarnice." 


Ce înseamnă să lucrezi irațional? Răspunde episcopul Ignatie: „Să lucrezi cu 
înfierbântare  trupească, cu vanitate, cu lăudăroşenie, cu umilirea altor fraţi, 
care nu pot purta o astfel de lucrare. O astfel de lucrare, oricât de intensă ar fi 
ea, de lungă durată, de folositoare pentru mănăstire, nu este doar inutilă pentru 
suflet, ci şi dăunătoare, ca una care umple sufletul de părere de sine, nelăsându- 
i loc pentru nici o virtute." 


Pentru ca lucrarea noastră să fie chibzuită Părinţii ne sfătuiesc să facem totul după 
puterile noastre, neurmând orbește vechilor Părinţi în nevoinţă, ci urmărind fondul 
nevoinţelor lor, destinația lor, principiul lor de acţiune, iar măsura să o adaptăm 
puterilor noastre. 


„Dacă îţi vei supune trupul la fapte care depăşesc forţele lui, atunci îţi vei 
întuneca Sufletul şi îi vei aduce tulburare, iar nu folos", a spus 


Ava Evagrie a preluat ideea unui Stareţ: „Orice nevoinţă trebuie să fie potrivită 
ca timp şi proporțională. În caz contrar, ea poate fi suportată doar pe timp scurt, 
iar orice lucrare ţinută puţin timp şi apoi abandonată este mai mult dăunătoare 
decât folositoare." 


Descriind nevoinţele uimitoare ale Sfinţilor Părinţi doar în viaţa de obşte, 

conchide: „Să te uimeşti de eforturile acestor sfinţi este 
un lucru lăudabil, să-i invidiezi este mântuitor, dar să doreşti să te faci brusc 
următor al vieţii lor este o lucrare iraţională şi imposibilă. ” 


Virtuţile noastre nu sunt cu totul curate, din pricina neputinţelor. Nu trebuie să ceri 
de la sufletul tău, de la inima ta mai mult decât pot da ele. Dacă veţi încerca să 
faceţi lucruri peste puteri, atunci ele nu vor avea succes; dacă însă veţi fi moderați, 
ele pot dăinui până la sfârşitul vostru, mulţumindu-vă cu ele vă veţi desăvârși pâ- 
nă la moarte şi nu veţi muri de foame", scria Sfântul Ignatie. 


Să amintim aici încă o îndrumare importantă despre nevoinţa interioară şi 
exterioară, expusă de Sfântul Ignatie în acea scrisoare unde tratează fondul acestei 
probleme: „Unii aşa sunt făcuţi de Creator, că trebuie să oprească cu post aspru 
şi cu alte nevoinţe acţiunea trupului şi a sângelui puternic, prin aceasta dând 
ocazia sufletului să acţioneze. Alţii nu sunt capabili de nevoinţe trupeşti: trebuie 
să elaboreze totul cu mintea, la ei sufletul se află într-o activitate neîncetată. Ei 
trebuie să apuce armele duhovniceşti. Dumnezeu Se arată în curăţia gândului, 
dacă a  atins-o omul printr-o nevoinţă trupească sau sufletească. Nevoinţa 


sufletească poate şi singură, fără cea trupească să săvârşească curățirea; cea 
trupească însă, dacă nu va avea ajutorul celei sufleteşti, nu va aduce roade: 
satisfăcându-l pe om, nu-i permite să se smerească, ci, dimpotrivă, îl duce la o 
părere înaltă de sine ca nevoitor, deasupra celorlalți oameni neputincioşi. 
Printre altele,  nevoinţa  trupească, săvârşită cu adevărată chibzuinţă 
duhovnicească, este necesară pentru toţi cei sănătoşi şi puternici. 


Să începem cu regula generală călugărească. O mare parte a lucrătorilor lui 
Hristos, după exerciţii îndelungate şi timp mult, încep Să înţeleagă nevoinţa 
minţii, care trebuie să-l încununeze pe cel care se nevoieşte trupeşte: fără 
aceasta nevoitorul este ca un pom fără roade, doar cu frunze. 


Mie şi ţie ne trebuie o altă cale [continuă Sfântul Ignatie, adresându-se 
călugărului căruia îi scrie; însuşi sfântul suferea de multe boli şi neputinţe 
trupeşti]: referitor la trup, trebuie să păstrăm echilibrul potrivit, să nu ne 
epuizăm puterile trupeşti, care sunt insuficiente pentru purtarea nevoinţelor 
comune ale călugăriei. Toată atenţia noastră trebuie să fie îndreptată spre minte 
şi inimă, iar mintea şi inima trebuie să fie îndreptate după Evanghelie. Dacă 
însă vom epuiza puterile trupeşti după râvna sângelui faţă de nevoinţele trupeşti, 
atunci mintea va Slăbi în lupta cu duhurile văzduhului, cu Stăpânitorii 
întunericului veacului acesta de sub cer, cu puterile căzute, cu îngerii aruncaţi 
din cer. Mintea trebuie să lase de dragul neputinței trupului multe arme 
puternice, necesare lui şi să suporte o daună incomensurabilă...” (Sfântul 
Ignatie Briancianinov, Scrisori către diferite persoane, Scrisoareaa 92-a, pp. 
159-160.) 


Un sfat foarte preţios: trebuie să ne pregătim prin eforturile trupeşti solul pentru 
semănatul lucrării minţii şi a inimii şi înainte de toate să ne străduim Să păstrăm 
echilibrul. Postul, privegherea, rugăciunea - toate trebuie să curgă echilibrat, cu 
măsură, calm, neabătându-se în vreo extremă. Atunci se creează posibilităţi 
propice pentru lucrarea lăuntrică, pentru atenţie şi pentru trezvie. 


În aceeaşi scrisoare mai găsim un sfat dat aceluiaşi călugăr: „în nevoința 
rugăciunii fii liber... Nu alerga după cantitatea rugăciunilor, ci după calitatea 
lor, adică ele să fie rostite cu atenţie şi cu frică de Dumnezeu... Printr-o viaţă 
exterioară moderată trebuie să păstrezi trupul în echilibru şi în sănătate, iar 
afirmarea de sine să se arate în respingerea tuturor gândurilor si a senzaţiilor 
potrivnice Evangheliei. Nesocotirea echilibrului încalcă toată regula şi 
uniformitatea în îndeletnicirile necesare pentru nevoitor." 


Un astfel de sfat referitor la post găsim şi la PIIIIIII: „vu vă înstrăinaţi de 
post. EI este un lucru prea iubit. Doar câte puţin... în aşa fel ca după mâncare 
totul în suflet să rămână ca mai înainte, adică şi acea căldură a inimii şi acea 
lumină a gândului. Aceasta este măsura." Cu asemenea măsură putem măsura şi 
alte fapte ale noastre. 


Se vede că timpului nostru nu-i sunt date nevoinţele deosebite, exterioare; despre 
aceasta vorbesc mulți dintre Părinţii mai noi ai Bisericii, dar şi la cei din vechime 
găsim prorociri asemănătoare despre creştinii cei din urmă, că aceia vor duce o 
viaţă foarte slabă, chiar şi monahii, dar se vor mântui prin purtarea cu răbdare a 
necazurilor şi a ispitelor. Desigur şi acum se vor găsi o mulţime de oameni 
curajoşi, capabili de nevoinţe mari, însă vor lipsi cei capabili să se folosească de 
ele. Nevoinţele exterioare sunt înlocuite de cele lăuntrice, nu mai puţin dificile, iar 
cele lăuntrice se schimbă cu necazuri grele şi cu ispitiri, care îl înconjoară pe 
creştin din toate părțile. Starea adevăraţilor creştini va aminti tot mai mult de starea 
celor trei tineri evrei în cuptorul babilonian, care doar prin minune dumnezeiască 
n-au ars, cuprinşi de văpaia înfricoşătoare care vuia. Să păstrezi starea dreaptă, 
smerită, necârtitoare, de rugăciune lăuntrică, să fereşti inima de întinăciunea lumii 
demonizate, să nu trădezi Ortodoxia - iată o nevoinţă mare în timpul nostru! 
„Acum problema nu constă în aceea de a fi creştini ortodocşi buni sau răi, ci în 
aceea de a ne păstra credinţa. Mulţi nu o vor păstra...” - spune 


NE (+ 1982). 


Un alt părinte contemporan cu noi, egumenul Nicon (71963). spune: „Sfinţii 
nevoitori ne explică că în vremurile din urmă monahismul nu va mai exista sau 


va rămâne doar aspectul lui exterior, fără lucrare călugărească lăuntrică. Nu 
vor mai fi nevoinţe mari la cei care caută împărăţia lui Dumnezeu. Se vor 
mântui însă doar prin răbdarea necazurilor şi a bolilor. 


De ce nu vor fi nevoinţe? Pentru că nu va mai fi în oameni smerenie, iar fără 
smerenie nevoinţele vor aduce mai multă pagubă decât folos, putând chiar să-l 
piardă pe om, fiindcă ele provoacă părerea de sine la cei care se nevoiesc şi nasc 
înşelăciunea. Numai prin îndrumarea unor oameni duhovniceşti foarte 
experimentați ar putea fi admise astfel de nevoinţe, dar aceştia nu mai sunt de 
găsit. Conducător este însuşi Domnul, dar pot fi folosite şi cărţile de către cei ce 
le au şi le pot înţelege. 


Cum dar conduce Domnul? Ingăduie prigoanele, supărările, bolile, bătrâneţea 
îndelungată şi neputinţele. Fără smerenie omul nu poate să primească oarecare 
daruri de la Dumnezeu. lată de ce s-a prezis că în timpurile din urmă, când va 


birui mândria, oamenii se vor mântui doar prin răbdarea necazurilor şi a bolilor, 
iar nevoinţele vor fi luate de la ei.” 


După cum se vede, cei care caută într-adevăr mântuirea sufletului şi vor să se 
ferească de diferite tentaţii şi de înşelăciune trebuie să ducă o viaţă modestă, să 
facă totul cu precauţie, îndeosebi să se ferească de orice lucru remarcabil, să urască 
vanitatea, să-şi ascundă nevoinţele de oameni. Din nou ne întoarcem la timpurile 
unui creştinism tainic, ascuns, când trebuie să ne ascundem virtuțile nu din cauza 
prigoanei păgânilor, ci din cauza prigoanei din partea patimilor şi minciunii - atât 
în exteriorul, cât şi în interiorul nostru. 


După cele spuse este necesar să facem încă o precizare: mulţi, cunoscând puterile 
slabe, neputinţa de a purta nevoinţele exterioare, răcindu-se avântul inițial al 
sufletului, bazat pe părere de sine, pot cădea în extrema de a abandona eforturile 
exterioare şi exerciţiile, care cer eforturi şi luptă asupra sinelui, tăierea voii proprii, 
lepădarea de sine. Unii, justificându-se cu neputinţa, fug de această luptă, spunând: 
„Noi suntem slabi, acum sunt alte timpuri; dacă vom începe să ne împovărăm, 
atunci vom cădea în înşelare." Sau: „De la noi nu se cere mult! Să nu facem păcate 
grele, iar restul - cum s-o putea" etc. 


Omul leneş, relaxat, samavolnic poate să se agaţe cu bucurie de asemenea 
afirmaţii, ca să-şi justifice cu ele lenea. Cu conştiinţa împăcată se dedau liniştii şi 
nepăsării, gândind că le este suficientă pentru mântuire vederea de sine “smerită”. 
Dar chiar şi o astfel de smerenie poate fi falsă. Se smereşte cu adevărat de la 
neputința sa doar cel care nu se compătimeşte pe sine, care este exigent faţă de 
sine, care priveghează, dar se loveşte de neputinţă şi îşi cunoaşte prin ea căderea. 
Unora ca aceştia le sunt adresate sfaturile Părinților de a menţine această râvnă a 
lor în limitele fireşti. Trândavului însă, care permanent caută linişte şi comoditate, 
justificându-se cu neputinţa, îi vom aminti alte afirmaţii ale Părinților: 


„„Neîncetat priveghează asupra ta ca să nu fii înşelat şi dus în rătăcire, ca să nu cazi 
în lene şi nepăsare, ca să nu fii respins în veacul viitor. Vai leneşilor! S-a apropiat 
sfârşitul lor şi nu are cine să le ajute, nu există pentru ei nădejde de mântuire!" 
(Sfântul Antonie cel Mare) 


„Urăşte toate cele lumești şi însăşi liniştea trupului, pentru că ele te fac duşman al 
lui Dumnezeu. Ca un ostaş care se luptă cu adversarul, tot aşa şi noi trebuie să ne 
luptăm cu trupul, neîngăduindu-i să se desfăteze şi să se relaxeze mai mult decât e 
nevoie." (Ava Isaia pustnicul) 


„Nevoitorul trebuie să-şi susțină sănătatea şi puterile trupului într-atât, încât trupul 
să-şi păstreze capacitatea de a sluji lui Dumnezeu. Prea multă sănătate, cât şi prea 
multă slăbiciune trupească ne aduc într-o stare grea, stârnesc în noi mişcări 
animalice şi porniri de neînfrânat, răpindu-ne toată puterea de a simţi duhovniceşte. 
Cel care îşi uşurează trupul prin post moderat şi priveghere îi va putea oferi cea 
mai trainică sănătate şi îl va face capabil să primească în sine mişcările 
duhovniceşti, adică lucrarea Duhului Sfânt." 


„Cine se ţine pe linia firească, acela lucrează necompătimindu-se pe sine, luând 
aminte la sine şi îşi aprinde în inimă sentimente religioase. Cum însă va începe 
să se retragă de la eforturi, din voia lui Dumnezeu, imediat după aceasta îi va 
urma rătăcirea gândurilor şi a inimii. Dacă nu se va opri, apoi va cădea în 
nepăsare şi în comoditate, în nesimţire şi în împrăştiere. Aceasta este paralizie 
sufletească sau adâncirea sufletului în moarte." 
„„ Peste tot ne sunt necesare, spune sârguinţa şi multa 
înflăcărare a sufletului, gata să se ridice împotriva morţii înseşi, fiindcă altfel nu 
este posibil să primim împărăţia.” 


» Nu doar păcatul trupesc, ci şi orice îngăduinţă dată trupului în mâncare, în 
băutură, în somn, în linişte sau suprimă mişcările duhovniceşti sau micşorează 
puterea încordării lor.” 


»» Compătimirea de sine merge împreună cu învoirea de sine şi în genere cu 
iubirea de sine şi este rădăcina tuturor Slăbirilor, a scăpărilor, a indiferenţei şi a 
comodităţii. Aţi auzit oare expresia: păcatul care trăieşte în noi? Tocmai aceasta 
înseamnă compătimirea de sine cu Suita care o însoţeşte. Dacă îi veţi face pe plac 
uneori, apoi întotdeauna, ca o paralizie, acesta va distruge orice bine agonisit 
prin eforturile care l-au precedat. ” (Sfântul Teofan Zăvorâtul) 


“ Adevărul este că compătimirea de sine şi învoirea de sine nu îl duc pe om 
direct la o viaţă mai rea, ci îi fac toată viaţa fără roade. Cine suferă de ele, acela 
nu este nici cald, nici rece, nici una, nici cealaltă. ” (Sfântul Teofan Zăvorâtul) 


Păcatul care trăieşte în noi, rădăcina şi sursa tuturor păcatelor, este sinele sau 
iubirea de sine. Fiicele lui sunt compătimirea de sine şi îngăduinţa de sine. Prin 
prima el te duce la a doua şi astfel te face să duci o viaţă opusă celei plăcute lui 
Dumnezeu. Nu gândi că acest mod de viaţă este evident păcătos! Nu! Această 
viață poate fi corectă, doar că se conduce, singură. Compătimirea de sine şi 
îngăduinţa de sine admit o viaţă bineplăcută lui Dumnezeu, dar cu o condiţie 
obligatorie ca ea să nu le tulbure liniştea. În acest fel, un om este şi evlavios şi 


binefăcător, dar în acelaşi timp este încâlcit în îngăduinţa de sine. Unii ca 
aceştia vor auzi la judecată: Nu vă cunosc pe voi! [...] Hotărâm noi să facem un 
lucru sau altul, considerându-l necesar pentru mântuire şi plăcut lui 
Dumnezeu, dar apoi renunţăm la el, pentru că ne este milă de noi, ne este milă 
Să ne micşorăm perioada somnului, ne este milă să renunţăm la o parte din 
mâncare, ne este milă să facem efort şi altele asemenea... 


Compătimindu-ne pe noi, lăsăm la o parte faptele pe care le-am considerat 
necesare în lucrarea mântuirii. Prin urmare, trecem de la dorința de a 
bineplăcea lui Dumnezeu şi de la lucrarea mântuirii la îngăduinţa de sine, 
acţionăm contrar hotărârii iniţiale... Nădejdea de a moşteni împărăţia lui 
Dumnezeu şi traiul liniştit, în desfătare, sunt incompatibile. Sfinţii nevoitori 
spun peste tot că cel care vrea să meargă drept pe calea mântuirii, acela trebuie 
să fie gata de a se da pe sine la moarte, nu numai lipsurilor mărunte, ci chiar 
lipsirii de viaţă... Dacă însă te compătimeşti, atunci nu te-ai lepădat de sine, n-ai 
făcut nici un pas pe calea lui Hristos Domnul. Doar gândurile şi vorbele ţi-au 
fost despre aceasta, dar lucrarea n-a urmat lor. (Sfântul Teofan Zăvorâtul). 


„Inceputul întunecării minţii se vede înainte de toate în lenea faţă de slujirea lui 
Dumnezeu şi în lenevirea la rugăciune. Dacă sufletul nu cade de la aceasta, nu 


există o altă cale spre înşelarea sufletească, când însă se lipseşte de ajutorul lui 
Dumnezeu, cade uşor în mâinile potrivnicilor săi." 


„Feriţi-vă de vorbirea zadarnică, pentru că în ea este ascunsă moartea sigură şi 
fără ea este imposibil să cazi în mâinile celor care încearcă se te robească. În 
ziua aceea Dumnezeu ne va judeca nu pentru necitirea psalmilor, nu pentru 
rugăciunea nefăcută la timp, ci pentru faptul că părăsind toate acestea oferim 
demonilor intrare în noi. lar atunci când, găsindu-şi loc, ei intră şi închid uşile 
ochilor noştri, atunci Stăpânesc chinuitor asupra noastră, ceea ce ne supune 
judecății lui Dumnezeu şi pedepsei cumplite...” (Sfântul Isaac Sirul). 


» Păzeşte-te să-ţi faci pe plac în cele mici, ca să nu ajungi să-ţi faci pe plac în cele 
mari şi să cazi. Chiar şi cea mai mică neatenţie, cum a spus cineva, te duce nu 
rareori la mari pericole. Și în cele mici şi nesemnificative fii întotdeauna treaz - 
iată înţelepciunea!” (Sfântul Isaac Sirul) 


» Trebuie să înveţi să învingi şi în lucrurile mici. Deprinzându-te să învingi 
dorinţele mici, le învingi şi pe cele mari. Cel care este învins de dorinţele mici va 
fi învins şi de cele mari. Este imposibil să învingi patimile dorinţei, patimile 


mâniei, fără să te înveţi să învingi toate dorinţele, lucru prin care se corectează 
Stricăciunea voinţei.” 


» Râvna bineplăcută lui Dumnezeu dă aripi urcuşului spre Dumnezeu. Fără ea, 
poți strica toată lucrarea. Trebuie să faci totul spre slava lui Dumnezeu, în ciuda 
păcatului care trăieşte în tine; altfel vei îndeplini aceasta doar din obişnuinţă, 
pentru că aşa se făcea din vechime şi aşa fac şi alții... 


Aşadar, este clar că fără râvnă creştinul este un creştin rău, veşted, slăbit, lipsit 
de viaţă, nici cald, nici rece şi o astfel de viaţă nu este viaţă. Văzând aceasta, să 


ne străduim să ne arătăm adevăraţi râvnitori pentru fapte bune, ca să-I fim pe 
plac lui Dumnezeu. "'( 


Fiecare dintre noi, având în vedere tot ce s-a spus, trebuie să-şi găsească propria 
cale, propria măsură. 


Şi smerenia poate fi falsă 


S-a auzit des: trebuie să te smereşti, caută mai întâi de toate smerenia etc. Dar 
trebuie să spunem că şi smerenia poate fi falsă. 


Întâi de toate, trebuie să deosebim clar smerenia de gândirea smerită, iar gândirea 
smerită de vorbirea smerită. Smerenia este una dintre cele mai înalte virtuţi 
evanghelice, care depăşeşte puterile omeneşti. Smerenia este dumnezeiască, ea 
este învăţătura lui Hristos, proprietatea lui Hristos, acţiunea lui Hristos. 


Sfântul loan Scărarul spune că unii, purtaţi de Duhul lui Dumnezeu, pot să cugete 
despre smerenie. Cel care vrea să dobândească smerenia trebuie să studieze 
amănunţit Evanghelia şi cu aceeaşi conştiinciozitate să îndeplinească toate 
poruncile Domnului nostru lisus Hristos. Lucrătorul poruncilor evanghelice 
poate avea conştiinţa propriei păcătoşenii şi a păcătoşeniei întregului neam 
omenesc, în Sfârşit, conştiinţa şi convingerea că el este cel mai păcătos şi cel mai 
rău dintre toţi oamenii. Smerenia este o stare a inimii. 


Gândirea smerită este împrumutată din Evanghelie. De la început trebuie să te 
obişnuieşti cu gândirea smerită. „După măsura exercitării în gândirea smerită, 
sufletul agoniseşte smerenia." (Sfântul Ignatie Briancianinov, op. cât., vol. 1, 
„Despre smerenie '',p.305. ) 


Smerenia se dăruieşte sufletului de la Dumnezeu, este acțiunea harului lui 
Dumnezeu, prin gândirea smerită ne pregătim pe noi înşine să devenim smeriţi. Îi 
arătăm Domnului nostru dorința de a avea sfânta smerenie. Gândind smerit, 
creştinul se străduieşte să facă totul cu smerenie în relaţiile cu apropiații, în 
toate acţiunile, în gânduri; deşi sufletul lui încă nu s-a smerit, el trebuie să se 
menţină într-o dispoziţie de smerenie forțându-se spre o astfel de stare, lăsând la 
o parte toate avânturile sale îndrăzneţe. Aceasta nu este prefăcătorie, falsitate, 
din moment ce scopul este ca prin această purtare să dobândeşti smerenia şi 
desigur, pentru aceasta trebuie să te porţi modest, să vorbeşti liniştit, să fii calm, 
să nu polemizezi-etc. 


Foarte asemănătoare cu gândirea smerită este şi vorbirea smerită. În mare măsură 
acțiunile ei par a fi aceleaşi, se văd din exterior la fel, dar pe dinăuntru este 
complet diferită. Vorbirea smerită are alt scop. Ea doreşle să se arate oamenilor 
drept smerenie şi cu acest scop ia înfăţişare smerită, îşi ascunde privirea, rosteşte 
cuvinte modeste, arătând linişte şi reţinere sau vorbeşte despre sine fraze de 
mustrare - toate acestea sunt demonstrative, de dragul părerii omeneşti. 


“Pe cât este de folositor să te mustri pe tine şi Să te învinuieşti de păcătoşenie în 

faţa lui Dumnezeu în taină, în cămara sufletului pe atât este de dăunător să faci 
aceasta în faţa oamenilor. În caz contrar vom avea despre noi o părere 
amăgitoare cum că Suntem Smeriţi", spune 


EI remarcă un lucru interesant: lumii nu-i place să vadă adevărata smerenie în 
oameni, ci este atrasă de cea falsă, de cea prefăcută. 


Sfântul scrie: „Cei care au reuşit în viaţa monahală dobândesc o deosebită 
libertate şi simplitate a inimii, care nu pot să nu iasă la iveală în relaţia lor cu 
apropiații. Ei nu Sunt pe placul lumii! Ea îi acuză pe ei de mândrie... Lumea 
caută linguşeala, iar în ei vede sinceritate, care ei nu-i foloseşte, întâlneşte 
mustrare, pe care ea o dispreţuieşte.” (Sfântul Ignatie Briancianinov, op. cât., 
vol. 1, „Despre smerenie'',p.317. ) 


S-a observat că oamenii cu adevărat smeriţi, care îl iubesc pe aproapele, nu se 
îngrijesc de impresia exterioară, ci iau aminte la sufletul lor şi sunt ocupați să 
îndeplinească poruncile lui Hristos: adresarea exterioară a unor oameni ca 
aceştia este foarte reținută, uneori pare peste măsură de aspră sau nemiloasă. 


Dar singur timpul descoperă că aceşti oameni au manifestat grijă sinceră pentru 
aproapele, l-au compătimit şi i-au acordat ajutor. 


lar făţarnicii, prefăcuţii, cei fals smeriți sunt la vedere neobişnuit de bucuroşi, 
miloşi, slujitori; dar de se va întâmpla o durere, un necaz, o greutate ei se vor 
dovedi reci şi străini, indiferenți faţă de suferinţele apropiaților. Acesta este aluatul 
fariseic, de care Domnul lisus Hristos le-a poruncit ucenicilor Lui să se păzească. 


Cum să deosebim împletirea vicleană a patimilor şi cursele duhurilor rele 


În scrierile multor Sfinţi Părinţi, care au urcat toate treptele luptei duhovniceşti 
găsim remarci fine, pătrunzătoare, care descoperă diferite fațete ale patimilor, 
mişcările viclene ascunse şi portițele, fără a căror cunoaştere reuşita în luptă 
duhovnicească este aproape imposibilă. Sau trebuie să avem un conducător 
experimentat, care ştie bine toate aceste rafinamente şi împletiri viclene 
dușmănoase sau singuri, studiind scrierile Sfinţilor Părinţi, trebuie să observăm 
toate aceste capcane ale vrăjmaşilor noştri - ale patimilor şi demonilor - altfel este 
imposibil să nu cădem în mrejele lor. 


Sunt de căpătâi în viaţa duhovnicească urmarea permanentă a Sfinţilor Părinţi, 
studierea atentă a experienţele lor ascetice, cuprinse în multe scrieri folositoare de 
suflet. 


De exemplu, din cartea ORI atlăm că de obicei demonii ne 


sapă trei gropi. 


= Întâi de toate, se luptă să împiedice fapta noastră bună, 

= în al doilea rând, dacă după acest prim atac sunt învinşi, se străduiesc să ne 
convingă că ceea facem n-ar fi după voia lui Dumnezeu; 

> iar dacă nici în aceasta nu izbândesc, atunci apropiindu-se pe nesimţite de 
sufletul nostru, ne cinstesc pe noi ca pe unii care viețuiesc în toate 
bineplăcut lui Dumnezeu. 


Precum atunci când scoatem apă din izvoare mai nimerim uneori şi câte o broască, 
la fel şi când săvârşim fapte virtuoase, uneori apar şi patimile împreună cu ele. De 
exemplu, iubirea de străini se împleteşte cu mâncarea peste măsură, cu dragostea - 
desfrânarea, cu judecata - viclenia, cu înţelepciunea - ingeniozitatea, cu blândeţea - 
moliciunea şi lenea, vorbirea potrivnică, cinstirea de sine şi neascultarea, cu 
tăcerea se împleteşte aroganţa învăţării, cu bucuria — prea înălţarea, cu nădejdea - 
relaxarea, cu dragostea - judecarea aproapelui, cu tăcerea - mâhnirea şi lenea, cu 
curăția - sentimentul supărării, cu gândirea smerită - îndrăzneala. 


Tuturor acestor virtuţi li se adaugă vanitatea, ca otravă. Duhul vanităţii se bucură 
când vede înmulțirea virtuţilor, din moment ce uşa prin care intră în om vanitatea 
este înmulţirea eforturilor. Ne trufim când postim, dar şi când ascundem de oameni 
înfrânarea noastră, considerându-ne înţelepţi. Suntem învinşi de vanitate 
îmbrăcându-ne în haine bune, dar şi când purtăm haine vechi ne trufim. Vom 
începe să vorbim - suntem învinşi de vanitate, tăcem - şi din nou suntem învinşi. 


Oricum ai lua aceste trei situaţii, una dintre ele se va evidenția. Vanitatea ne învaţă 
să primim înfăţişarea virtuţii care nu există în noi, convingându-ne că acest lucru 
este necesar pentru folosul apropiaților, după cum este spus: Să lumineze lumina 
voastră în faţa oamenilor, ca să vadă faptele voastre cele bune (Matei 5, 16). 
Vanitatea îi face pe cei mânioşi blânzi în faţa oamenilor. Ea se uneşte cu darurile 
fireşti şi prin ele nu rareori îi doboară pe robii săi blestemaţi. 


Mândria chiar îi mulţumeşte lui Dumnezeu deseori şi în această mulțumire îşi 
găseşte hrană, fiindcă ea la început nu-L respinge direct pe Dumnezeu, ci sub 
înfăţişarea unei astfel de recunoştinţe îşi justifică prea înălţarea sa. Uneori omul nu 
este tulburat de patimi fiindcă şi le-a împlinit până la saţietate sau pentru că 
demonii se retrag intenționat făcând loc duhului mândriei, care înlocuieşte cu 
prisosinţă toate celelalte duhuri. 


Dar există şi o smerenie falsă, când unii se numesc pe ei înşişi păcătoşi, poate chiar 
gândesc aşa despre ei, dar când sunt umiliţi de alții dovedesc că în interior au o 
părere înaltă despre ei. 


Demonii se prefac deseori în îngeri de lumină sau iau chipul sfinţilor şi al 
mucenicilor, ni se prezintă nouă în somn, de parcă noi le-am cere asta, iar când ne 
deşteptăm, ne aduc o stare de bucurie şi de prea înălţare. De asemenea, de la deasa 
psalmodiere ne vin în minte şi în timpul somnului cuvintele psalmilor, dar uneori şi 
demonii ni se prezintă imaginaţiei noastre, ca să cădem în mândrie. Demonii sunt 
proroci în vis; din anumite împrejurări ei trag concluzii despre viitor şi ni le 
descoperă nouă în vis, pentru ca noi, când se vor îndeplini cele văzute, să ne mirăm 
şi să gândim că am devenit văzători cu duhul. 


Uneori însă demonul vanităţii îi insuflă fratelui unele gânduri, iar altuia îi 
descoperă aceste gânduri şi îl incită să-i comunice fratelui ce ştie el că are el pe 
inimă şi astfel se arată ca un înaintevăzător. 


Uneori patima vanităţii te face să arăţi virtutea înfrânării în mâncare, iar în realitate 
patima mâncării peste măsură te stăpâneşte - şi între ele are loc o ceartă în toată 
regula din cauza omului sărac. 


Monahului, după lepădarea de lume, demonii îi aduc deseori gânduri specifice 
celor care săvârşesc în lume nevoința compătimirii şi a milostivirii, iar viaţa lui în 
mănăstire 1 se prezintă lipsită de orice virtute şi de aceea nesemnificativă - printr-o 
astfel de smerenie falsă îl atrag în lume. Sau îi vine un gând viclean să nu plece din 
lume, ci acolo, aflându-se printre ispite, dar nesupunându-se lor, să ducă o viaţă 


cinstită - aceasta, chipurile, este o nevoință mai presus de cea monahală şi este 
vrednică de o mare răsplată. (Însă scopul vrăjmaşului este mai degrabă să-l piardă 
pe om. ) Când monahul se va îndepărta un timp de rudele sale şi de cunoscuţi şi va 
dobândi o oarecare umilinţă, bună postire, înfrânare, atunci încep să-i vină gânduri 
să meargă în patria sa pentru învăţarea celor neştiutori şi pătimaşi, ca să-i înveţe cu 
exemplul său şi să-i mântuiască, de fapt el va cădea din nou în aceleaşi patimi; 
aceasta este intenția diavolului. De asemenea, şi în timpul somnului demonii îi 
arată deseori rudele care suferă sau care sunt bolnave, pentru ca monahul să fie 
atras în lume şi să se lipsească de viaţa atentă. 


Altor nevoitori în monahism, când se află în oraşe şi în mijlocul rugăciunii, le curg 
lacrimi de umilinţă, date de demoni, ca să se încredinţeze că şi acolo ei pot să se 
roage şi astfel să fie păgubiţi sufleteşte şi fără frică să se apropie de lume. 


Asupra celui tăcut demonii curviei năvălesc cu putere, insuflându-i că el nu 
primeşte nici un folos de la pustia sa; de la monahul care se găseşte în lume ei 
pleacă deseori, ca văzându-se liber de luptă, acesta să prefere să rămână cu cei din 
lume. 


Ascultătorilor diavolul le insuflă dorinţa tăcerii, a postului extrem, a rugăciunii 
neîmprăştiate, a totalei lipse de slavă, a amintirii permanente a morţii, a umilinţei 
continue, a curăţiei desăvârşite şi îi provoacă să sară peste treptele care le precedă, 
ca ei să caute desăvârşirea înainte de timp şi prin aceasta să nu le primească, 
înşelătorul îi atrage pe ascultători spre iubirea de străini, spre slujirea lor, spre 
iubirea de fraţi, spre slujirea bolnavilor etc., ca şi pe aceia să-i facă nerăbdători. 


Când cineva, trăind în viaţa de obşte, cade în ispită, demonii imediat încep să-i 
trimită gândul de a merge la tăcere. Pe cei care se află în ascultare uneori îi 
întinează cu necurăţii trupeşti, îi fac împietriţi la inimă, îi duc la uscăciune şi ne- 
rodire, la lenevirea la rugăciune, la somnolenţă, la întunecare, ca să le arate că nu 
primesc nici un folos de la supunerea lor, ci, dimpotrivă, merg înapoi, ca să-i 
îndepărteze de nevoinţa ascultării. lar celor care, datorită ascultării lor, au dobândit 
umilinţa inimii au devenit blânzi, reţinuţi, sârguincioşi, liberi de lupte şi patimi, 
râvnitori, care s-au făcut astfel prin acoperământul tatălui lor, demonii le insuflă 
gândul că ei sunt gata pentru a primi nevoinţa tăcerii, prin care vor atinge 
desăvârşirea şi nepătimirea. În acest mod din port ei sunt duşi în marea furibundă şi 
se afundă în adânc. 


Demonii luptă deseori să ne facă accesibil lucrul cel mai uşor şi mai folositor, dar 
între timp ne determină să întreprindem ceea ce ne este peste puteri, însă cel care s- 


a cunoscut pe sine niciodată nu este păcălit să întreprindă o lucrare mai presus de 
puterea sa. 


Diversă şi greu de observat este viclenia duhurilor necurate, puţini sunt cei ce o 
recunosc şi nici aceia în întregime; de exemplu, ni se întâmplă ca uneori, 
îndulcindu-ne şi îmbuibându-ne, putem totuşi să priveghem, iar alteori, postind şi 
îndurând răul, ne împovărăm, cu somnul. Cum se poate ca în singurătate să simţim 
o uscăciune a inimii, iar fiind cu alţii să ne umplem de umilinţă? De ce, fiind 
flămânzi, suportăm ispitiri în somn, iar îmbuibându-ne suntem liberi de aceste 
ispitiri? De ce când ne aflăm în lipsuri şi în abţinere suntem trişti şi lipsiţi de 
umilinţă, iar când bem vin devenim bucuroşi şi uşor ajungem la umilință? 


În timpul rugăciunilor duhul viclean ne aminteşte despre faptele necesare mântuirii 
şi se străduieşte să ne distragă de la vorbirea cu Domnul sub diferite pretexte: ne 
aduce tremur, dureri de cap, febră, dureri de burtă. Cum se sfârşeşte timpul 
rugăciunii, toate acestea dispar . 


Pe cel care se află în ispita desfrânării lupul acesta îl înşală, îi produce în suflet o 
bucurie fără cuvinte, lacrimi şi mângâiere, făcându-l să creadă că acesta este harul, 
iar nu vanitatea. 


În timpul psalmodierii, uneori vine dulceaţă nu de la cuvintele Duhului, ci de la 
demonul desfrânării. Unii se roagă din suflet pentru cei iubiţi ai lor, fiind mişcaţi 
de duhul desfrânării, gândind că îndeplinesc datoria amintirii şi legea dragostei. 
Cei înclinați spre iubirea de plăceri se arată deseori compătimitori şi milostivi 
grabnici la lacrimi, dar cei care se îngrijesc de curăţie nu sunt aşa. 


Uneori demonii pleacă de la noi, ca să devenim comozi, apoi brusc năvălesc asupra 
sufletului sărman, îl jefuiesc şi până la un asemenea grad ne deprind cu viciile, că 
sufletul se defăimează pe sine şi luptă împotrivă. Deseori diavolul îşi îndreaptă 
toate eforturile şi străduințele să-i lupte pe monahi cu patimi nefireşti. De aceea, 
unii dintre ei, petrecând în tovărăşia femeilor fără a fi luptaţi de gânduri pătimaşe, 
se mândresc, neînţelegând că, acolo unde dracii ne fac o mare pagubă, nu mai au 
nevoie să ne facă şi una mică. Demonul iubirii, de plăceri trupeşti se ascunde 
deseori pe sine şi aduce asupra călugărului o stare extremă, îi aduce izvoare de 
lacrimi în timp ce el stă printre femei sau discută cu ele, îi aduce în minte 
pomenirea morţii, gândul la Judecata de Apoi, la păstrarea înţelepciunii, ca să-l 
atragă spre el ca spre un păstor, dar apoi primind îndrăzneala şi înflăcărându-se 
brusc de patimă, el se va supune unui atac crunt. Uneori, şezând cu femeile la masă 
sau aflându-se, în compania lor, monahul nu are nici un gând rău, dar când începe 


să-şi imagineze că are „pace şi întărire", atunci brusc cade în păcat, prins în mrejele 
diavolului. 


Se întâmplă uneori că atunci când ne îmbuibăm demonii deşteaptă în noi umilinţa, 
iar când postim ne fac mai cruzi, râzând de noi, ca amăgiţi fiind de lacrimile false 
să ne încredințăm plăcerii. 


Demonul, sub pretextul că încercăm să ascundem virtutea postului, ne determină să 
mâncăm şi să bem fără măsură când avem oaspeţi. Când demonii văd că noi, 
auzind un discurs amuzant, încercăm să ne îndepărtăm de povestitorul rău, insuflă 
în noi gânduri de falsă smerenie. „Nu-l întrista pe el", insuflă ei sau: „Nu te arăta 
mai evlavios decât alții” etc. Dar nu trebuie să credem lor, ci mai degrabă să ne 
retragem. 


Până la căderea noastră demonii ni-L prezintă pe Dumnezeu, iubitor de oameni iar 
după cădere nemilos. 


Uneori, când suntem mânioşi, demonii vicleni se retrag de la noi, ca să nu părăsim 
această patimă. Unii spun: „Deşi sunt impulsiv, mie îmi trece repede" şi în acest fel 
boala aceasta poate deveni incurabilă. De asemenea, multora dintre cei care se 
mânie diavolul le dă putere şi sârguinţă în priveghere, în post şi în tăcere şi sub 
aspectul pocăinţei şi plânsului le alimentează patimile. 


Iubirea de argint începe deseori de la împărțirea milosteniei către săraci, dar se 
încheie cu dispreţ faţă de ei. 


Există unele duhuri necurate care la începutul vieţii noastre duhovniceşti ne 
îndrumă spre citirea Dumnezeieştilor Scripturi. Ei se adresează mai ales celor 
vanitoşi şi chiar prin ştiinţele studiate de ei, ca amăgindu-i, puţin câte puţin să-i 
arunce în erezie şi în hulă. Noi putem recunoaşte această teologie demonică după 
apariţia tulburării, a bucuriei discordante şi necurate care este în suflet în timpul 
acestor tâlcuiri..." 


Asemenea demascări ale uneltirilor demonice le aflăm din scrierile Sfinţilor Părinți 
ai Bisericii. Iată de ce este atât de importantă Studierea şi cunoaşterea ştiinţei 
ascetice a Sfinţilor Părinţi, desigur pentru folosirea ei practică în viaţa noastră. 
Se rătăcesc profund cei care consideră că Studierea Părinților, viaţa sub 
conducerea lor nu mai este specifică timpului nostru. Fără această cunoaştere, 
suntem mai de plâns, decât orbul care s-a pomenit într-o pădure deasă fără 


însoțitor. Altceva este faptul că nu este uşor de înţeles această învăţătură. E 
nevoie de prudenţă şi chibzuinţă. 


Sfinţii Părinţi, în sfaturile şi îndrumările lor, par deseori că se contrazic unii pe 
alţii, vorbesc şi sfătuiesc în mod diferit, chiar contrar, dar adevărul este altul. Ca să 
îndrumi pe fiecare om cu sfaturi generale nu este posibil — calea vieţii duhovniceşti 
a fiecăruia este foarte diferită. Sfinţii Părinţi ne arată unele direcţii, ne conturează 
hotarele locului sigur, ne indică prăpastia şi fisurile. Uneori ne îngrădesc drumul 
sigur, păzindu-ne de extreme. Alegerea căii înseşi, precum şi alegerea diferitelor 
metode ale acestei călătorii rămân la latitudinea fiecărui călător - după specificul şi 
capacităţile lui. Fără această experienţă patristică noi suntem în pericol să ne 
rătăcim! 


„Nimeni nu este atât de periculos pentru noi ca noi înşine!" (Sfântul Ignatie 
op. cât., vol. 4, Scrisoarea a 7-a, p. 437.) 


Incheiere 


Aşadar din cele spuse aici despre diferite virtuţi duhovniceşti şi nevoinţe reiese că 
trebuie să avem încredere în propria rațiune, în faptele noastre bune şi în genere în 
toate cele ce ni se par lăudabile la noi. Rămâne să refuzăm orice extremă. Când 
vom revizui şi reevalua toate virtuțile noastre şi vom vedea cât sunt de necurate, de 
întinate, vom constata că ele nu pot fi plăcute lui Dumnezeu. Când nu vom mai 
avea încredere în noi, vom începe să descoperim o mulțime de boli tainice ale 
sufletului şi vom şti că nu suntem buni de nimic în starea noastră actuală. 


Să nu cădem însă în deznădejde, nici să ne relaxăm, să nu lăsăm garda Jos nicicum. 
În lupta duhovnicească e nevoie să cunoaştem arma principală a puterilor rele: pe 
cine nu pot atrage într-o stare înşelătoare, autosuficientă, extatică, ele îl vor atrage 
într-o stare fără de ieşire, rece, insensibilă, nemiloasă. 


Aproape fiecare creştin sincer, neînfricat, care caută smerenia adevărată trece prin 
această etapă dureroasă de pustietate sufletească. În această ispitire se arată 
adevărata bărbăţie, credinţa, căutarea lui Dumnezeu în rugăciune, nădejdea în EI. 
Deseori la neputinţele noastre fireşti, la bolile sufletului, la apăsările lui, la poveri, 
la întristări, duhurile rele adaugă o apăsare şi mai chinuitoare, durerea, necazul, 
epuizarea, astfel că această stare devine extrem de grea şi de insuportabilă. Dar fără 
aceste necazuri nu putem avansa pe calea mântuirii. 


La Sfinţii Părinţi se vorbeşte mult despre răbdarea acestor necazuri, despre marele 
folos pe care îl primeşte sufletul din partea lor, despre necesitatea răbdării lor, 
lucru pe care îl vom sublinia şi noi aici. Trebuie să fim conştienţi de propriile 
neputinţe şi să nu cerem de la noi ceea ce ne este peste puteri. 


La Sfântul Nicodim Aghioritul citim: „Nu doar pe Tabor trebuie să mergi cu 


avânt în urma Domnului, ci şi pe Golgota, adică nu doar atunci când simţi în 
interiorul tău lumina dumnezeiască şi mângâierile duhovniceşti şi bucuriile, ci şi 
când năvălesc durerile, strâmtorările şi amărăciunile pe care uneori trebuie să le 
guste sufletul din cauza ispitelor demonice, interioare şi exterioare. Răcirea care 
te apasă uneori poate să fie însoţită de o astfel de întunecare şi tulburare, că nu 
vei mai şti ce să faci şi cui să te adresezi. Nu te teme în acest timp, ci Stai tare!" 


„Se întâmplă, atunci când sufletul se chinuie într-o astfel de răceală faţă de tot 
ce este duhovnicesc, ca vrăjmaşul să năvălească mai puternic, aducând gânduri 
urâte, mişcări întinate şi vise înșelătoare. Scopul lui este acela ca încredințându- 
se nepăsării din cauza părăsirii de Dumnezeu, omul să lase garda jos şi să se 


plece spre patimi, [vrăjmaşului] fiindu-i uşor să-l atragă din nou în vârtejul vieţii 
păcătoase. Cunoscând aceasta, Stai tare! Lasă să se înfurie valurile păcătoase în 
jurul inimii, dar cât timp nu ai dorinţa păcatului, ci dorinţa de a rămâne 
credincios lui Dumnezeu, corabia, ta este întreagă." 


“Mult folos oferă sufletului o astfel de întristare şi această uscăciune a inimii 
Sau sărăcirea bucuriei duhovniceşti şi a dulceţii, când le primim şi le suportăm 
cu Smerenie şi cu răbdare... în Starea aceasta, de uscăciune gustând această 
fierbinţeală şi suferind din cauza ispitelor şi gândurilor, sufletul se învaţă să nu 
aibă încredere în sine şi să nu se încreadă în dispoziția sa bună şi dobândeşte 
adevărata smerenie pe care o cere de la noi Dumnezeu..." 


„Dacă ţi se va întâmpla să cazi într-o greşeală oarecare cu fapta sau cuvântul, 
care se iartă mai uşor, anume: Să te îngrijorezi de ceva ocazional sau să judeci 
Sau Să asculţi cum judecă alţii sau să polemizezi despre ceva sau să fii 
nerăbdător, agitat şi bănuitor sau să neglijezi ceva, atunci nu trebuie şi te tulburi 
în mod extrem sau 

Să te întristezi şi să te descurajezi sau cu atât mai mult să adaugi la aceasta 
gânduri de întristare, că este posibil ca niciodată să nu te eliberezi de aceste 
slăbiciuni Sau că puterea voinţei tale de a lucra pentru Domnul este slabă sau că 
nu urmezi cum trebuie pe calea lui Dumnezeu, împovărându-ţi sufletul cu mii şi 
mii de temeri, din cauza lipsei de curaj şi a tristeţii... Toate acestea se întâmplă 
pentru că uităm de neputinţa noastră firească şi scăpăm din vedere cum trebuie 
să ne purtăm faţă de Dumnezeu. De exemplu, când sufletul cade într-un păcat 
care se iartă uşor şi care nu este de moarte, atunci el trebuie cu pocăință smerită 
să se adreseze lui Dumnezeu, nu Să se chinuie cu întristarea excesivă, cu 
Strâmtorarea, cu amărăciunea...” 


„Cine nu se încrede în sine, dar nădăjduieşte în Dumnezeu, acela când cade, nu 
se uimeşte prea tare de aceasta şi nu este apăsat peste măsură de acest necaz; 
fiindcă ştie că aceasta s-a întâmplat cu el din cauza neputinței lui sau mai 
degrabă din cauza slabei lui nădăjduiri în Dumnezeu. De aceea urmarea căderii 
intensifică neîncrederea lui în sine, însă el se străduieşte să îşi sporească 
nădejdea smerită în Dmnnezeu şi calm şi paşnic îşi poartă eforturile de 
pocăință..." 


» Cu cât necazul celor căzuţi este mai sumbru, cu atât este mai mustrător, că ei 
au nădăjduit prea mult în sine şi foarte puţin în Dumnezeu: de la aceasta vine 
întristarea lor şi nu trece cu nici un fel de leac.” 


Sfântul Ignatie spune: „De astfel de căderi zilnice şi de fiecare ceas nu trebuie 
să ne întristăm peste măsură: fiindcă aceasta este viclenia diavolului, care vrea 
ca printr-o tristeţe fără măsură să ducă sufletul în deznădejde. 


Sfântul Serafim de Sarov ne sfătuieşte să nu ne condamnăm când ni se va 
întâmpla vreo poticneală, ci gândind despre sine că suntem capabili de toate 
păcatele, că poticnirea noastră nu este o noutate sau ceva neobişnuit, 

mergem în fața lui Dumnezeu cu zdrobirea duhului, plini de gânduri de 
pocăință. Această atitudine Dumnezeu nu o va urgisi, adică inima zdrobită şi 
smerită o va pune mai presus de orice poticneli." 


» Nu doar referitor la trup, ci şi referitor la suflet lucrurile nu sunt aşa cum ne 
dorim, în mare măsură depinzând de împrejurări. Respingând cauzele care 
depind de noi, trebuie să fim paşnici, biruindu-ne pe sine în neputinţele noastre 
şi nădăjduind în mila lui Dumnezeu. " 


„Virtuţi 0 să fie însoti inta siaza i 
Virtuţile noastre trebuie să fie însoţite de conştiinţa necurăţiei proprii, care 
provine de la neputinţele noastre. Nu trebuie să cerem de la suflet, de la inimă, 
ceva mai mult decât pot ele da." 


»[..] Fiţi îngăduitori faţă de sufletul vostru în neputinţele lui: asprimea extremă 
distrage de la pocăință, duce la mâhnire şi la deznădejde.” 


see Cât timp ne aflăm pe cale, până n-am urcat la limanul veşniciei, trebuie să 
aşteptăm de la sine schimbări, întorsături, necazuri obişnuite şi neaşteptate. 


Un cuvios oarecare a spus: «Pentru toate, slavă lui Dumnezeu chiar şi pentru 
neputinţele noastre, pentru că mai bine eşte să fii păcătos şi să te vezi astfel decât 
Să fii drept la exterior şi să te consideri aşa.» ” 


Un exemplu de adevărată vedere de sine a celui ce se pocăieşte 


Sfântul Efrem Sirul: Nimic fiind, mă socotesc pe sine-mi că sunt ceva; minţind, de- 
a pururea împotriva celor mincinoşi strig; întinând biserica trupului meu cu gânduri 
şi cu fapte curveşti, împotriva curvarilor propovăduiesc; îi judec pe cei ce greşesc, 
însumi de greşeli fund plin; îi judec pe vorbitorii de rău şi furi, însumi fiind fur şi 
vorbitor de rău. Luminat oamenilor vreau să mă arăt, înăuntrul sufletului fiind 
necurat. 


În biserică şi la masă în faţă vreau să stau. Femeilor vreau să mă arăt vesel şi 
înaintea străinilor mă înalţ. Îi văd pe călugări şi mă măresc; îi văd pe monahi şi mă 
mândresc. Şi între ai mei, cuminte şi înţelept, iar între cei înţelepţi, desăvârşit mă 
socotesc. Către cei credincioşi numai înțelept mă am pe sine-mi, iar pe cei fără de 
minte şi neînvățaţi, ca pe nişte dobitoace îi defaim. 


Când sunt vrednic de ocară, mă mândresc. Când gândesc să fiu cinstit, mă 
dispreţuiesc. Dacă mi se cere să fiu drept, mă răzvrătesc. lar când cele adevărate mi 
se spun, urăsc. Mustrat fiind de fratele meu, mă mânii. lar voind să mă împotrivesc 
ispitei, obosesc. 


Nu voiesc a cinsti pe cel vrednic şi nevrednic fiind, cinste cer. Nu voiesc a mă 
osteni. Dacă nu-mi slujeşte cineva, mă mânii pe el. Nu vreau a merge cu cei ce 
lucrează. Şi, dacă nu mă laudă pe mine cineva, îl grăiesc de rău. 


Când îl văd pe fratele meu în nevoi, nu-l cunosc, iar când e sănătos şi-n cinste, îl 
vizitez. Pe cei mai mari ca mine îi defaim, iar pe cei mai mici îi trec cu vederea. 


Când izbutesc să mă stăpânesc de la vreo faptă rea, mă trufesc. Dacă voi isprăvi 
postul şi privegherea, cu nesupunere şi cu grăire de rău, ca într-o cursă mă prind. 
Iar când întru rugăciune stau şi stăruiesc, nu iert. 


Când face cineva o faptă bună, nu o văd. Dar e destul cu o mică faptă să greşească, 
şi-l mustru. Pe toate cele frumoase ale oamenilor le nesocotesc, însă de faptele cele 
deşarte ale lor, mă las robit. 


Pe dinafară mă arăt smerit şi blând, dar pe dinăuntru sunt mândru şi neîndurat. Cu 
părerea sunt ca şi cum n-aş dori nimic, dar în adâncul inimii sunt bolnav de iubirea 
de argint. 


ŞI ce să mai vorbesc despre chipul în care îmi folosesc vremea, căci numai cu 
părerea m-am lepădat de lume, pe când, înăuntrul cugetului, cu lumii vorbesc. 
Bârfirile cele din adunări, cercetările, gândurile ascunse ale oamenilor, pomenirile 
cele deşarte, vorbirile cele fără de folos de la mese, nesaţiul darurilor şi al luărilor, 
certurile cele pierzătoare, iată lucrurile pe care le fac cu cugetul meu! 


Aceasta este viața mea. Acesta este cugetul cu care mă lupt împotriva mântuirii 
mele. Şi trufia şi slava deşartă a mea nu mă lasă să-mi privesc rănile ca să mă 
vindec. Acestea sunt vitejiile mele. Aceasta e oastea de păcate cu care vrăjmaşul 
mă cuprinde. Şi, întru acestea aflându-mă şi rămânând eu, ticălosul, cu slava 
sfinţeniei caut să mă acopăr. Petrecând în păcate, vreau să fiu socotit un drept. 


ŞI ce răspuns pot să dau pentru toate astea? Că diavolul este cel care m-a sfătuit? 
Dar nici lui Adam un astfel de răspuns nu i-a folosit. Sau poate vreau să mă 
îndreptăţesc cu ispita lui Cain? Dar nici el n-a scăpat de-a Domnului dreaptă 
hotărâre. Ce răspuns voi da eu când mă va judeca Dumnezeu? Nu este nici un 
răspuns pentru lenevirea mea. 


Mă tem să nu fiu şi eu dintre aceia de care i-a zugrăvit Pavel drept vase ale urgiei, 
pe care diavolul le cere în stăpânire, pe care, pentru nebăgare de seamă, în patimi şi 
în necinste i-a lăsat Dumnezeu. 


O, cumplită stăpânire în mine a legăturilor păcatului! O, stăpânire a răului, a 
vicleanului balaur! Mă zbat să scap de el şi mai mult mă prinde, ba încă şi mintea 
mi-am vândut-o păcatului. 


De somn mă las cuprins, când vreau să lupt. Nici măcar să mă rog nu-mi îngăduie 
vrăjmaşul, ci ca într-o funie de aramă îmi ţine legată mintea şi voind să fug, nu lasă 
legătura. Întemeind păcatul, tot mai adânc în mine trage zăvorul puternic pe uşa 
cunoştinţe. Și, pentru ca nu cumva să se unească cu Dumnezeu, aşază drept paznic 
la uşă duhul rău. El mi-aduce mereu înainte tot felul de gânduri şi mă pleacă să 
cred că nu e judecată pentru ele, pentru că nimeni nu le ţine minte. lar eu pun 
înainte oglinda cugetului şi ştiu că deasupra mea este spânzurată osânda. 


O, mai bine ar fi fost să nu mă nasc pe lume! Atunci nu m-ar fi pervertit această 
lume trecătoare; nevăzând-o nu m-aş fi făcut vinovat, nu m-aş fi întinat cu păcatele 


şi nu m-aş teme de sfâşiere, de judecată şi de chinuri. 


Vai mie! Până acum nu m-am gândit că mă aşteaptă gheena. 


Voia mea vicleană mă duce în păcat, dar când păcătuiesc dau vina pe satana. Dar 
vai mie! Pentru că eu, singur sunt cauza păcatelor mele. Vicleanul nu mă forţează 
să păcătuiesc, ci păcătuiesc din voie proprie. Sunt sărac, furat de şarpe; sunt 
neputincios, legat cu stricăciunea: nu am puteri, strivit sunt de păcat. 


Am pierdut darul Tău şi de aceea nu am prudenţă desăvârşită. Am pierdut 
comuniunea cu Tine, pentru că nu ştiu unde merg. N-am nimic. Dacă am ceva, 
apoi Tu milostivind u-Te mi-ai dat. Sunt sărac, iar dacă mă voi îmbogăţi aceasta va 
fi tot darul Tău. Şi acum este al Tău şi mai înainte a fost al Tău. 


Rog doar venirea harului, mărturisesc că prin Tine mă voi mântui! 


Psaltirea sau cugetări teologice, extrase din creaţiile Sfântului Efrem Sirul 
(Psalmii 10, 55, 69, 71, 98, 128), Editura Patriarhiei Moscovei, 1973. 


Rugăciunea Sfântului Ignatie 


Doamne, dă- ne să ne vedem păcatele noastre, aşa încât mintea noastră, atrasă cu 
desăvârşire de luarea-aminte față de păcatele noastre, să înceteze a mai vedea 
greşelile aproapelui şi să-i vadă pe toţi, într-acest chip, buni. 


Dă inimii noastre să părăsească grija pierzătoare de neajunsurile aproapelui, să îşi 
unească toate grijile numai poruncite şi gătite nouă de Tine. 


Dă-ne nouă celor ce ne-am întinat haina sufletului, să o albim iarăşi; ea a fost deja 
spălată prin apele botezului, iar acum, după pângărire, aceste haine au nevoie să fie 
spălate prin apele lacrimilor. 


Dă-ne să vedem în lumina harului Tău neputinţele cele de multe feluri care trăiesc 
în noi, înăbuşind în inimă mişcările duhovniceşti, aducând în ea mişcările sângelui 
şi trupului care sunt potrivnice împărăției lui Dumnezeu. 


Dă-ne marele dar al pocăinţei, înaintea căruia merge şi pe care îl naşte marele dar 
al vederii păcatelor noastre. 


Păzeşte-ne, cu aceste mari daruri, de hăurile amăgirii de sine, care apare în suflet 
din pricina păcătoşeniei sale neluate în seamă şi neînţelese şi se naşte din lucrările 
patimii dulceţii şi slavei deşarte, care trăiesc în el neluate în seamă şi neînţelese. 


Păzeşte-ne pe noi cu aceste mari daruri în calea noastră către Tine şi dă-ne să 
ajungem, la Tine, Cela ce chemi pe cei ce îşi recunosc păcătoşenia şi lepezi pe cei 
ce se socotesc drepţi, ca să Te slăvim în veci, întru veşnica Ta fericire, a Singurului 
Dumnezeu Adevărat, Răscumpărătorul celor robiţi şi Mântuitorul celor pierduţi. 


Amin. 


mulți oameni care au cunoscut adâncurile 
zeu au fost scoși din 
cu totul diferită de 


În zilele noastre, foarte 
intunecoase ale necredinței, dar din mila lui Dumne 


acest iad și chemaţi la lumină, se nasc la o nouă viaţă, 
o până acum. Se poate însă întâmpla ca omul să 


dacă nu-și obișnuiește privirea să fie 
atentă la neputința sufletului nu se va lipi de el pocăința lăuntrică. Fără 
aceasta, viața duhovnicească nu va avea un reper, și el se va abate pe un 
drum greșit. Este important ca de la bun început viața duhovnicească a 
credinciosului să ia o orientare corectă, iar pentru aceasta e necesar să-i 
vorbim despre videnia patimilor lăuntrice, să-i deschidem ochii asupra 
acelei lumi lăuntrice întunecate cu care el urmează să se lupte și care 
deseori se ascunde sub masca virtuții și a dreptății. 

Scopul acestei cărți a arhimandritului Lazăr Abașidze, sihastru din 
Munţii Georgiei, este ca sprijinindu-se pe îndrumările Sfinților Părinţi 
din vechime și ale Părinților timpurilor din urmă să-i deștepte, să-i pună 
în gardă, să-i protejeze pe creștinii începători arătându-le unele curse 
tainice ale bolilor sufletești ascunse, profunzimea căderii noastre și 
videnia duhurilor rele, încât să poată observa și evita și singuri virtuțile” 
exterioare sub care pot fi ascunse mișcări tainice ale sufletului bolnav. 


aceea pe care au trăit- 
nu-și simtă bolile duhovnicești, și 


Despre bolile tainice ale sufletauslusi 


Arhimancliritul Lazăr 


| 
| | 
7789734 362908 


